
Työmies 

miehen 


Societyn  johtokunta,  suunnitellessaan  Työ- 
kaksikymmenvuotis- julkaisua,  päätti  sen  lopul¬ 


lisesti  julaista  tässä  muodossa  ja  jakaa  ilmaiseksi  kaikille 
Työmiehen  lukijoille. 


fU  Viime  vuosien  aikana  on  Työmiehen  tilaajamäärä  siksi 
huomattavassa  määrässä  noussut,  että  tällainen  teos 
olisi  joka  tapauksessa  käynyt  tarpeelliseksi,  kaikki  uudet 
tilaajat  kun  eivät  tunne  liikkeen  kehitystä  ja  kun  liikkeen 
viimevuotisten  vaiheiden  tuntemus  on  välttämätöntä 
yleensä  työväenliikkeen  seuraamiselle.  Kymmenen  vuo¬ 
den  kuluessa  on  tämän  maan  työväenliikkeessä  tapahtunut 
suuria  muutoksia  ja  kansainvälisesti  on  vallitsemassa  val- 
lankumoustilanne ,  joka  tosin  ei  ole  ulottunut  tähän  maa¬ 
han  vielä,  mutta  tulee  ulottumaan  lähivuosina,  joista 
syistä  edes  pintapuolisen  yleiskuvan  luominen  tällaisenkin 
teoksen  kautta  on  välttämätön  vasta  mukaan  värväänty- 
neiden  joukkojen  kasvattamiseksi  ymmärtämään  työväen¬ 
luokan  taisteluita  ja  syventämään  käsityksiä  yleensä. 


JTT Työmiehen  Johtokunta  lausuu  kiitoksensa  kaikille  asia- 
miehille 3  kirjeenvaihtajille  ja  yleensä  niille  suurille 
joukoille,  jotka  kahdessakymmenessä  vuodessa  loivat  poh¬ 
jan  tälle  lehtiliikkeelle,  kehittäen  siitä  tämän  maan  suo¬ 
malaisten  työläisten  suurimman  ja  taloudellisesti  vaka- 
vimman  liikkeen- 

‘Proletaarin  silmä 


Työn  raskaan  raatajan  silmä  on  lehti. 

Ei  kauaksi  nää 

omin  silminsä  uurtaja  yksilön  hyödyn. 

Suru  katsehen  kurjalta  himmentää 
ja  työläs  on  aatella  lyödyn 
yli  yksilön  murheen. 

Mut ’  kun  koko  luokkansa  urheen 
hän  miettivi  aivuilla j  silmillä  kurkkii , 
kun  kamppailuvelj einsä  kanssa  hän  urkkii 
mikä  syynä  on  vaivan  ja  onnettomuuden , 
miks  uuraalla  nälkä  ja  puutos  ja  huoli , 
miks  niin  moni  raataja  ratketen  kuoli, 
mikä  ehto  on  elämän  uuden , 
niin  usva,  min  taa  näkö  piirinsä  kaihtuu, 
kuin  loihtien  haihtuu, 
ja  luokkansa  silmällä  kaiken  hän  huomaa 
kova  kohtalo  että  on  riistäjän  luomaa, 
ja  taistelu  että  on  ainoa  taika, 
eho  että  ja  uus  tulis  auvoisa  aika. 

Sitä  vaali  sä  silmää  siis,  sitä  helli  ja  puolla , 
sun  sokkona  ettei  horjua  pakko  ja  huolla! 

K.  K. 


KATSAUS  20-VUOTISEEN 
RAIVAUSTYÖHÖN 


Uranuurtajan  työtä,  sen  sanan  varsinaisessa  merki¬ 
tyksessä,  on  ollut  työväenliikkeen  rakentaminen  Ameri¬ 
kan  suomalaisten  työläisten  keskuudessa.  Niillä  suoma¬ 
laisilla  työläisillä,  jotka  olivat  Atlannin  tälle  puolelle 
siirtyneet  25 — 30  vuotta  sitten,  ei  olut  minkäänlaista 
aavistustakaan  työväenliikkeestä,  muutamia  sangen  har¬ 
voja  poikkeuksia  lukuunottamatta.  Se  oli  pappien  ja 
kaikenlaisten  keinottelijain  kultaista  aikaa.  Henkisiä 
harrastuksia  ei  täkäläisten  suomalaisten  keskuudessa 
ollut,  luokkaharrastuksista  puhumattakaan. 

Parikymmentä  vuotta  sitten  alkoi  Suomesta  tänne 
siirtyä  työläisiä,  joilla  oli  jonkinlaisia  harrastuksia  työ¬ 
väenliikkeeseen,  jopa  joku  heistä  oli  ollut  mukanakin 
kotimaassaan  perustamassa  työväenyhdistystä  ja  ottanut 
osaa  sen  toimintaan.  Se  oli  pääasiallisesti  näiden  työ¬ 
läisten  toimesta  'kun  alettiin  ajatella  oman  sanomalehden 
perustamista  Amerikan  suomalaisille  työläisille,  poista¬ 
maan  sitä  henkistä  pimeyttä  mikä  silloin  vallitsi. 

Maaperä  oli,  kuten  sanottu,  karua.  Mutta  luottamusta 
työväenliikkeeseen  ei  niiltä  työläisiltä,  jotka  tähän  yri¬ 
tykseen  antautuivat,  puuttunut.  Ja  niin  perustettiin  lehti, 
Työmies,  joka  tänä  vuonna  täyttää  kaksikymmentä  vuotta. 

Olisi  ehkä  asianmukaista  tehdä  perinpohjainen  selon¬ 
teko  lehden  vaiheista  koko  sen  olemassaoloajalta,  mutta 
siihen  ei  tällä  kerralla  ole  tilaisuutta.  Eikä  sellainen 
ole  välttämätöntäkään,  syystä  että  Työmiehen  vaiheet 
ensimäiseltä  kymmeneltä  vuodelta  on  kutakuinkin  perin¬ 
pohjaisesti  selostettu  siinä  julkaisussa,  joka  ilmestyi  leh¬ 
den  täyttäessä  kymmenen  vuotta  v.  1913.  Ensimäisen 
kymmenen  vuoden  vaiheista  tyydymme  mainitsemaan  täs- 

sä  vain  sen,  että  Työmiehen  ensimäinen  numero  ilmestyi 
Worcesterissa,  Mass.,  heinäk.  20  p.  1903.  Syystä  tai  toi¬ 
sesta  ei  lehdellä  näyttänyt  olevan  siellä  kannatusta  ja 
niin  se  päätettiin  muuttaa  Hancockiin,  Mich.  Viimeinen 
numero  on  Worcesterissa  ilmestynyt  kesäk.  8  p.  1904  ja 
seuraava  numero  Hancockissa  elok.  16  p.  samana  vuonna. 
Hancockissa  ilmestyi  Työmies  aluksi  viikkolehtenä,  kun¬ 
nes  se  v.  1907  helmikuulla  on  muutettu  kolmesti  viikossa 
ilmestyväksi  ja  sitten  maaliskuulla  v.  1911  kuusi  kertaa 
viikossa  ilmestyväksi.  Tässä  lyhykäisyydessään  merkille- 
pantavimmat  tapaukset  lehden  ensimäiseltä  10-vuotis- 
taipaleelta. 


TOINEN  VIITANVÄLI 

Viimeinen  kymmenen  vuotta  on  ihmiskunnan  historias¬ 
sa  ollut  vaiherikasta  aikaa.  Maailmansota,  joka  alkoi  v. 
1914,  on  saanut  aikaan  ennenkuulumattomia  mullistuksia 
kaikilla  aloilla.  Sen  seurauksena  on  työväenliikekin  kai¬ 
kissa  maissa  joutunut  uusille  urille.  Työväestö  on  vii¬ 
meisen  kymmenen  vuoden  aikana  joutunut  muuttamaan 
menettelytapojaan,  hylkäämään  vanhoja  ja  ottamaan  ti¬ 
lalle  uusia.  Useat  niistä  opeista,  joita  kymmenen  vuotta 
sitten  pidettiin  työväenliikkeen  peruskivinä,  on  hyljätty 
ja  tilalle  on  jouduttu  ottamaan  uusia,  taikka  oikeammin 
ei  uusiakaan,  vaan  jo  ennen  Karl  Marxin  aikoina  päte¬ 
viksi  huomattuja,  mutta  sittemmin  unhotettuja  periaat¬ 
teita.  Sanalla  sanoen,  viimeinen  kymmenen  vuotta  on 
työväenliikkeellekin  ollut  murrosaikaa,  joka  ei  ole  ollut 
vaikutustaan  jättämättä  myöskään  työväenlehtiin. 

Kun  Työmies  v.  1913  täytti  kymmenen  vuotta,  luultiin 
että  pahimmista  vaikeuksista  oli  päästy,  että  seuraava 
taival  lehdellä  tulee  olemaan  tasaista  eteenpäin  menoa 
ilman  suurempia  vaikeuksia.  Niin  kuitenkaan  ei  ole 
käynyt.  Viimeiset  kymmenen  vuotta,  varsinkin  sen  alku¬ 
puoli,  on  Työmiehellekin  ollut  koettelemuksen  aikaa,  jopa 
eräissä  suhteissa  vieläkin  vaikeampaa  kuin  ensimäinen 
kymmenen  vuotta.  Kaikista  näistä  vaikeuksista  on  lehti 

kuitenkin  —  kiitos  sen  uskolliselle  kannattajajoukolle 
—  loistavasti  selvinnyt. 

V.  1913,  aivan  samoina  päivinä  kuin  Työmies  täytti 
kymmenen  vuotta,  alkoi  Michiganin  kuparinkaivajien 
lakko.  Ainoana  työväenlehtenä  paikkakunnalla  joutui 
Työmies  luonnollisesti  lakkolaisten  äänenkannattajaksi 
sitäkin  suuremmalla  syyllä  kun  lakkolaisista  suurinosa 
oli  suomalaisia.  Lakkolaisten  asialle  uskollisena  Työmies 
pysyikin  siten  lakon  loppuun  asti.  Mutta  lakon  häviämi¬ 
nen  oli  ankara  isku  työläisille  ja  sen  kautta  myöskin 
Työmiehelle.  Suurin  osa  lehden  kannattajista  joutui  en¬ 
sin  olemaan  lakon  tähden  enemmän  kuin  kahdeksan  kuu¬ 
kautta  työttöminä  ja  sen  lisäksi  mustallelistalle  vuosikau¬ 
siksi.  Tästä  oli  seurauksena  se,  että  työläiset  eivät  voi¬ 
neet  lehdelleen  antaa  kannatusta  niin  suuressa  määrässä 
kuin  työssäolossaan.  Kun  sitten  liikemiehet  lakon  loput¬ 
tua,  suomalaisista  pikkuporvareista  kootun  anti-sosialisti- 
liiton  kiihoittamina  alottivat  ilmoitusboikotin  Työmiestä 
vastaan,  näytti  tilanne  lehdelle  loppupuolella  vuotta  1914 
sangen  synkältä. 


HAJAANNUS  S.  S.  JÄRJESTÖSSÄ 

Mutta  vaikeudet  eivät  olleet  vielä  tässä  kaikki.  Saa¬ 
daksemme  todellisen  kuvan  senaikuisesta  tilanteesta,  täy¬ 
tyy  meidän  tässä  heiman  kajota  erääseen  surulliseen  vai¬ 
heeseen  Amerikan  suomalaisten  työväenliikkeessä,  nimit¬ 
täin  v.  1914  tapahtuneeseen  hajaannukseen  S.  S.  Järjes¬ 
tössä.  Tässä  hajaannuksessa  joutui  Työmies  siksi  keski¬ 
pisteeksi,  josta  taistelu  syntyi.  Jo  v.  1913  loppupuolella 
oli  järjestössämme  havaittavissa  vakavia  suuntaerimieli- 
syyksien  oireita.  Niitä  lietsottiin  etupäässä  Duluthissa 
olevalta  Työväenopistolta  jossa  silloin  olivat  määräävässä 
asemassa  n.  k.  poliittiset  radikaalit  ja  syndikalistit.  Nä¬ 
mä  olivat  päättäneet  vallata  Työmiehen  äänenkannatta- 
jakseen  ja  siinä  tarkotuksessa  v.  1914  alkupuolella  pidet¬ 
tiin  salaisia  kokouksia,  joissa  tehtiin  suuntinelmia  lehden 
valtaamiseksi.  Liikettä  johdettiin  Työväenopistolta, 

mutta  varsinaiset  suunnitelmien  toimeenpanijat  olivat 
Hancockissa,  osa  niistä  Työmiehen  toimituksessa,  jopa 
johtokunnassakin.  Tammikuun  lopulla  on  heidän  toi¬ 
mestaan  pidetty  Hancockissa  kokous,  jossa  on  tehty  lo¬ 
pulliset  valmistelut  lehden  valtaamiseksi.  Jotenkuten 
on  tuon  kokouksen  pöytäkirja  tullut  Työmiehen  johto¬ 
kunnan  tietoon  ja  se.  julkaistiin  sittemmin  lehdessä.  Seu¬ 
rauksena  tästä  oli  se,  että  taistelu  Työmiehen  valtaami¬ 
sesta  muuttui  avonaiseksi.  Ikävintä  asiassa  oli  se,  että 
Työmiehen  palstat  olivat  silloin,  taistelun  kuparikapitalis- 
teja  vastaan  ollessa  kuumimmillaan,  täytetty  polemiikki- 
kirjoituksilla,  joissa  ei  asiallisuus  ole  ollut  vahvimpia 
puolia  kummallakaan  puolella.  Alettiinpa  syndikalistien 
taholta  tehdä  jo  julkisia  hyökkäyksiä  kuparinkaivajien 
lakkoa  johtanutta  Lännen  Kaivosmiesliittoakin  vastaan, 
seikka,  joka  ei  suinkaan  ollut  omiaan  lisäämään  työläisis¬ 
sä  luottamusta  sitä  järjestöä  kohtaan,  joka  lakkoa  johti. 
Emme  tahdo  lainkaan  väittää  etteikö  Lännen  Kaivos- 
miesliitossa  olisi  ollut  vikoja.  Päinvastoin  ovat  myöhem¬ 
mät  tapaukset  osottaneet  että  tuostakin  järjestöstä  on 
muodostunut  taantumuksellinen  järjestö  ja  onkin  se  sen 
jälkeen  menettänyt  kaiken  kannatuksensa  työläisten  kes¬ 
kuudessa.  Mutta  toiselta  puolen  oli  myöskin  kokonaan 
edesvastuutonta  lähteä  julkisuudessa  arvostelemaan  työ¬ 
läisten  taholta  järjestöä  juuri  silloin  kun  se  taisteli  elä¬ 
mästä  ja  kuolemasta  yhtä  voimakkainta  kapitalistiyhty- 
mää  vastaan. 

Riita  lehden  valtaamisesta  meni  niin  pitkälle,  että 
maaliskuulla  on  toimitettu  yleisäänestys  silloisen  vastaa¬ 
van  toimittajan,  Severi  Alanteen,  joka  pari  kuuta  ennem¬ 
min  oli  valittu  toimeensa,  takaisinkutsumiseksi,  mikä  kui¬ 
tenkin  päättyi  siten,  että  Alanne  jäi  toimeensa.  Samaan 
aikaan  yritettiin  niinikään  yleisäänestyksellä  erottaa  Jär¬ 
jestön  toimeenpanevaa  komiteaa,  joka  myöskin  päättyi 
samalla  tavalla  kuten  edellinenkin  äänestys. 

Taistelu  Työmiehen  valtaamisesta  kehittyi  huippuunsa 
Työmies  Kustannusyhtiön  ylimääräisessä  vuosikokoukses¬ 
sa,  joka  n.  k.  radikaalien  vaatimuksesta  kutsuttiin  koolle 

TYÖMIEHEN  TALO 


toukok.  23  p.  Tässä  kokouksessa  huomasivat  radikaalit 
olevansa  vähemmistönä,  vaikka  siinä  ei  sen  ryhmän  ta¬ 
holta,  jonka  käsissä  lehti  oli,  äänestyksissä  käytettykään 
niitä  kahtatuhatta  osaketta,  minkä  Raivaajan  Kustannus¬ 
yhtiö  oli  ennemmin  Työmiehestä  ostanut  velkakirjalla. 
Huomattuaan  häviönsä  poistuivat  radikaalit  kokouksesta 
ja  heti  sen  jälkeen  perustivat  itselleen  lehden  Duluthiin. 

Työmiehen  valtausyritys  päättyi  tähän,  mutta  asiaa  ei 
oltu  vielä  koko  järjestöä  käsittävässä  mittakaavassa  rat¬ 
kaistu.  Ryhmä,  joka  oli  Työmiehestä  eronnut  ja  itselleen 
lehden  perustanut,  vaati  sosialistipuolueelta  tunnustusta 
itselleen.  Tämä  asia  ratkaistiin  lopullisesti  vasta  samana 
vuonna  marraskuulla  pidetyssä  Järjestön  edustajakokouk¬ 
sessa,  missä  uuden  lehden  perustajat  ja  toimitsijat  ero¬ 
tettiin  S.  S.  Järjestöstä  ja  Sosialistipuolueesta  kahden 
vuoden  ajaksi. 

Työmies  tässä  kamppailussa  jäi  Järjestön  kannalla 
olevien  käsiin,  mutta  hajaannus  mikä  siitä  seurasi  oli 
ankara  isku  Järjestölle  ja  vielä  ankarampi  Työmiehelle. 
Paitsi  jo  ennen  mainittua  kuparinkaivajien  lakon  häviötä, 
liikemiesten  ilmoitusboikottia,  alkoivat  kaikki  ne  osastot, 
joissa  radikaalit  olivat  enemmistönä  —  ja  niitä  oli  suurin- 
osa  juuri  Työmiehen  levenemisalueella  —  ankaran  boiko¬ 
tin  Työmiestä  vastaan.  Lehden  tulot  pienenivät  huimaa¬ 
vasti  ja  velkataakka,  joka  jo  oli  ennestään  suuri,  kasvoi 
kasvamistaan. 

Jo  ennen  on  mainittu  mitenkä  suurin  osa  Työmiehen 
kannattajista  joutui  mustalle  listalle  ja  sen  kautta  työt¬ 
tömyyteen  kuparinkaivajien  lakon  takia.  Mutta  tässä  ei 
ole  vielä  kaikki.  Heinäkuulla  v.  1914  alkoi  maailman¬ 
sota.  Ensi  vaikutus  sodasta  oli  se,  että  töitä  kaikissa 
työpaikoissa  supistettiin  ja  toisia  työpaikkoja  kokonaan 
pysäytettin  ja  miljoonia  työläisiä  joutui  työttömäksi.  Työ¬ 
miehen  kannattajat,  joista  vielä  oli  osa  jäänyt  pois  ha¬ 
jaannuksessa,  olivat  kokonaan  kykenemättömiä  lehteä 
avustamaan  juuri  silloin  kun  apua  olisi  kipeimmin  kai¬ 
vattu.  Tosin  Järjestön  toimesta  pantiin  alulle  kesällä  v. 
1914  koko  maata  käsittävä  päiväpalkkakeräys  Työmiehen 

hyväksi,  mutta  se  ei  tuottanut  kuin  kolmatta  tuhatta  dol¬ 
laria,  mikä  ei  suinkaan  pelastanut  lehteä  pulasta. 

SUPERIORIIN  MUUTTO 

Tilanne  kesällä  v.  1914  kehittyi  sellaiseksi,  että  leh¬ 
den  kustantaminen  Kuparialueella  kävi  melkeinpä  mah¬ 
dottomaksi.  Täytyi  ryhtyä  vakavasti  ajattelemaan  sen 
poismuuttamista.  Jo  edellisenä  talvena  oli  varsinaisessa 
yhtiökokouksessa  päätetty  muuttaa  Työmies  Duluthiin, 
Minn.,  ja  siinä  tarkoituksessa  sieltä  oli  ostettu  jo  maakin, 
jolle  suunniteltiin  rakennettavaksi  Työmiehelle  oma  talo. 
Järjestössä  tapahtunut  hajaannus  teki  kuitenkin  tämän 
suunnitelman  toteuttamisen  mahdottomaksi.  Varoja  ei 
ollut  juokseviin  menoihinkaan,  puhumattakaan  mitään 
oman  talon  rakentamisesta.  Kuparialueelta  oli  kuitenkin 
päästävä  pois,  mutta  minne?  Vihdoin  päätti  Työmiehen 
johtokunta  loppupuolella  kesää  muuttaa  lehden  Supe- 
rioriin,  Wis.  Muutto  sitten  syksyllä  toimitettiinkin. 
Työmies  ilmestyi  Superiorissa  ensi  kerran  lokak.  12  p. 
v.  1914. 

“Eläköön  ja  varttukoon  Työmies  Superiorissa”,  päät¬ 
tyi  se  julistus  mikä  oli  julkaistuna  ensimäisessä  Supe¬ 
riorissa  ilmestyneessä  lehdessä.  Tuo  toivomus  tuntui 
melkeinpä  ivalta,  niin  synkältä  näytti  silloin  tilanne. 
Niistä  vaikeuksista  mitä  lehdellä  silloin  oli  voisi  kirjottaa 
monia  liikuttavia  kertomuksia,  mutta  tilanpuute  estää 
meidän  sitä  tekemästä. 

Lehden  muutettua  Superioriin,  valittiin  sille  myöskin 
uusi  liikkeenhoitaja,  Matti  Tenhunen,  joka  vieläkin  ohjai¬ 
lee  Työmiehen  taloudellista  puolta. 

Se  toivomus  mikä  oli  lausuttu  ensimäisessä  Superior¬ 
issa  ilmestyneessä  Työmiehessä,  on  täydellisesti  toteutu¬ 
nut.  Työmies  on  elänyt  ja  vaurastunut.  Täyttäessään 
kaksikymmentä  vuotta  on  Työmiehellä  kolmikerroksinen 
liikerakennus  ja  parhain  kirjapainokoneisto  kuin  yhdellä¬ 
kään  toisella  Amerikan  suomalaisella  lehdellä,  kaikki 
veloista  vapaata  omaisuutta.  Työmies  on  taloudellisesti 

TYÖMIEHEN  PAINO-OSASTO 


LATOMO 


voimakkain  suomenkielinen  lehti  Amerikassa,  kiitos  siitä 
niille  työläisille,  jotka  ovat  olleet  lehden  takana  sekä 
hyvinä  että  huonoina  päivinä,  sekä  tyynessä  että  myrs¬ 
kyssä.  Että  Työmies  on  aivan  muutaman  viime  vuoden 
aikana  saavuttanut  tällaisen  aseman,  lienee  parhain  osoi¬ 
tus  siitä,  että  työläisjoukot  ovat  olleet  lehden  mukana 
kaikissa  sen  vaiheissa,  ovat  tunteneet  lehden  omakseen 
ja  ovat  vaalineet  sitä  kuin  omaa  lastaan. 


TYÖMIES  VALLANKUMOUKSELLISEN  TYÖVÄEN¬ 
LIIKKEEN  TIENVIITTANA 

Silloin  kun  S.  S.  Järjestössä  tapahtui  hajaannus  v. 
1914,  ennustettiin  niiden  taholta,  jotka  Järjestöstä  erka¬ 
nivat,  että  Työmies  jäisi  taantumuksellisen  työväenliik¬ 
keen  äänenkannattajaksi  ja  että  muka  senvuoksi  oli  vält¬ 
tämätöntä  perustaaa  uusi  lehti  vallankumouksellisten  työ¬ 
läisten  äänenkannattajaksi.  Näin  ei  se  kuitenkaan  käynyt. 
Myönnettäköön,  että  Työmies  taisteli  Sosialistipuolueen 
puolesta  niin  kauan  kun  järjestömme  oli  Sosialisti- 
puolueen  yhteydessä  ja  niin  kauan  kuin  tuo  puolue 
oli  luokkataistelun  kannalla.  Mutta  niin  pian  kun 
sosialidemokraatit  muissa  maissa  kuin  myöskin  Ame¬ 
rikassa  luopuivat  luokkataistelusta,  antautuen  porvariston 
kannattajiksi,  joskin  vieläkin  työväenliikkeen  naamaria 
käyttäen,  silloin  myöskin  Työmies  on  tämän  petoksen 
vetänyt  päivänvaloon  ja  viitoittanut  työläisille  luokka¬ 
taistelun  tietä.  Sen  jälkeen  kun  Toinen  Internationale 
petti  työväestön  asian,  antautumalla  imperialistisen  sodan 
kannattajaksi  ja  maailmansodassa  saavutettujen  koke¬ 
muksien  kuin  myöskin  Venäjän  vallankumouksessa  saavu¬ 
tettujen  kokemuksien  tuloksena  on  perustettu  maailman 
vallankumouksellisten  työläisten  kansainvälinen  järjestö. 
Kolmas  Kansainvälinen,  oli  Työmies  ensimäinen  Ameri¬ 
kan  suomalaisista  lehdistä,  joka  asettui  Kolmatta  Kan¬ 
sainvälistä  kannattamaan.  Useat  niistä,  jotka  v.  1914 
erosivat  S.  S.  Järjestöstä,  syyttäen  Järjestöä  ja  Työmiestä 

taantumukselliseksi,  parjaavat  tänä  päivänä  yhdessä  kaik¬ 
kein  taantumuksellisimpien  porvarien  kanssa  maailman 
vallankumouksellisten  työläisten  kansainvälistä  järjestöä, 
Kolmatta  Kansainvälistä  ja  Venäjän  vallankumousta. 
Tulkoon  myöskin  tässä  kaikkien  väärinkäsityksien  välttä¬ 
miseksi  sanottua,  että  ne  v.  1914  Järjestöotä  eronneet 
radikaalit,  jotka  ovat  olleet  rehellisiä  luokkataistelijoita, 
ovat  palanneet  joukkoomme  ja  taistelevat  vilpittömästi 
riveissämme  Kolmannen  Kansainvälisen  periaatteiden 
puolesta.  Toinen  osa  senaikuisista  radikaaleista,  syndi- 
kalistit,  ovat,  kuten  sanottu,  yhdessä  porvarien  ja  “nos- 
kelaisten”  kanssa  parjaamassa  vallankumouksellista  työ¬ 
väenliikettä  ja  kaikkia  niitä,  jotka  tunnustavat  Kolman¬ 
nen  Kansainvälisen  luokkataisteluperiaatteet. 

Työmies  on  ollut  Venäjän  vallankumouksen  vilpitön 
kannattaja  aivan  alusta  aikain.  Todistukseksi  tästä  voim¬ 
me  mainita  sen,  että  kolme  päivää  sen  jälkeen  kun  Venä¬ 
jän  työväestö  sai  vallan  käsiinsä,  julkaistiin  Työmiehessä 
vallankumouksellisten  julistus  Venäjän  kansalle.  Viisi 
päivää  vallankumouksen  jälkeen,  eli  marrask.  12  p.  1917, 
on  Työmiehen  toimitusosastossa  käsitelty  Venäjän  vallan¬ 
kumousta,  on  todettu,  että  se  on  todellinen  köyhälistön 
vallankumous  ja  että  kaikkien  työläisten,  jotka  ovat  rehel¬ 
lisiä  luokalleen  ja  luokkataistelulle,  on  annettava  sille 
jakamaton  kannatuksensa.  Samassa  numerossa  on  myös¬ 
kin  —  pantakoon  tämä  merkille  —  osotettu  syndikalis- 
tien  vilpillisyys  Venäjän  vallankumousta  kohtaan,  vilpil¬ 
lisyys,  joka  sen  jälkeen  on  kaikessa  alastomuudessaan 
paljastunut  ja  joka  samalla  on  yksi  mustimpia  lehtiä 
työväenliikkeen  historiassa. 

Kun  Amerikan  sosialistipuolue,  johonka  järjestömme 
kuului  v.  1920  loppuun  asti,  luopui  luokkataistelun  tieltä, 
mikä  ilmeni  m.  m.  siinä  että  kokonaisia  kieli-  ja  valtio- 
järjestöjä  erotettiin  vallankumouksellisuutensa  tähden, 
paljasti  Työmies  jo  niin  aikaisin  kuin  kesällä  1919  sen 
kataluuden,  mitä  Sosialistipuolueen  johtoon  päässyt  sosia¬ 
lidemokraattinen  ryhmä  harjottaa.  Työmies  oli  myöskin 
ensimäinen  Järjestön  lehdistä,  joka  teki  esityksen  Sosia- 

listipuolueesta  eroamiseksi,  mikä  ero  sittemmin  päätet¬ 
tiin  jouluk.  29  p.,  1920  Järjestön  edustajakokouksessa. 
Työmies  on  myöskin  täydellä  voimallaan  ollut  aivan  alus¬ 
ta  alkaen  tukemassa  ja  kannattamassa  Amerikan  Työ¬ 
väenpuoluetta,  mikä  sosialistipuolueesta  eronneiden  ja 
erotettujen  vasemmistolaisten  toimesta  perustettiin  joulu¬ 
kuun  lopulla  v.  1921  ja  joka  tällä  haavaa  on  Kolmannen 
Kansainvälisen  virallinen  edustaja  Yhdysvalloissa. 


TYÖMIES  TYÖLÄISJOUKKOJEN  TULKKI 

Se  osa  mitä  Työmies  on  näinä  vaiherikkaina  vuosina 
Amerikan  suomalaisten  työväenliikkeessä  näytellyt,  ei 
suinkaan  ole  yksinomaan  niiden  työläisten  ansiota,  jotka 
kulloinkin  ovat  lehdessä  ahertaneet.  Työmies  on  vain 
julkituonut  ne  mielipiteet  ja  ajatukset  joita  valveutuneet 
työläiset  ovat  omanneet.  Työmies  on  ollut  työläisjoukko¬ 
jen  tulkki.  Työläiset  ovat  alusta  alkaen  tunteneet  leh¬ 
den  omakseen.  He  ovat  olleet  selvillä  siitä,  että  Työ¬ 
mies  on  heidän  lehtensä  ja  palvelee  vain  heidän  asiaansa. 
Tästä  onkin  ollut  seurauksena  se,  että  Työmiehellä  on 
varmin  kannattajajoukko  kuin  yhdelläkään  toisella  leh¬ 
dellä  Amerikassa.  Voimme  hyvällä  syyllä  sanoa,  että  85 
prosenttia  Työmiehen  yli  13,000  tilaajasta  tilaa  lehteä 
periaatteellisista  syistä  ja  loput  15  prosenttia  tilaa  Työ- 
miestä  siksi  että  se  uutislehtenäkin  kykenee  paremmin 
palvelemaan  lukijoitaan  kuin  yksikään  toinen  suomen¬ 
kielinen  lehti  tässä  maassa. 

Nyt  kun  Työmies  on  päässyt  miehen  ikään,  nyt  kun  se 
taloudellisestikin  paremmin  pystyy  kestämään  vastaan¬ 
tulevat  vaikeudet,  nyt  se  myöskin  paremmin  pystyy  pal¬ 
velemaan  sen  joukon  vaatimuksia,  joka  sen  on  rakenta¬ 
nut  ja  ylläpitänyt.  Paljon  on  tehty  valistustyötä  Ameri¬ 
kan  suomalaisten  keskuudessa  viimeisen  20  vuoden  aikana. 
Tässä  valistustyönteossa  on  Työmies  näytellyt  huomatta¬ 
vaa  osaa.  Erehdyksiä  on  tehty,  harha-askeleita  on  otettu, 
mutta  kaikista  niistä  on  loistavasti  suoriuduttu. 

Rehellisenä  työläisten  asianajajana  on  Työmies  kaksi- 

kymmenvuotisen  olemassaolonsa  aikana  saanut  työläis¬ 
joukkojen  täyden  luottamuksen.  Jatkukoon  ja  kasvakoon 
tämä  luottamus  lehden  ja  sen  kannattajien  välillä.  Teh- 
käämme  Työmiehestä  se  ase,  jolla  voimme  lyödä  viimei¬ 
senkin  iskun  taantumuksen  muurien  murskaamiseksi 
Amerikan  suomalaisten  työläisten  keskuudessa. 

H.  K. 


SANOMALEHDISTÖ  ON  YKSI 
MAAILMAN  SUUR¬ 
VALLOISTA 

sen  ovat  kaikki  jo  aikaa  tienneet  ja  tunnustaneet.  Ehkä 
se  on  noista  valloista  kaikkein  suurin.  Tässä  muutamia 
vuosia  takaperin  maailman  mahtavin,  edistynein,  rikkain, 
vapain,  kansanvaltaisin  ja  joka  suhteessa  etevin  kansa¬ 
kunta  valitsi  vielä  toiseksi  virkakaudeksi  presidentin,  joka 
oli  pitänyt  sen  erossa  Europan  sodasta  ja  jonka  uskot¬ 
tiin  edelleenkin  niin  tekevän.  Rauhanhaluisempaa  kan¬ 
saa  ei  ollut  maan  päällä  kuin  se  oli  silloin.  Muutamien 
kuukausien  kuluttua  oli  sama  presidentti,  kapitalistien 
kauppaetujen  vuoksi  sekaantunut  sotaan,  ja  sama  kansa 
raivosi  mielettömän  sotakiihkon  vallassa.  Joka  vähän¬ 
kään  yritti  mukista  vastaan,  pieksettiin,  tervattiin  ja  höy- 
hennettiin,  hirtettiin  tai  suljettiin  tyrmään.  Mikä  sai 
aikaan  niin  täydellisen  mielenmuutoksen  yhtäkkiä? 
Maan  sanomalehdistö. 

Sillä  tavoin  kourallinen  raharuhtinaita  omistamansa 
sanomalehdistön  avulla  hallitsee  yleistä  mielipidettä.  Pi- 
temmälti  ajatellen  tuo  nyt  ei  juuri  ole  kunniaksi  raha- 
etujen  palvelukseen  ostetulle  sanomalehdistölle,  vielä  vä¬ 
hemmän  kansan  omintakeiselle  arvostelukyvylle.  Mutta 
kukapa  silloin  pitemmälti  ajattelee,  kun  on  tottunut  anta¬ 
maan  sanomalehden  ajatella  puolestaan?  Ja  voiko  pu- 

hua  tämän  kansan  omintakeisesta  arvostelukyvystä,  jos 
on  kerrankin  nähnyt  sitä  urheilukilpailua  katsomassa  tai 
vaalipuhujaa  kuulemassa?  Luulisiko  niitä  leivällä  elä¬ 
viksi? 

Amerikan  suomalaisia  porvarillisia  lehtiä  olen  harvoin 
saanut  käsiini.  En  sitte  kuin  “Toverin”  toimituksessa 
ollessani;  sinne  niitä  tuli,  ja  yleisönsä  kehitystason  mu¬ 
kaisia  näyttivät  olevan.  Muistan  yhdenkin  —  “Auttaja” 
vai  mikä  lie  ollut  nimeltään  —  jossa  vakuutettiin,  että 
tarvitsee  vain  kietasta  tuo  lehti  kipeän  kaulansa  ympä¬ 
rille  yöksi,  niin  kaula  paranee.  Pelkkä  sattuma,  ettei¬ 
vät  ne  ole  panneet  lukijakuntaansa  syömään  heiniä. 

*  *  # 

Mutta  lehtien  lukijoita  on  monenlaisia.  On  muitakin 
kuin  amerikalaisia.  Eikä  sanomalehtien  • —  porvarillis- 
tenkaan  - —  toimittajat  aina  ole  olleet  ostettuja. 

Minäkin  toimitin  Suomessa  kymmenkunta  vuotta  por¬ 
varillisia  lehtiä,  tosin  radikaalisimpia  mitä  siellä  siihen 
aikaan  oli,  ennenkun  itsenäistä  työväenlehteä  saatiin  pys¬ 
tyyn.  Eikä  minulle  mitään  ostotarjouksia  tehty,  vaikka 
jo  silloin  joka  tilaisuudessa  koetin  pitää  työväen  puolta 
parhaan  ymmärrykseni  mukaan.  Nyt  kyllä  käsitän,  että 
minua  ei  tarvinnut  ostaa.  Kaikesta  kapinallisuudestani 
huolimatta  oli  maailmankatsomukseni  pohjaltaan  aito- 
porvarillinen:  tulos  kodin,  koulun  ja  ympäristön  vaiku¬ 
tuksesta.  Muunlaista  maailmankatsomusta  en  tiennyt 
olevan  olemassakaan,  eikä  sellaisesta  sinä  aikana  moni 
mukaan  Suomessa  tiennyt.  Kaiken  “kielletyn”  kirjalli¬ 
suuden  mitä  suinkin  saatavissa  oli  —  venäläisten  nihilis- 
tien,  kuten  Stepnjakin,  ruotsalaisten  kumousmiesten,  ku¬ 
ten  Strindbergin,  y.m.  teokset  —  olin  jo  koulupoikana 
ahminut  ja  tietysti  sydämeni  pohjasta  hyväksynyt.  Mutta 
kauhistunut  varmaan  olisin  ajatusta  köyhälistön  diktatuu¬ 
rista,  “raa’an”  rasvanahkaisen  työväen  ylivallasta.  Sem¬ 
moista  aatetta  ei  tuossa  muuten  niin  kumouksellisessa 
kirjallisuudessa  ollut,  eikä  siitä  mitään  tietty  tai  puhuttu 
minun  nuoruusvuosinani. 


Ensimäinen  tutustumiseni  sosialismiin  tapahtui  aivan 
omintakeisia  teitä.  Agitaattoreja  ei  vielä  silloin  Suo¬ 
messa  liikkunut,  eikä  sosialistista  kirjallisuutta  levitetty. 
Opin  sosialismin  alkeet  “Nya  Pressin”  nimisestä  ruotsik- 
kolehdestä. 

Sanomalehdentoimittajana  tulee  päivittäin  käsitelleek- 
si  kymmeniä  lehtiä.  Tottuu  vilkasemaan  ne  hätäisesti 
läpi,  saadakseen  selville,  olisiko  niissä  mitä  huomioon¬ 
otettavaa.  “Nya  Pressenin”  tapasin  kuitenkin  ottaa  mu¬ 
kaani  kotiin,  katsellakseni  sitä  tarkemmin  iltasin.  Siihen 
oli  minulla  oma  syyni. 

Niissä  lehdissä,  joiden  toimituksessa  olin,  oli  “suoma¬ 
laisuuden  kallis  asia”  aina  ensimäisenä  ohjelmapykälänä. 
Mutta  mitä  suurempaan  valtaan  suomalaisuus  pääsi,  sitä 
enemmän  tahtoi  minusta  tuntua,  että  pyrittiin  liiaksi  sor¬ 
tamaan  ruotsalaisen  vähemmistön  kielellisiä  oikeuksia. 
Vasta  myöhemmin  sain  selville,  että  ne  ruotsikkoparoonit, 
jotka  lehdissään  itkivät  ruotsinkielisen  väestön  sortoa,  itse 
asiassa  sortivat  —  taloudellisesti  nylkivät  ja  orjuuttivat 
—  tätä  väestöä  paljoa  tunnottomammin  kuin  konsaan 
suomalaiset  maanomistajat  alustalaisiaan;  etteivät  he 
ollenkaan  puhuneet  maan  ruotsinkielisen  rahvaan  puolesta 
vaan  ajoivat  vanhan  ruotsalaisen  virka-  ja  herravallan 
itsekkäitä  etuja.  Silloin  oikeudentuntoni  tahtoi  minua  vä¬ 
kisinkin  vetää  suosiollisemmaksi  ruotsinkieliselle  väes¬ 
tölle  ja  itse  ruotsinkielelle  kuin  mitä  suomalaisuuden  oh¬ 
jelma  olisi  sallinut,  joten  innostukseni  “kansallisuus- 
asiaan”  pakkasi  laimenemaan.  “Nya  Pressenin”  viikinki- 
ruokottomuus  oli  minulle  tarpeellinen  vastamyrkky;  sen 
hävyttömät  artikkelit  nostattivat  taas  harjakseni  pystyyn 
ja  terästivät  suomalaisuuskantaani. 

Itsekkäästä  nurkkapolitiikastaan  huolimatta  oli  tuo 
lehti  muodollisesti  hyvin  toimitettu  ja  sisältörikkain  kai¬ 
kista  senaikaisista  Suomen  lehdistä.  Erityisellä  huolella 
siinä  seurattiin  yhteiskunnallisia  ilmiöitä  muualla  Euro- 
passa,  nimenomaan  teosofiaa  ja  sosialismia.  Teosofiaan 
lehden  toimitus  suh taantui  näköjään  suopeasti,  vaikka  ei 
antautunut  varsinaisesti  sitä  ajamaan.  Saksan  sosialis- 

tien  touhuista  puhuttiin  melkein  joka  päivä;  selostettiin 
heidän  opinkappaleitaan,  ohjelmiaan  ja  vaatimuksiaan. 
Sen  suhteen  lehdellä  kyllä  oli  varma  kanta:  haukkui 
haukkumasta  päästyäkin,  pani  koko  sosialismin  varsin 
pataluhaksi.  Mutta  minusta  heidän  aatteensa  ja  ohjel¬ 
mansa,  sellaisina  kuin  ne  tuossakin  lehdessä  esitettiin, 
eivät  tuntuneet  niinkään  hulluilta,  vaan  päinvastoin  san¬ 
gen  mielenkiintoisilta.  “Taitaapa  siinä  sosialismissa  sit¬ 
tenkin  olla  jotain”,  ajattelin,  “joka  panee  herrain  housut 
tutisemaan,  koska  sitä  noin  tavattomasti  täytyy  sättiä.” 
Näin  oli  sosialismin  kiukkuisimman  vihollisen  “Nya  Pres- 
senin”  ansiota,  että  etuluulottomalla,  melkeinpä  myötä¬ 
tuntoisella  mielellä  rupesin  ottamaan  tarkempaa  selkoa 
sosialismista.  Muistettava  on,  että  silloin  “sosialistin” 
pelkkä  nimi  synnytti  suurempaa  kammoa  kuin  myöhem¬ 
min  “anarkisti”,  “kommunisti”  tai  “bolshevikki.”  Tuskin 
uskalsi  vielä  vuosikausiin  itselleenkään  tunnustaa  olevan- 
sa  sellainen  hirviö,  muutoin  kuin  lukittujen  ovien  takana. 
Teosofia  sitävastoin  ei  minussa  herättänyt  mitään  vasta¬ 
kaikua.  Näin  siinä  vain  yrityksen  pukea  ajanmukaisem¬ 
malta  näyttävään  asuun  ikivanhoja  uskonnollisia  kuvi¬ 
telmia. 

Kuitenkin  vielä  monta  vuotta  työväenyhdistyksissä 
oltuani  ajattelin,  ettei  Suomessa  pitkiin  aikoihin  tulisi 
olemaan  sosialismille  maaperää;  kapitalismi  oli  vasta  al¬ 
kukehityksessään,  teollisuus  pientä,  työväen  elämä  ulko¬ 
maiden  kurjalistopesien  oloihin  verraten  sentään  jotenkin 
siedettävää.  Niin  vaillinaisesti  tunsin  oman  maan  työ¬ 
väen  todellista  tilannetta  ja  vielä  vaillinaisemmin  työväen 
oloja  ja  liikehtimisiä  ulkomailla. 

“Routavuosien”  eli  Suomen  perustuslakitaistelun  ai¬ 
kaisten  tapauksien  johdosta  tulin  lopullisesti  siihen  va¬ 
kaumukseen,  että  porvarien  ja  työväen  luokkaedut  ovat 
joka  asiassa  vastakkaiset,  mahdottomat  tilapäisestikään 
yhteensovittaa.  Niiden  taistelujen  tuoksinassa  syntyi  se 
tunnussana  “Irti  porvareista!”  josta  en  sittemmin  ole 
hellittänyt. 


—  20  — 


Amerikan  suomalaisista  ehkä  moni  tietää  kokemuk¬ 
sestaan,  kuinka  hankalata  on  huonolla  kielitaidolla  ottaa 
selvää  englanninkielisestä  lehdestä.  Mutta  sitäkin  täytyy 
toisinaan  tehdä,  jos  ei  muuta  varten,  niin  kielen  oppi¬ 
miseksi.  Sanomalehtimies-ajoillani  Suomessa  tulin  tietä¬ 
mään  muutamia  siihen  verrattavia  esimerkkejä. 

Viipurissa  tunsin  puolalaisen  kauppiaan,  jolla  oli  ve¬ 
näläinen  vaimo.  Mies  osasi  puolankieltä  lukeakin  ja 
venäjää  puhua,  mutta  suomea  ei  edes  ymmärtänyt.  Vai¬ 
mo  taas  ymmärsi  ja  puhuikin  suomea,  mutta  ei  osannut 
lukea  muuta  kuin  venäjää.  He  tilasivat  ja  ahkerasti  lu¬ 
kivat  “Viipurin  Sanomia.”  Puolassa  käytetään  samaa 
yleiseuropalaista  kirjaimistoa  kuin  Suomessakin;  niinpä 
mies  lukea  paukutteli  lehteä,  vaikka  ei  sanojen  merki¬ 
tystä  ymmärtänyt,  mutta  vaimo  ymmärsi  kun  kuuli,  ja 
tulkitsi  sisällön  venäjäksi,  että  mieskin  pääsi  siitä  sel¬ 
ville. 

Toistakymmentä  vuotta  takaperin  Suomessa  käydes¬ 
säni  herätti  erikoista  huomiotani,  kuinka  tavattomasti 
Helsingin  ympäristö  oli  suomalaistunut  lyhyessä  ajassa. 
Kun  ennen  nuorena  olin  niillä  seuduin  liikkunut,  ei  siel¬ 
lä  mitenkään  tullut  suomenkielellä  toimeen.  Nyt  sitä¬ 
vastoin  harvoin  tapasi  umpiruotsalaista,  paljoa  useam¬ 
min  umpisuomalaisia;  suuri  enemmistö  osasi  molempia 
kieliä.  En  siitä  erityisesti  iloinnut,  sillä  “kansallismieli¬ 
syys”  oli  minusta  aikoja  sitten  karissut.  Se  vain  suuresti 
ihmetytti  minua,  niin  että  rupesin  miettimään  syitä  tähän 
muutokseen,  kyselimpä  selitystä  muiltakin,  joiden  arvelin 
asiaa  läheltä  seuranneen.  Eikä  tuo  mikään  mahdoton, 
eipä  vaikeakaan  selitettävä  ollut:  suomalaisuus  oli  no¬ 
peasti  vallannut  maan  koko  julkisen  elämän,  valtiollisen, 
yhteiskunnallisen  ja  taloudellisen;  ensi  töikseen  oli  suo- 
malaistuttanut  pääkaupungin  ja  pääkaupungin  vaikutuk¬ 
sesta  oli  läheinen  maaseutu  myös  suomalaistunut.  Sehän 
tuntui  varsin  luonnolliselta.  Mutta  ilmenipä  siinä  jutus¬ 
sa  näkökohta,  jota  en  olisi  itsestäni  keksinyt  ja  joka 
varsinaisilta  suomalaisuuden  harrastajiltakin  nähtävästi 
oli  jäänyt  huomaamatta. 

Kun  tiedustelin  syytä  itse  asianomaisilta,  ruotsalai¬ 
silta  rahvaanmiehiltä,  sain  heiltä  melkein  aina  vastauk¬ 
sen: 

“  ‘Työmies’  sen  on  tehnyt.” 

‘‘Kuinka  niin?”  ihmettelin.  ‘‘Eihän  ‘Työmies’  ole  mi-r 
kään  suomalaisuuden  asianajaja.” 

“Ehkäpä  juuri  sentähden”,  selitettiin.  “  ‘Työmies’  on 
työväen  asianajaja,  ja  sitä  me  tahdomme  lukea.” 

“Mutta  onhan  teillä  oma  ruotsinkielinen  työväenlehti 
‘Arbetaren’  ”. 

“Se  on  niin  pieni  ja  tulee  vain  kerran  viikossa.  ‘Työ¬ 
mies’  on  meidän  lehti.” 

Missä  luokkatietoisuus  on  todella  herännyt,  siellä  se 
odottamattoman  helposti  pyyhkäisee  tieltään  kieli-  ja 
kansallisuuskysymykset. 

*  *  * 


Sosialismin  nopea  ja  voimakas  leveneminen  suoma¬ 
laisen  työväenkeskuudessa  niin  Suomessa  kuin  Ameri¬ 
kassa  on  selitettävissä  vain  siten,  että  järjestynyt  työväki 
välittömästi  omistaa,  määrää  ja  suureksi  osaksi  toimittaa¬ 
kin  oman  sanomalehdistönsä.  Suomessa  lienee  lahtari- 
hallituksen  vimmattu  vaino  saanut  puhdasverisen  työ- 
väenlehdistön  hetkellisesti  heikonnetuksi,  mutta  Ameri¬ 
kassa,  täällä  kaikkien  kansallisuuksien  kilpakentällä,  ei 
millään  muulla  kansallisuudella  ole  mieslukuun  verraten 
niin  lukuisaa  ja  voimakasta  työväenlehdistöä  kuin  suo¬ 
malaisilla.  Ei  likimainkaan.  Tälle  kunniasijalle  pääse¬ 
minen  on  tietysti  kysynyt  ja  yhä  kysyy  suuria  uhrauksia, 
sitkeitä  ponnistuksia  ja  ehtymätöntä  innostusta.  Niinpä 
onkin  päästy  siihen,  että  Amerikan  suomalaisen  työväen 
keskuudessa  eivät  muut  harrastukset  paljoa  merkitse 
vallankumouksellisen  sosialismin  rinnalla.  Jospa  voitai¬ 
siin  samaa  sanoa  maan  koko  työväestöstä,  niin  ei  kuluisi 
monta  päivää,  kun  täällä  olisi  pystyssä  työväen  ja  talon¬ 
poikien  valta.  A.  B.  M. 

NYRKKILEHDESTÄ  SUUR- 
LEHDEKSI 


Kaksikymmentä  vuotta  sitten  alkoi  Työmies  ilmestyä 
nelisivuisena  viikkolehtipahaisena.  Se  kantoi  lehden  ni- 
meä  pääasiassa  siksi,  kun  oli  paperille  painettu  ja  tar¬ 
vitsi  postioikeudet.  * —  Nyt  on  Työmies  enin  levinnyt 
suomal.  lehti  Amerikassa  ja  on  sen  levikki  keskivaltioissa 
suurempi  kuin  kaikkien  muiden  suom.  päivälehtien  levik¬ 
ki  yhteensä.  Lehti,  joka  monipuolisuudellaan  ja  sisäl¬ 
löllään  työtätekevän  väestön  asioissa  saa  hakea  kilpailijaa, 
sellaista  löytämättä  enempää  Amerikasta  kuin  muualta¬ 
kaan  niin  sanotusta  sivistysmaailmasta. 

Kaksikymmentä  vuotta  sitten  oli  Työmies  pakotettu 
pitkät  ajat  työnsä  suorittamaan  ilman  tarpeellisia  välineitä 
ja  mitä  alkuperäisimmin  keinoin.  Kirjotus-  y.m.  kontto¬ 
rikoneet,  latomokoneet,  sähkövalot  ja  sähkövoima  olivat 
tuohon  aikaan  tuntemattomia  Työmiehen  liikkeessä.  — 
Nyt  on  Työmiehen  liikkeellä  uusi  ja  pohjois-lännen  moni¬ 
puolisin  lehti-  ja  kirjapaino  sekä  kontto rikoneisto.  Täy¬ 
dellisin  ja  parhaassa  kunnossa  oleva  lehti-  ja  kirjapaino- 
koneisto  mitä  on  yhdelläkään  suom.  lehtiliikkeellä  Ameri¬ 
kassa.  Välineet,  jollaisia  kutistuvat  Amerikan  suom. 
porvarilliset  ainekset  eivät  voi  koskaan  saada  luoduksi. 
Ja  tuo  mallikoneisto  on  Amerikan  suom.  järjestyneen 
työväestön  omistama  ja  täysin  maksettu. 

Kaksikymmentä  vuotta  sitten  oli  Työmiehen  lehtiliike 
sijoitettu  vanhan  pienen  ränsistyneen  kirjapainon  nurk¬ 
kaan,  josta  siitäkin  oli  vuokra  tavallisesti  maksamatta 
varojen  puutteessa.  Nyt  on  upea  tiilistä  rakennettu  kol¬ 
mikerroksinen  palatsi  Superiorin  valtakadun  varrella, 
palatsi  verrattuna  kaikkiin  niihin,  mitä  Työmiehellä  ennen 
oli  ja  mitä  millään  muualla  suom.  lehtiliikkeellä  on,  talo, 

joka  antaa  riittävästi  tilaa  Työmiehen  laajalle  ja  moni¬ 
puoliselle  liikkeelle  sekä  kymmenelle  perheelle  vuokraa 
vastaan.  —  Vuokraakaan  ei  siis  nyt  makseta,  vaan  peri¬ 
tään  hyvän  joukon  kolmatta  tuhatta  vuosittain. 

Kaksikymmentä  vuotta  sitten  oli  Työmiehellä  kaikki 
velkana.  Velkana  oli  koneet,  vuokrat,  paperit  ja  palkat. 
Nyt  liikkeellä  on  oman  talon,  koneiston  ja  kaluston  lisäk¬ 
si  suurempi  ja  monipuolisempi  kirja-  ja  paperivarasto 
kuin  yhdelläkään  suom.  liikkeellä  Amerikassa.  Vielä 
päälliseksi  sijotuksia  toisiin  työväen  laitoksiin  ja  hyviä 
saatavia  enempi  kuin  yhdenkään  Työmiehen  vihamielisen 
lehtiliikkeen  koko  omaisuus  on  koneistoineen  ja  kalustoi- 
neen. 

Kaksikymmentä  vuotta  sitten  kykeni  liike  kolehti- 
y.  m.  tuloilla  pitämään  vajanaisen  määrän  toimitsijoita 
lehden  toimittamiseen  kuuluvia  välttämättömimpiä  tehtä¬ 
viä  varten.  Heikon  viikkolehden  ulosantoon  rajottui  tuo¬ 
na  aikana  liikkeen  valistustyömahdollisuudet.  —  Nyt  liike 


on  kykenevä  pitämään  riittävän  työvoiman,  hankkimaan 
kunnolliset  avustukset,  lähteet  ja  sähkösanomapalveluk- 
set  ensiluokkaisen  päivälehden  ulosantamiseksi ;  pitämään 
armeijan  valistustyön  tekijöitä  (tupa-agitaattoreita)  mat¬ 
kalla  ja  avustamaan  veljesliikkeitä;  se  jakaa  vuosittain 
ylijäämiään  työväen  valistustarkotuksiin  ja  kaiken  tämän 
lisäksi  on  liike  kykenevä  välineillään  antamaan  nenälle 


kaikkia  niitä  porvareiden  palveluyrityksiä,  joita  Ameri¬ 
kan  suom.  porvarit  panevat  alulle  joko  kotoisten  kapita¬ 
listien  tai  Suomen  ja  Karjalan  lahtarien  auttamistarko- 
tuksissa.  Kaiken  tämän  suorittaa  liike  varsinaisilla  tu¬ 
loillaan  ja  kannattajiin,  jäseniin  ja  yleensä  työläisiin  ei 
ole  tarvinnut  vedota  rahallisesti  pitempään  aikaan.  Tus¬ 
kin  kuuteen  vuoteen  on  Työmiehen  hyväksi  kerätty  ko¬ 
lehtia,  tanssittu  tai  pidetty  iltamia  —  ja  jos  on  jossakin 
pidettykin  —  niin  Työmies  on  moninkertaisesti  sen  kulut¬ 
tanut  heti  takaisin  työväestön  valistustarkotuksiin. 

Kaksikymmentä  vuotta  sitten  kantoi  mies  selässään 
kerta  viikossa  Työmiehen  painotuotteet  postikonttoriin, 
kuten  nyt  kannetaan  useitten  porvarillisten  lehtien  paino- 

tuotteet.  —  Nyt  lähtee  Työmiehestä  päivittäin  kaksi  ker¬ 
taa  kuorma-auto  postia  postikonttoriin  sekä  suuri  määrä 
lähtee  pakettipostin  ja  rahdin  välityksellä.  Joinakin  ai¬ 
koina  vuodessa  kaksinkertaistuu  tuo  määrä.  —  Työmies 
on  suurin  postin  käyttäjä  Michiganin,  Wisconsinin  ja 
Minnesotan  valtioiden  pohjoisosissa  ulkopuolella  kaksois- 
kaupunkeja  Minnesotassa;  suurin  postinkäyttäjä  Supe- 
riorissa  ja  Duluthissa.  Jotakuinkin  tarkat  laskelmat  osot- 
tavat,  että  U.  S.  postihallituksen  palkkalista  on  noin  10 
miestä  suurempi  Työmiehen  postinkäsittelyn  vuoksi. 

Kaksikymmentä  vuotta  sitten  eivät  liikkeemme  alot- 
tajat  voineet  todellisuudessa  luottaa,  että  heidän  alotteel- 
laan  pienen  suom.  siirtokansan  keskuudessa  (joka  silloin 
oli  tyysten  pappien  ja  kapakoiden  lumoissa)  olisi  niin 
hyvää  menestystä.  Nyt  Työmiehen  20-vuotisena  muisto¬ 
päivänä,  olisi  tilaisuus  esittää  vaikka  rajattomasti  mielen¬ 
kiintoisia  tilastoja,  jotka  hämmästyttävät  meitä  itseämme- 
kin,  kun  niihin  syvennymme.  —  Tosin  onhan  siinä  mat¬ 
kalla  ollut  tuulta  jos  tuiskuakin,  sillä  tämä  Työmiehen 
20-vuotinen  historia  ei  ole  vailla  kovia  koettelemuksia, 
erehdyksiä  ja  miltei  sankarimaisia  ponnistuksia  joukkojen 
taholta.  —  Näyttää,  että  hyvää  harrastavien  ja  joukkojen 
käsissä  olevien  työväen  omien  laitosten  tie  taloudelliseen 
hyvinvointiin  käy  kokeilujen,  menetyksien,  pettymyksien 
ja  taas  vuorostaan  sankarillisen  yhteistyön  kautta.  Kun 
tätä  Työmiehen  liikkeen  kehitystä  tarkistelemme  ja  mei¬ 
dän  liikkeemme  koko  aatteellista  sekä  taloudellista  voi¬ 
maa  harkitessa  otamme  huomioon,  että  Työmies  nykyään 
edustaa  ainoastaan  osaa  meidän  Suom.  Sos.  Järjestön  pro¬ 
paganda-  ja  taloudellisesta  voimasta,  (Onhan  meillä 
Eteenpäin  idässä,  Toveri  lännellä  ja  Vapaus  Canadassa 
ja  kaikilla  niillä  omat  laitoksensa,  joskaan  eivät  vielä, 
liikkeiden  ollessa  nuorempia,  ole  taloudellisesti  Työmie¬ 
hen  voimia  vastaavat)  selviää  meille  yksi  käytännössä 
saavutettu  esimerkki  siitä,  mitä  joukkotyöllä  voidaan 
saada  aikaan  silloin  kuin  ollaan  joukolla  työssä,  joukolla, 
jolla  on  varmat  tarkotusperät,  vilpitön  luottamus  asiaansa 
ja  uhrautuvaisuutta  ja  rohkeutta  toimia  ja  taistella  silloin 

kuin  on  toiminnan  aika,  juuri  silloin  kun  työväen  moni¬ 
lukuiset  ja  monikarvaiset  viholliset  ankarimmin  hyökkää¬ 
vät.  Olisipa  monta  mielenkiintoista  juttua  allekirjotta- 
neellakin  kokemuksistaan  siltä  ajalta,  kun  olen  ollut 
sidottu  määrättyä  osaa  suorittamaan  tässä  yhteistyössä, 
mutta  jääkööt  ne  Työmiehen  25-vuotismuistojulkaisuun. 

Saavutuksemme  antakoot  uutta  voimaa  uudelle  toi¬ 
mintakaudellemme!  Väsähtäneetkin  mukaan!  Rohkeutta 
mieliin  ja  innostusta  rintoihimme!  Työläiskoteihin  valon- 
soihtu  kädessä  viemään  viestiä  työnraatajien  yhteisestä 
rintamasta  sortajia  vastaan.  Kun  täten  teemme,  teemme 
joukolla,  ei  mene  kauvan  kun  on  voitettu  loputkin  suom. 
työläisistä  puolellemme  olemaan  valmiit  yhteiseen  sor¬ 
rettujen  rintamaan  kaikiken  muiden  kansallisuuksien 
kanssa  yhteisiä  sortajia  vastaan.  Ei  kulu  kauan  kun  ne 
työläiset,  jotka  vielä  ovat  pysyneet  porvariston  edustajien 
vanavedessä  tulevat  näkemään  oman  etunsa  • —  työtäteke¬ 
vän  väestön  edun  —  liittyvät  rintamaamme. 

Silloin  on  meillä  aihetta  juhlia,  kun  Työmies  viettää 
25-vuotista  muistopäivää!  M.  T. 

SUOMALAINEN  SOSIALISTI- 

JÄRJESTÖ 

Ylläoleva  nimi  on  kai  useimmalle  tämän  julkaisun 
lukijalle  tuttu,  vaikkakaan  kaikki  ehkä  eivät  ole  tar¬ 
kemmin  tutustuneet  siihen  mikä  se  järjestö  on  ja  mikä 
merkitys  sillä  on  ollut  ja  edelleen  on  tämän  maan  suo¬ 
malaisen  työväestön  henkisessä  kehityksessä  ja  talou¬ 
dellisessa  elämässä.  S.  S.  Järjestön  vaikutus  Amerikan 
suomalaiseen  siirtolaisväestöön,  sen  henkisiin  rientoihin, 
jokapäiväiseen  elämään  ja  yhteiskunnallisten  asiain  ym¬ 
märryksen  avartamiseen  on  siksi  merkittävä,  että  siihen 
jokaisen  tässä  maassa  olevan  suomalaisen  kannattaa  tu¬ 
tustua.  Tässä  kirjotuksessa  koetan  mahdollisemman  su¬ 
pistetussa  muodossa  antaa  yleiskuvauksen  siitä,  mitkä 
olivat  ne  syyt,  jotka  synnyttivät  ajatuksen  tämän  järjestön 
perustamiselle,  oliko  siihen  olemassa  erikoista  tarvetta, 
mitä  se  on  tarkoitukseltaan,  mitä  se  on  tehnyt  ja  toimi¬ 
nut  olemassaolonsa  aikana,  hyödyttääkseen  tämän  maan 
suomalaista  työväestöä  ja  onko  sen  olemassaolo  tarpeel¬ 
linen  edelleen  suomalaisen  työväestön  etujen  ja  oikeuk¬ 
sien  puolustajana  tässä  maassa. 

Saadaksemme  jonkinlaisen  käsityksen  S.  S.  Järjestön 
perustamisen  syistä,  on  tarpeellista  luoda  lyhyt  yleiskat¬ 
saus  suomalaisen  siirtolaisväestön  asemaan  tässä  maassa 
ennenkuin  täällä  minkäänlaista  varsinaista  työväenliiket¬ 
tä  oli  olemassa  suomalaisten  keskuudessa. 

Suomalaisia  alkoi  siirtyä  tänne  Amerikan  “kultalaan” 
suuremmassa  määrässä  vasta  noin  50  vuotta  sitten.  Ame¬ 
rikan  teollisuus  oli  silloin  nousukaudessaan.  Suuria  luon¬ 
nonrikkauksia  kehitettiin  ja  siinä  tarvittiin  alati  työvoi¬ 
maa.  Suomalaiset  maan  kieltä  taitamattomina  joutuivat 
työskentelemään  raskaimmissa  töissä,  kuten  kaivoksissa, 
metsissä  ja  rautatierakennuksilla.  Työpäivät  olivat  pit- 

kät,  palkat  pienet  ja  elintaso  alhainen.  Hieman  myö¬ 
hemmin  siirtyivät  useat  maanviljelijöiksi  kun  “home- 
steacT-maita  ryhdyttiin  avaamaan  ja  asuttamaan  suuria 
Minnesotan  ja  Dakotan  aavikoita.  Kieltätaitamattomina 
eristäytyivät  suomalaiset  siirtolaiset,  samoinkuin  muutkin 
eri  kansallisuudet,  omiin  ryhmiinsä,  joka  antoi  tilaisuu¬ 
den  suomalaisen  “pikkuporvari”-aineksen  nousulle.  Sen 
välityksellä  Amerikan  varsinainen  porvaristo  sai  tilaisuu¬ 
den  riistää  suomalaisen  työväestön  työntulosten  rippeet. 
Tästä  pikkuporvariksi  yrittelevästä  aineksesta  tuli  luon¬ 
nollisesti  suomalaisen  siirtolaisväestön  henkinen  johtaja. 
Henkiset  harrastukset  ilmenivät  ensiksi  uskonnollisina, 
eli  kirkkokuntien  perustamispyrkimyksinä,  joita  puuha¬ 
sivat  Suomesta  yhtä  ja  toista  “rötöstä”  tehneet  ylioppi¬ 
laat,  joita  siirtolaisuuden  kasvaessa  tänne  siirtyi  koko 
runsaasti.  Myöhemmin  ilmenivät  nämä  henkisen  kehi¬ 
tyksen  harrastukset  raittiusliikkeen  muodossa.  Joskin 
nämä  riennot  mahdollisesti  hieman  kohottivat  suomalai¬ 
sen  siirtolaisväestön  sivistystasoa  ja  elämän  vaatimuksia, 
eivät  ne  kumminkaan  voineet  pelastaa  suomalaista  työ¬ 
väestöä  siitä  taloudellisesta  puristuksesta,  jonka  painos¬ 
tusta  se  enemmän  ja  enemmän  rupesi  tuntemaan  kapi¬ 
talismin  kehittymisen  seurauksena.  Suomalaisella  siirto¬ 
laisväestöllä  ei  ollut  mitään  käsitystä  Amerikan  senaikui- 
sesta  työväenliikkeestä  ja  siksi  voitiin  suomalaisia  käyt¬ 
tää  rikkureina  lakoissa,  joita  puhkesi  tuontuostakin  var¬ 
sinkin  kaivostyöläisten  keskuudessa.  Suomalaiset  ollen 
kovia  työmiehiä  olivat  erittäin  haluttuja  rikkureiksi  kai- 
vosseuduilla.  Noin  25  vuotta  sitten,  kun  Suomesta  alkoi 
tulla  kaupunkilaistyöväestöä,  joka  oli  ammattitaitoista  ja 
jo  kotimaassaan  saanut  jonkunverran  kokemusta  työväen¬ 
liikkeessä,  alkoi  tässä  maassa  ilmetä  pyrkimyksiä  suoma¬ 
laisten  keskuudessa  työväenliikkeen  järjestämiseksi.  Siel¬ 
lä  täällä  perustettiin  työväenyhdistys,  jonka  tarkotuksena 
oli  kasvattaa  harrastusta  yhteiskunnallisten  asioiden  tun¬ 
temukseen.  Selvää  käsitystä  ei  kumminkaan  ollut  tarkoi¬ 
tuksista  enempi  kuin  päämäärästäkään,  muodostuivatpa- 
han  vain  jonkinlaisiksi  seuraelämän  keskuksiksi  suoma- 

laiselle  työväestölle.  Aikaa  voittaen  kumminkin  käsityk¬ 
set  asioista  syvenivät,  joten  yksi  ja  toinen  työläinen  alkoi 
huomata  sorronalaisen  asemansa  ja  työväenyhdistyksiä 
syntyi  yhä  useampia  selvemmillä  tarkoitusperillä.  Käsi¬ 
tettiin  jo,  että  olisi  järjestettävä  jonkinlaisia  koko  maata 
käsittäviä  liittoja,  jotka  olisivat  näiden  eri  yhdistysten 
välisenä  yhdyssiteenä,  jotta  toiminta  tehostuisi.  Niinpä 
vuonna  1903  pidettiin  idässä  edustajakokous,  jossa  perus- 
tettin  “Imatraliitto”.  Toinen  samanlainen  edustajakokous 
pidettin  hieman  myöhemmin  keskivaltioissa.  Siinä  perus¬ 
tettiin  “Amerikan  Työväenliitto”.  Tällöin  oli  jo  perus¬ 
tettu  Amerikan  ensimäinen  suomalainen  työväen  sanoma¬ 
lehti  “Amerikan  Työmies”  1900  New  Yorkissa,  joka  kum¬ 
minkaan  ei  elänyt  kuin  joitakin  kuukausia.  “Amerikan 
Suomalainen  Työmies”,  joka  nyt  ilmestyy  “Työmies”  ni¬ 
mellä  ja  jonka  perustamisen  20-vuotismuistoksi  tämä  jul¬ 
kaisu  on  kustannettu,  alkoi  ilmestyä  Worcesterissä,  Mass., 
1903.  Tällöin  alettiin  perustaa  Imatraliiton  ja  Amerikan 
Työväenliiton  osastoja  ympäri  maan  ja  työväenliike  alkoi 
saada  jonkinlaista  jalansijaa  Amerikan  suomalaisen  työ¬ 
väestön  keskuudessa.  Käsitykset  työväestön  keskuudes¬ 
sa  työväenliikkeen  tarkotusperistä  ja  toimintamuodoista 
olivat  kumminkin  äärettömän  sekavat  ja  agitatsiooni  koh- 
distettin  melkein  yksinomaan  seurakuntien  ja  raittiusseu- 
rojen  ahtaita  vanhoillisia  käsityksiä  vastaan.  Imatraliiton 
ja  Amerikan  Työväenliiton  perustajilla  oli  käsitys,  että 
täällä  Amerikassa  on  jonkinlainen  suomalainen  itsenäi¬ 
nen  työväenliike  mahdollinen.  Toiset  taas,  .jotka  olivat 
yhteiskunnallisista  ja  taloudellisista  kysymyksistä  enem¬ 
män  selvillä,  käsittivät,  että  millään  suomalaisella  työ¬ 
väenliikkeellä,  joka  ei  ole  kiinteänä  osana  varsinaisesta 
Amerikan  työväenliikkeestä,  ei  ole  sen  suurempaa  mer¬ 
kitystä  kuin  oli  raittiusseuroilla  ja  muilla  senlaatuisilla 
ja  niinmuodoin  kävivät  tarmokasta  agitatsioonia  Työmies- 
lehden  kautta  yhdistääkseen  nämä  erinäiset  työväenyh¬ 
distykset  Amerikan  Sosialistipuolueeseen.  Syyskuulla 
1904  pidettiin  ensimäinen  koko  maata  käsittävä  edusta¬ 
jakokous  Clevelandissa,  johon  osanotto  kyllä  ei  ollut  ko- 

vin  suuri.  Tässä  kokouksessa  päätettiin  kehoittaa  suo¬ 
malaisia  yhdistyksiä  liittymään  Amerikan  Sosialistipuo- 
lueeseen,  joka  silloin  oli  Amerikan  työväestön  valtiolli¬ 
nen  luokkapuolue,  jonka  tarkotuksena  oli  vapauttaa  Ame¬ 
rikan  työtätekevä  luokka  kapitalismin  riiston-  ja  sorron- 
alaisuudesta.  Suomalaiset  noudattivatkin  tämän  kokouk¬ 
sen  kehoitusta  ja  perustivat  sosialistipuolueen  osastoja 
melkein  jokaiseen  huomattavampaan  suomalaisten  asutus¬ 
keskukseen.  Useimmille  suomalaisten  vanhemmille  asu¬ 
tuspaikoille  on  osastot  perustettu  1905  vuoden  aikana. 
Tämä  Clevelandin  kokouksen  päätös  ja  suomalaisten 
osastojen  perustaminen  sosialistipuolueen  yhteyteen  syn¬ 
nytti  tarpeen  S.  S.  Järjestön  perustamiselle,  samalla  kun 
se  oli  käännekohta  Amerikan  suomalaisen  työväenliik¬ 
keen  historiassa.  Amerikan  virallinen  kieli  kun  oli  eng¬ 
lanninkieli,  jota  ainoastaan  harvat  suomalaisesta  työväes¬ 
töstä  ymmärsivät,  herätti  kysymyksen  miten  päästä  tie¬ 
tämään,  ja  tuntemaan  Amerikan  työväenliikettä  ja  var¬ 
sinkin  sen  puolueen  toimintaa,  josta  olimme  silloin  osa. 
Lehtiemme  avulla  emme  voineet  saada  selvyyttä  riittä¬ 
västi,  kun  lehtemme  olivat  viikkolehtiä  ja  muutenkaan 
sanomalehdet  ei  voineet  tätä  tarvetta  tyydyttää.  Tultiin 
tulokseen,  että  on  välttämätöntä  perustaa  keskusjärjestö, 
jonka  sihteeriksi  asetetaan  englannin-  ja  suomenkieltä 
taitava  henkilö,  joka  on  yhdyssiteenä  sosialistipuolueen 
ja  suomalaisten  osastojen  välillä.  Hibbingissä,  Minn.,  pi¬ 
dettiin  edustajakokous  kesällä  1906  ja  tässä  edustajako¬ 
kouksessa  päätettiin  järjestää  nykyinen  S.  S.  Järjestö, 
ja  on  se  ollut  toiminnassa  yhtämittaisesti  vuoden  1907 
alusta  asti.  Järjestö  siis  syntyi  todellisesta  tarpeesta  ja 
oli  se  ensimäinen  vieraskielinen  järjestö,  joka  perustet¬ 
tiin  tässä  maassa  olevien  erikielisten  sosialistiosastojen 
ja  sosialistipuolueen  yhdyssiteeksi.  Sittemmin  on  näitä 
kielijärjestöjä  järjestetty  kaikkien  kansallisuuksien  kes¬ 
kuuteen,  joiden  keskuudessa  työväen  valtiollista  liikettä 
on  ollut  olemassa.  Suomalaiset  ovat  siis  olleet  uran¬ 
uurtajina.  Sillä  on  suuri  merkitys  tämän  maan  sosialis¬ 
tisen  liikkeen  historiassa. 

Mitä  tuloksia  on  saavutettu  tämän  16  vuoden  aikana, 
jonka  S.  S.  Järjestö  on  ollut  toiminnassa,  jotka  voidaan 
lukea  sen  ansioiksi? 

Tärkein  saavutus  yhteistoiminnasta  järjestön  välityk¬ 
sellä  on  luonnollisesti  se,  että  meillä  on  kolme  joka  päi¬ 
vä  ilmestyvää  sanomalehteä,  yksi  kerran  viikossa  ilmes¬ 
tyvä  naisten  lehti  ja  yksi  kahdesti  kuussa  ilmestyvä  pila- 
lehti,  kolme  omaa  kirjapainoa,  jotka  kustantavat  kirjalli¬ 
suutta,  jotta  meillä  on  tänäpäivänä  melkoisen  laaja  suo¬ 
malainen  kirjallisuus  saatavissa.  Voimmepa  sanoa,  että 
sanomalehtemme  ja  kirjallisuutemme  on  nyt  Amerikan 
suomalaisen  työväestön  yksinomainen  tietoisuuden  ja  kor¬ 
keamman  sivistyksen  kasvattaja.  Tämän  kautta  olemme¬ 
kin  päässeet  sille  asteelle,  että  suomalaisen  työväestön 
elintaso  on  tuntuvasti  kohonnut,  suomalaisten  järjestäyty¬ 
minen  tämän  maan  työläisten  valtiollisiin  ja  taloudellisiin 
järjestöihin  on  suurin  kaikista  tässä  maassa  olevista 
kansallisuuksista  suhdelukuunsa  verraten.  Suomalaisista 
työläisistä  enään  aniharvat  alentuvat  rikkureiksi  työla¬ 
koissa.  Heidän  luottonsa  amerikalaisen  järjestyneen  työ¬ 
väestön  keskuudessa  on  kasvanut.  Nyt  useasti  viitataan 
suomalaisiin  esimerkkinä  kun  jostain  työväenliikkeen  toi¬ 
minnasta  on  kysymys.  Suomalaisten  työläisten  tietoisuus 
ja  tuntemus  yhteiskunnallisista  ja  taloudellisista  asioista 
on  korkea,  joka  aina  tunnustetaan  niidenkin  taholta,  jot¬ 
ka  sitä  eivät  millään  muotoa  olisi  halukkaat  tekemään. 
Keinottelijain  mahdollisuudet  vetää  suomalaisia  työläisiä 
nenästä  osake-  ynnä  muilla  keinottelukaupoilla  ovat  hä¬ 
vinneet,  koska  sanomalehdistömme  on  aina  paljastanut 
sellaiset  yritykset.  Suomalainen  työväestö,  niin  hyvin 
teollisuudessa  kuin  maanviljelyksessäkin  työskentelevä, 
tuntee  asemansa  ja  tietää  jo  suureksi  osaksi,  että  se  on 
kapitalismin  riiston  alainen  ja  että  mahdollisuudet  yksi¬ 
lölliselle  rikastumiselle  ovat  hävinneet.  Työläisen  ainoa 
pelastus  on  taistella  itselleen  oikeuksia  Amerikan  teolli¬ 
suus-  ja  maanviljelystyöläisten  kanssa  rinnan.  Hän  tun¬ 
tee  kuuluvansa  sorrettuun  luokkaan,  joka,  vaikkakin  on 
kaiken  tuottaja,  mitä  ihminen  elääkseen  tarvitsee,  on 

puutteessa,  aina  vaarassa  menettää  toimeentulomahdolli¬ 
suutensa  eikä  niinollen  voi  taata  perheelleen  ruokaa,  vaat¬ 
teita,  suojaa  ja  hyvinvointia,  joka  kaikille  tämän  maan 
asukkaille  pitäisi  kuulua  Amerikan  “Itsenäisyyden  julis¬ 
tuksen”  ja  perustuslakamme  mukaan.  S.  S.  Järjestön 
osastot  ovat  suomalaisen  seuraelämän  hallitsijoita  jokai¬ 
sella  paikkakunnalla,  missä  niitä  on,  samoin  kuin  muiden 
henkisten  rientojen  edustajia.  S.  S.  Järjestö  osastojensa 
kautta  on  sanalla  sanoen  kaiken  suomalaisen  kulttuurin 
edustaja  tässä  maassa,  mitä  sitä  itsenäisesti  on  olemassa. 
Ei  ole  mitään  muuta  järjestöä  olemassa  Yhdysvalloissa, 
joka  voisi  tarjota  suomalaiselle  työväestölle  tilaisuutta 
kehittää  tieteitään  tai  taiteitaan  suomenkielellä  kuin  S.  S. 
Järjestö  ja  sen  osastot,  vaikkakaan  se  ei  ole  järjestön 
varsinaiseen  tehtävään  kuuluva.  Paljon  muita  seikkoja 
voisi  mainita,  ja  jo  seuraelämän  vuoksikin  jokaisen  suo¬ 
malaisen  työläisen  tulisi  kuulua  jäsenenä  järjestömme 
osastoihin,  jotta  voisi  päästä  täysin  osalliseksi  niistä  seu¬ 
raelämän  eduista,  joita  osastojemme  kautta  on  saatavissa. 

Mutta  mikä  on  S.  S.  Järjestön  varsinainen  tehtävä? 
Alkupuolella  tätä  kirjotusta  selitettiin,  että  Järjestö  pe¬ 
rustettiin  yhdyssiteeksi  suomalaisten  työläisten  perusta¬ 
mien  valtiollisten  osastojen  kesken,  jonka  kautta  ne  ovat 
kiinteässä  yhteydessä  sen  tämän  maan  valtiollisen  työ- 
väenluokkapuolueen  kanssa,  johon  kulloinkin  kuuluvat. 
Tämä  on  yksi  sen  tehtävistä  vielä  edelleen,  mutta  sen 
tehtävät  ovat  paljon  laajemmat.  Sen  varsinainen  tehtävä 
on  kasvattaa  tämän  maan  suomenkieltä  puhuva  työväes¬ 
tö,  niin  hyvin  teollisuudessa  työskentelevä  kuin  maata- 
viljeleväkin,  tietoiseksi  yhteiskunnallisesta  asemastaan, 
osottaa  heille  miten  kapitalistinen  yhteiskuntajärjestelmä 
riistää  heiltä  välttämättömät  elinehdon  mahdollisuudet  ja 
osottaa  heille  tie,  jonka  kautta  voivat  vapautua  tästä 
sorronalaisesta  asemastaan.  S.  S.  Järjestö  on  siis  etu¬ 
päässä  agitatsioonijärjestö,  tämän  maan  työväenluokka- 
liikkeen  edustaja  suomalaisen  työväestön  keskuudessa.  Se 
pyrkii  sulattamaan  suomalaisen  työväestön  amerikalaiseen 
työväestöön,  koska  se  tietää,  että  ainoastaan  kaikkien  eri 

kansallisuuksiin  kuuluvien  työläisten  yhteistoiminnan 
kautta  on  tämän  maan  työläisillä  mahdollisuus  saada  it¬ 
selleen  työnsä  tulokset,  jotta  heidän  elämisen  mahdolli¬ 
suus  on  turvattu.  Koska  järjestäytyminen  unioihin  ja 
työväestön  itsenäiseen  valtiolliseen  puolueeseen  on  ensi- 
mäinen  välttämätön  ehto  tämän  tarkotusperän  saavutta¬ 
miseksi,  sentakia  järjestö  harjottaa  agitatsioonia  järjes¬ 
täytymisen  edistämiseksi.  Järjestön  tunnuslauseena  on, 
“liittykää  järjestöihin  ja  niiden  avulla  taistelkaa  itsel¬ 
lenne  ihmisoikeudet  ja  elämän  mahdollisuudet.’" 

Onko  S.  S.  Järjestö  tarpeellinen  ja  välttämätöin? 

Tämä  kysymys  on  kyllä  jo  tullut  vastattua  osittain 
edellämainituilla  väitteillä,  mutta  senlisäksi  voimme  sa¬ 
noa,  että  suomalainen  työväestö  ei  ole  vieläkään  voinut 
kohota  sille  asteelle  kielellisesti,  jotta  se  voisi  suoranai¬ 
sesti  ottaa  osaa  tämän  maan  työväenliikkeeseen  ja  vai¬ 
kuttaa  siihen  sen  mukaisesti  kuin  sen  yhteiskunnallisten 
asioiden  tuntemus  edellyttäisi.  Se  tulee  tarpeettomaksi 
sitä  mukaa  kuin  suomalainen  työväestö  sulautuu  varsinai¬ 
seen  amerikalaiseen  työväestöön  enemmistöltään.  Sen 
olemassaolo  on  välttämätön  niin  kauan  kuin  suomenkie¬ 
lellä  on  tarpeellista  agitatsioonia  harjottaa. 

S.  S.  Järjestön  historiaa  en  lähde  tässä  pitemmältä  se¬ 
lostamaan.  Mainitsen  vain,  että  se  on  kehittynyt  jo  suu¬ 
reksi  liikkeeksi  Alkujaan  oli  sen  konttorikaluste,  johon 
kuului  yksi  kirjotuspöytä,  sijoitettuna  sosialistipuolueen 
kansallisviraston  yhteen  nurkkaan.  Nyt  sen  virasto  tar¬ 
vitsee  konttorihuoneuston,  johon  sisältyy  kolme  huonetta 
ja  tilaa  ei  ole  siltikään  liikaa.  Virastossa  työskentelee 
vakituisesti  kolme  henkilöä,  sillä  osastoja  on  24  eri  val¬ 
tiossa  ympäri  Yhdysvaltojen.  Niissä  on  jäseniä  yhteensä 
pyöreissä  luvuissa  7,500.  Osastojen  luku  on  nyt  180. 
Järjestön  alkaessa  toimintansa  vuoden  1907  alussa  kuului 
järjestöön  53  osastoa  ja  oli  jäsenmäärä  noin  2,000.  Kor¬ 
keimmillaan  oli  järjestön  jäsenmäärä  vuoden  1913  lopus¬ 
sa  ja  1914  alussa,  jolloin  se  nousi  13,000  keskimäärin  ja 
osastoja  oli  261.  Jäsenmäärän  vaihteluun  on  luonnolli¬ 
sesti  ollut  syynä  se,  että  osastoihin  on  liittynyt  jäseniä, 

jotka  eivät  ole  olleet  selvillä  mitä  varten  siihen  on  lii¬ 
tytty.  Viimeisten  kahden  vuoden  aikana  on  jäsenmäärä 
pysytellyt  jotakuinkin  tasassa,  se  on  vaihdellut  vähemmän 
kuin  koskaan  ennen,  jonka  on  vaikuttanut  se,  että  jär¬ 
jestö  on  nyt  varmemmalla  periaatteellisella  ja  käytännöl¬ 
lisellä  toimintaperustalla  kuin  koskaan  ennen  ja  vaatii 
jäsenistöltä  suurempia  velvollisuuksien  täyttöä  kuin  en¬ 
nen.  Järjestön  olemassaolon  aikana  on  tapahtunut  kaksi 
kertaa  niin  sanottu  hajaannus  eli  paremmin  sen  voisi  sa¬ 
noa  puhdistukseksi,  joka  on  johtunut  siitä,  että  järjestön 
jäsenistön  keskuudessa  ilmeni  kaksi  eri  periaatteellista 
aatesuuntaa.  Ensimäinen  puhdistus  tapahtui  1914,  jol¬ 
loin  niin  sanottu  syndikalistinen  aatesuunta  oli  saanut 
tuntuvan  kannattajajoukon  järjestön  jäsenistön  keskuu¬ 
dessa.  Tällöin  erosi  ja  erotettiin  järjestöstä  noin  40  osas¬ 
toa,  joihin  kuului  noin  3,000  jäsentä.  Tämä  syndakalis- 
tisia  oppeja  kannattava  suunta  perusti  itselleen  sanoma¬ 
lehden,  joka  nyt  ilmestyy  “Industrialistin”  nimellä  ja  on 
kannattanut  I.  W.  W.  liiton  propagandaa.  Tämä  suunta 
on  nyt  kumminkin  menettänyt  suurimman  osan  kanna¬ 
tuksestaan  suomalaisenkin  työväestön  keskuudessa  ja  va¬ 
jonnut  lahkokunnaksi,  jolla  ei  enään  ole  mitään  merki¬ 
tystä  Amerikan  työväenliikkeessä.  Toinen  puhdistus  ta¬ 
pahtui  vuonna  1920,  jolloin  järjestö  erosi  Amerikan  So- 
sialistipuolueesta.  Tämä  puhdistus  johtui  maailmansodan 
seurauksista,  jonka  jälkeen  Amerikan  Sosialistipuolue, 
samoin  kuin  sosialistipuolueet  jokaisessa  maassa,  haaksi¬ 
rikkoutuivat,  elleivät  ne  sitä  jo  olleet  tehneet  sota-ajan 
kuluessa.  Järjestöstä  erosi  noin  30  osastoa,  joiden  mu¬ 
kana  meni  noin  2,000  jäsentä,  joka  ryhmä  jäi  sosialisti- 
puolueeseen.  Heidän  haltuunsa  jäi  yksi  Järjestön  sano¬ 
malehdistä,  “Raivaaja”,  jonka  avulla  ovat  pitäneet  yllä 
järjestön  parjausta  ja  ovat  asettuneet  kannattamaan  en¬ 
tisiä  sosialidemokratian  periaatteita  ja  menettelytapoja, 
jotka  maailmansota  osotti  tarkoitustaan  vastaamattomiksi. 
Tämä  ryhmä  on  samalla  tavalla  kuin  edellinenkin  vajon¬ 
nut  lahkokunnaksi,  jonka  merkitys  on  melkein  hävinnyt 
suomalaisen  työväestön  luokkaliikkeestä,  samoin  kuin 

Amerikan  sosialistipuolue  on  menettänyt  kaiken  kanna¬ 
tuksensa  ja  merkityksensä  Amerikan  työväenliikkeessä. 
Amerikan  sosialistipuolue  ja  sen  mukana  siihen  kuuluva 
pieni  suomalainen  ryhmä  on  asettunut  vastustamaan 
kaikkia  tämän  maan  työväestön  luokkapyrkimyksiä  ja 
samoin  kuin  Europan  maissakin  tukee  kapitalismin  uudel- 
leenrakentamispyrkimyksiä. 

Syndikalistinen  ja  sosialidemokraattinen  liike  on  tuo¬ 
mittu  kuolemaan  ja  häviöön  sentakia,  että  kumpikaan  ei 
perustu  yhteiskunnallista  tilannetta  vastaaviin  perusehtoi¬ 
hin,  on  lahkolaisliike,  joka  pyrkii  eristäytymään  varsi¬ 
naisesta  tämän  maan  työväen  suurista  joukoista,  ei  pyri 
taistelemaan  taisteluita  heidän  kanssa  yhdessä  ja  sitä¬ 
paitsi  vielä  perustuu  kokonaan  kokemuksen  kautta  vää¬ 
riksi  todistetuille  periaatteille  ja  menettelytavoille.  Ai¬ 
noastaan  sellainen  työväenliike,  joka  voi  sovittaa  taistelu¬ 
ja  menettelytapansa  kussakin  tilanteessa  olosuhteita  vas¬ 
taavalla  tavalla,  voi  säilyä,  kehittyä  ja  voimistua  sekä 
päästä  vaikutusvaltaiseksi  tekijäksi  ja  johtajaksi  työväes¬ 
tön  luokkaliikkeessä. 

Onko  S.  S.  Järjestö  sellainen,  joka  todellisuudessa 
vastaa  täysin  työväen  luokkaliikkeen  vaatimuksia  peri¬ 
aatteellisesti  ja  käytännöllisesti?  Tähän  voimme  vastata, 
että  periaatteellisesti  se  sitä  on  täydellisesti  ja  käytän¬ 
nöllisessä  toiminnassa  pyrkii  mahdollisimman  nopeasti 
pääsemään  asemaan,  jotta  se  siltäkin  puolen  vastaa  täy¬ 
sin  tarkotustaan.  Sosialistidemokratian  haaksirikkoutumi- 
sen  ja  Venäjän  vallankumouksen  kokemuksiin  perustu¬ 
van  uuden  kansainvälisen  järjestön,  Kolmannen  Interna- 
tionaalen  periaatteet  ovat  kestäneet  arvostelun  ja  edel¬ 
leen  sen  kestävät.  Sen  toimintatavat  perustuvat  itse- 
kussakin  maassa  vallitsevaan  tilanteeseen  ja  olosuhteisiin. 
Se  vaatii  kannattajansa  ja  alaiset  järjestönsä  käymään 
taistelua  suurten  työläisjoukkojen  kanssa  yhdessä,  eikä 
pyri  eristäytymään  lahkokunnaksi. 

Workers  Party  on  nyt  Yhdysvalloissa  se  järjestö,  joka 
Kolmannen  Kansainvälisen  oppeja  edustaa  ja  propagee- 
raa  niiden  puolesta.  Sen  kannattajat  lisääntyvät  ja  sen 

vaikutusvalta  tämän  maan  työväenliikkeessä  laajenee; 
se  taistelee  koko  työtätekevän  luokan  yhteisetujen  puo¬ 
lesta.  Teollisuus-  ja  maanviljelystyöläiset  löytävät  sen 
ohjelmasta  selvät  ohjeet,  jotka  pelastavat  heidät  kapita¬ 
lismin  riistosta  ja  sorrosta.  Se  pyrkii  todistamaan  tämän 
maan  työtätekevälle  luokalle  käytännöllisellä  toiminnalla, 
että  sen  ohjelmassa  esitetyt  menettelytavat  ja  periaatteet 
ovat  ehdottomasti  oikeat,  joita  noudattamalla  ja  niiden 
mukaan  taistelua  käymällä  se  voi  pelastaa  itsensä  kapita¬ 
lismin  orjuudesta.  Se  ei  lupaa  työläisille  mitään  ihanne- 
yhteiskuntaa  rakentaa,  vaan  kehottaa  työläisiä  järjesty¬ 
mään  taloudelliseen  ja  valtiolliseen  taisteluun  ja  kukista¬ 
maan  kapitalismin  ja  sen  tilalle  rakentamaan  yhteiskun¬ 
nan,  jossa  työtätekevät  nauttivat  työnsä  tulokset.  S.  S. 
Järjestö  on  Workers  Partyn  eli  Työväenpuolueen  suoma¬ 
lainen  kielijärjestö,  sen  osa,  jonka  välityksellä  ja  kautta 
suomalaisen  työväestön  luokkavoima  parhaiten  ja  tehok¬ 
kaimmin  palvelee  tämän  maan  valtiollista  työväenliikettä, 
samalla  kuin  se  tutustuttaa  suomalaista  työväestöä  menet¬ 
telytapoihin,  joiden  avulla  se  voi  saavuttaa  myös  itselleen 
jokapäiväisiä  parannuksia  työoloihinsa  ja  kehittää  ne  tais- 
telujärj estoiksi,  jotka  tukevat  työväestön  valtiollista  tais¬ 
telua. 

Suomalainen  työläinen,  sinä  joka  tämän  luet,  ajattele 
asemaasi  ja  jos  huomaat,  että  yhteiskunta  ei  anna  sinulle 
sellaisia  elinehtoja,  jotka  mielestäsi  sinulle  pitäisi  kuulua, 
tutustu  Workers  Partyn  ohjelmaan  ja  jos  se  vastaa  kysy¬ 
mykseen,  jonka  olet  monasti  itsellesi  tehnyt,  että  miksi 
asemasi  on  kurja  ja  jos  tulet  vakuutetuksi,  että  siinä 
esitetyt  epäkohtien  korjauskeinot  ovat  tarkotustaan  vas¬ 
taavat,  niin  ollaksesi  itsellesi  ja  omaisillesi  rehellinen 
on  sinun  velvollisuutesi  liittyä  paikkakuntasi  Järjestön 
osaston  jäseneksi  ja  ryhtyä  taisteluun  saavuttaaksesi  toi¬ 
meentulon  mahdollisuudet  itsellesi  ja  omaisillesi.  Jos 
paikkakunnalla  ei  ole  osastoa  olemassa,  puhu  asiasta  naa¬ 
purillesi  ja  ryhdy  hänen  kanssaan  toimenpiteisiin  sen  jär¬ 
jestämiseksi.  Tilaa  ja  lue  Järjestön  sanomalehtiä  ja  kir¬ 
jallisuutta.  Niiden  välityksellä  pääset  tutustumaan  yh- 

Suomalaisen  sosialistijärjestön 
näytelmäkirjasto ;  toveritar 
Ingrid  Elg,  kirjaston¬ 
hoitaja. 

teiskunnallisiin  asioihin.  Ne  antavat  sinulle  oikean  ku¬ 
vauksen  valtiollisen  ja  taloudellisen  kehityksen  kulusta. 
Tulet  vakuutetuksi,  että  sinun  paikkasi  on  vallankumouk¬ 
sellisen  taistelujärjestön  riveissä,  jossa  tuhannet  muut 
kapitalismin  taloudellista  ja  valtiollista  sortoa  kärsivät 
toverit  jo  ovat  jäseninä  Siinä  on  sinunkin  ainoa  pelas¬ 
tuksesi.  Workers  Party  ja  sen  paikallinen  S.  S.  Järjes¬ 
tön  osasto  antaa  sinulle  ainoan  mahdollisuuden  taistella 
tositaistelua  luokkasi  puolesta. 

F.  Burman. 


Yhteishyvän  uurtajille 

Jo  aika  on  syttää  ja  valaista 
ajan  harmaan  kaameat  loukot , 
myös  maailma  kuonasta  puhdistaa 
ja  kutsua  taistohon  joukot ! 

Ja  poistaa  valhe  ja  tiedottomuus 
tie  oikea  onnehen  näyttää! 

Pyhä  tehtävä  vointinsa  mukahan 
paras  jokaisen  kunnolla  täyttää! 

Te  sankarit  uutterat  toimen  ja  työn 
jo  syttäkää  sydämet  paloon! 

Ja  älkää  uupuko ,  kunnes  tää 
ikipimeys  vaihtuvi  valoon! 


M.  Rutanen. 


KONSULIN  KESTIT 


Suomen  tasavallan  konsulin  makuuhuoneen  akkunas¬ 
ta  tulvi  sisälle  keväinen  aurinko  niin  häikäisevänä  ja 
uhoavana,  että  herra  konsuli  käsitti,  että  aurinko  kokonai¬ 
suudessaan  on  konsuleja  varten,  ja  nousi  ylös  nopeasti 
täyttämään  suuria  tehtäviään  siirtokansan  keskuudessa. 

Hänen  rouvansa  lojui  vuoteessa,  mutta  palvelustyttö 
oli  laittanut  aamiaisen.  Herra  konsuli  söi  ja  valmistui 
lähtemään  virastoonsa,  mutta  poikkesi  kuitenkin  rouvan 
makuuhuoneeseen. 

—  Tänään  on  sitten  meidän  kestimme,  totesi  hän 
ovella.  Poikkean  mennessä  kutsumaan  vieraita. 

—  Mutta  muista,  että  ainoastaan  sivistyneitä,  huo¬ 
mautti  rotiva. 

Konsuli  kävelee  nyt  kadulla. 

Siellä  täällä  nousee  käsi  lakin  reunaan  ja  huudetaan 
huomenta.  Mutta  konsuli  jatkaa  kävelyään  pää  pystyssä, 
ikäänkuin  kohottaaksensa  hänen  huostaansa  uskotun  tasa¬ 
vallan  arvoa  muukalaisten  silmissä.  Kaksi  päivää  sitten 
hän  oli  saanut  nimityksen  konsuliksi.  Palkka  määrättiin 
paperimarkoissa  ja  kunniakin  koirakuoppien  maan  edus¬ 
tajalle  noteerattiin  paperimarkkojakin  alemmaksi,  mutta 
mitäpäs  siitä.  Herra  konsuli  ajattelee,  että  kyllä  kaikki 
suortuu  hyväksi,  kunhan  hän  ehtii  vaikuttaa.  Ensin  on 
tasavallan  presidentti,  ajattelee  hän,  ja  sitä  seuraa  kon¬ 
suli,  sitä  varakonsuli  ja  sitten  vasta  muut.  Mitä  olisi 
tasavalta  ilman  konsuelja?  Jumala  on  määrännyt  kon¬ 
sulit  itsensä  ja  tasavallan  presidentin  välikappaleiksi; 
ellei  olisi  konsulia,  ei  olisi  tasavaltaa.  Herra  konsuli 
ikäänkuin  nöyrtyy  korkeamman  edessä  havaittuaan  tär¬ 
keän  asemansa  tasavallassa  ja  sanoo:  olisiko  sitä  usko¬ 
nut?  Ja  hän  pudistaa  päätänsä  ja  vastaa  itselleen:  ei 
olisi  uskonut.  Mutta  tässä  hän  nyt  kuitenkin  kävelee; 

toissapäivänä  vielä  tavallinen  kansalainen,  pikkuliikemies, 
joka  eilen  vielä  vilkui  hätääntyneenä  ostajaa  putiikkinsa 
akkunassa,  mutta  jonka  tasavallan  oikeudenmukaiset  ju¬ 
malat  nostivat  konsulinistuimelle.  Ei  ole  olemassa  jalom¬ 
paa  tehtävää  kuin  konsulin  virka,  mietiskelee  hän.  Suo¬ 
men  tasavallan  metsät,  paperi,  puolukat,  silakat,  sarka, 
rukit,  pellava  ja  hamppu  marssivat  herra  konsulin  sielun 
silmien  edessä  nöyränä,  vuolaana  virtana;  hän  itse,  herra 
konsuli,  raukein,  hieman  suruvoittoisin  katsein,  kuitenkin 
joka  hermo  jännityksessä,  seuraa  katsellaan  tätä  juhla¬ 
marssia,  ojentaa  kätensä  ja  siihen  tipahtaa  kultaraha 
toisensa  jälkeen;  hän  latoo  ne  vierekkäin,  hän  ostaa  lois¬ 
toauton,  tasavallan  presidentti  kutsuu  häntä  veljeksi, 
maisterit  tekevät  syvän  kumarruksen  hänelle,  professorit 
koputtavat  nöyrästi  hänen  ovelleen  ja  hän  on  kaikkien 
kansallisten  seurojen  kunniarahastonhoitaja  sekä  kilistää 
sinänmaljat  kaikkein  suurimpain  amerikalaisten  pankkii¬ 
rien  kanssa,  jotka  vievät  hänet  ja  hänen  rouvansa  klubei¬ 
hin  ... 


Herra  konsuli  hämmästyy  siinä  kävellessään:  hänen 
silmänsä  on  kostuneet  näissä  ihanissa  unelmissa  ja  hän 
kuivaa  ne  konsulille  sopivalla  arvokkuudella. 

Hänen  ystävänsä  kultaseppä  on  jo  avannut  kauppansa 
ja  hän  poikkeaa  sisälle. 


Molemmat  arvohenkilöt  tervehtivät  toisiaan  kuten 
vanhat  tuttavat  ainakin,  kunnes  herra  konsuli  ilmottaa, 
yrittäen  turhaan  näyttää  välinpitämättömältä: 

—  Meillä  olisi  tänä  iltana  sitten  ne  nimittäjäiskestit. 

—  Mitkä?  kysyy  toinen. 

—  Nimittivät  minut  nyt  tasavallan  konsuliksi,  pääsee 
herra  konsulilta  ja  hän  jättää  kaupan  povessaan  niin 
suuri  onnentunne,  että  on  läkähtyä. 

Tyrmistyneenä  jää  kultaseppä  katselemaan  hänen  me¬ 
noaan.  Ja  kun  hän  näkee  herra  konsulin  mustan,  suoran 
selän  katoavan  nurkan  taakse,  mutisee  hän  itsekseen  jo¬ 
tain  pahaenteistä. 

Mutta  herra  konsuli  jatkaa  kävelyään  ja  kevätaurinko 
ikäänkuin  hekumoi  hänen  ympärillään  ja  linnut  antavat 

konsertteja.  Muitta  äkkiä  kalpenee  hän  ja  vetäytyy  pop¬ 
pelin  varjoon.  Kaukana  kadulla  hän  näkee  miehen,  joka 
saapuu  häntä  kohden.  Tavallinen  työläinen  eväskannu 
kädessään.  Onneksi  ei  hän  huomaa  herra  konsulia,  jota 
varten  suojelusenkeli  on  kasvattanut  poppelin,  ja  kun 
mies  loitonee,  uskaltaa  konsulikin  astua  esille. 

Hän  huokaisee  helpotuksesta.  Tuo  jätkä  oli  antanut 
hänelle  400  dollaria  Suomeen  lähetettäväksi,  mutta  kun 
paperimarkkojen  kurssi  heilui  sinne  ja  tänne,  olikin  herra 
konsuli  —  ikäänkuin  keinotellut  niillä.  Varastanut?  Ei, 
tuhannen  kertaa  ei,  vannoi  pateettinen  ääni  herra  konsu¬ 
lin  sydämessä.  Yhteiskunnan  onnenarpajaisissa  oli  hänen 
numerolleen  tullut  voitto,  ja  hän  oli  sitä  käyttänyt.  Tuo 
mies  oli  käynyt  tapaamassa  häntä,  haukkunut,  uhannut 
oikeusjutulla  ja  siksi  hänestä  tuntui  että  on  parempi 
olla  kohtaamatta  häntä.  Mutta  nyt  oli  raha  mennyt,  tosin 
kuivuneella  kurssilla,  mutta  mennyt  ja  uhatkoonpa  nyt 
oikeusjutulla  herra  konsulia.  Herra  konsuli  syö  hänet, 
herra  konsuli  sortaa  ja  kaivelee  häntä,  herra  konsuli 
murskaa  tuon  vähäpätöisen  ihmisen,  jos  se  uskaltaisi  . . . 

Herra  konsulin  sydän  on  rauhoittunut,  kun  hän  koput¬ 
taa  tuttavansa  ja  kadehtijansa  asianajajan  ovelle. 

Ei  tahdo  syntyä  keskustelua. 

He  vaihtavat  kaunista  ilmaa,  toteavat,  että  kevät  tuli 
aikaisin  ja  keskustelu  on  kuin  lyijymöhkäle,  jota  kumpai- 
nenkaan  ei  jaksa  kantaa. 

—  Jos  tulisit  sitten  illalla  meille,  sanoo  herra  konsuli, 
minä  kun  olen  nyt  saanut  (kakistellen)  sen  konsulin  vi¬ 
ran. 

Hänen  tarkotuksensa  ei  ole  painostaa  sanaa  “viran”, 
mutta  se  kakistelu  alleviivaa  sanan  ja  herra  asianajaja 
hätkähtää. 

—  Senkö...  varakonsulin  viran? 

Asianajaja  panee  tahallaan  painoa  sanalle  “vara.” 

—  Ei  kun  sen  oikean. 

—  Konsulinko? 

—  Konsulin. 

He  eroavat  raskaan  tunnelman  vallitessa.  Herra 

konsuli  riemuitsee  sydämessään.  Hän  on  nyt  laukaissut 
poliittisen  pomminsa  ja  toinen  on  jäänyt  häikäistyneenä 
paikalleen.  Hieman  selviinnyttyään  hän  juoksee  konsulin 
jälkeen  ja  sanoo  ihan  välinpitämättömällä  äänellä: 

—  Se  mies  kun  kävi  tuossa  sitä  400  dollariaan  kyse¬ 
lemässä,  että  pitäisi  kai . . .  oikeusjuttu  . . . 

—  Se  on  maksettu  ja  lähetetty.  Jos  tulisit  illalla 


meille  .  . . 

Ei  siis  herra  asianajajankaan  pieni  hajupommi  vai¬ 
kuttanut.  Se  laukesi  kuin  autiossa  erämaassa  vahingoit¬ 
tamatta  ketään.  Ja  asianajaja  palaa  pulpettinsa  ääreen 
ja  mutisee: 

—  Voi  perkele  sentään. 

Mutta  tuollapa  jatkaa  matkaansa  herra  konsuli  ras¬ 
kaan  ja  suuren  taistelun  voittaneena.  Tuon  tuostakin 
poikkeaa  hän  sisälle,  ilmottaa  elämänsä  suuren  asian, 
poistuu,  jäppäilee  seuraavaan,  ilmottaa  taas  ja  poistuu. 
Hän  poimii  kaikki  ystävänsä  ja  vihamiehensä  kuin  turi- 
laat  ja  mansikat  tien  syrjästä,  hän  hekumoi  uudella  arvo- 
nimellään,  hän  käy  maalarimestarilta  tilaamassa  ovilapun, 
jossa  uusi  arvonimi  on  kultaisin  kirjaimin,  hän  ottaa 
uuden  arvonsa  mukana  tulevan  kunnian  kevyesti  kuin 
kopin  ilmasta;  oi,  tämä  on  vasta  ihanaa,  suurta  alkua, 
annahan  kun  pääsen  vaikuttamaan. 

Olisiko  kukaan  uskonut  toissapäivänä?  kysyy  jälleen 
makea  ääni  herran  konsulin  sisimmässä. 

Haa,  ei  kukaan,  vastaa  konsuli  itse. 

Herra  konsulin  onnen  mitta  ei  ollut  vielä  kukku¬ 
rallaan. 

Onni  nimittäin  tuhlaa  lahjojaan  varsinkin  kun  on  ky¬ 
symyksessä  niin  huomattava  merkkihenkilö  kuin  Suomen 
tasavallan  konsuli.  Tänä  kirkkaana  kevätaamuna  saatteli 
onni  herra  konsulia,  osotti  vaaran,  ettei  hän  taittanut 
niskojaan,  osotti  vihamiehet,  jotka  hän  voi  nöyryyttää  ja 
nyt  onni  lopuksi  ikäänkuin  levitti  hienon  maton,  ettei 
herra  konsulin  jalka  rasittuisi;  onni  tuli  ihan  herra  kon¬ 
sulin  nenän  alle  ja  karjasi  raikuvalla  äänellä: 

—  Tämän  aamun  lehti! 

Konsulitkin  ovat  ihmisiä.  Hekin  kuolevat  joskus  ja 
heidät  haudataan  ja  molemmat  tasavallat  laskevat  lippun¬ 
sa  puolitankoon  ja  hyrräävät  muistovärsyjä  ja  isäntätasa- 
vallan  presidentti  määrää  leskelle  kunniallisen  eläkkeen 
paperimarkoissa.  Meidänkin  konsulimme  on  vain  ihmi¬ 
nen,  vaikkakin  aikakautensa  kaunistus,  josta  aikakirjat 
tulevat  loruamaan  ja  jonka  menetys  tulee  olemaan  “kor¬ 
vaamaton  vahinko  nuorelle  tasavallallemme”  —  sanalla 
sanoen,  tämä  korvaamaton  vahinko  otti  nikkelin  taskus¬ 
taan,  sai  kaksi  senttiä  takaisin,  vilkasi  lehden  sisäsivua, 
huusi  pojan  takaisin,  osti  koko  kimpun,  ei  huolinut  vaih¬ 
torahaa  takaisin,  vaan  laahusti  eteenpäin  —  sanoimme 
laahusti,  sillä  onnikin  on  joskus  raskas,  kun  se  tulee  ja 
hassaa  liian  paljo  antimiaan. 

Niin  kävelee  ravittu  mies,  lukien  lehden  yhtä  kohtaa, 
tuijottaen  siihen  ja  käärien  sen  sitten  kevätpalttoon  lie¬ 
peen  ympärilleen  kuin  Jupiter;  eipäs  olisi  uskonut,  sirisee 
vielä  tuo  ihana  ääni  herra  konsulin  jalossa  povessa- 

Englanninkielinen  lehti  oli  painanut  hänen  kuvansa 
kahdelle  palstalle  ja  kirjotuksen  (hän  itse  oli  sen  lähet¬ 
tänyt!)  jossa  sanottiin,  että  hän  on  nyt  konsuli,  nuo¬ 
ren  tasavallan  konsuli,  tasavallan,  joka  oli  syössyt  venä¬ 
läisen  bolshevikisortajan  maahan  ja  noussut  30,000 
työläisen  ruumiin  keskeltä  olemassaolon  ihanuuteen;  ja 
jossa  ilmotettiin,  että  tämä  etevä  henkilö  edusti  nyt  nuor¬ 
ta  tasavaltaa  täysin  oikeuksin,  että  hän  on  Kalevan  Ri¬ 
tarien  jäsen,  että  hän  on  luteerilainen,  että  hän  on  tosin 
syntynyt  muualla,  mutta  omaa  tämän  maan  ihanteet, 
että  hänellä  on  kesähuvila,  jossa  käy  pelaamassa  golfia, 
että  hän  on  tunnettu  kaikkialla,  että  hän  on  huomioon¬ 
otettava  diplomaatti,  että  hän  omaa  rahanvälitysliikkeen 
ja  myy  matkalippuja  parhailla  linjoilla  ... 

Herra  konsulin  silmät  hämärtyvät  toisen  kerran  tänä 
aamuna  ja  etevälle  kansalaiselle  ominaisella  liikkeellä 
pyyhkii  hän  kosteuden  nenäliinaansa. 

Hän  saapui  konttoriinsa  kuin  unessa,  heitti  sanoma- 
lehtitukkonsa  pöydälle  ja  istui.  Samassa  huoneessa  istui 

toinenkin  mies,  joku  työläisen  vaatteisiin  pukeutunut,  il¬ 
meisesti  jollain  asialla. 

• —  Mitä  te  tahdotte,  kysyi  herra  konsuli. 

—  Mitä,  siitä  tikettiasiasta  tulin  haastelemaan  . . . 

—  Minä  olen  nyt  valkean  tasavallan  konsuli,  ilmotti 
hän  kuivasti. 

—  Jopa  on  iso  asia,  myönsi  työmies. 

—  Täysivaltainen  konsuli,  terästi  herra  konsuli. 

—  Mitäpäs  sitä  vajaa  . . .  myönteli  mies.  Mutta  kun 
minä  tilasin  teiltä  sen  tiketin  sinne  Suomeen  jo  kuusi 
kuukautta  sitten  ja  ämmä  sitä  odottaa  ja  kun  minä  arve¬ 
lin,  että  sen  pitäs  olla  perillä,  niin  tulin  taas  kysymään. 

Vaatimattomasti  hän  jutteli,  tämä  työmies,  anteeksi- 
pyydellen,  että  ämmänsä  asioita  toi  tänä  merkillisenä 
aamuna  esille. 

—  Luuleeko  Piettinen,  että  olen  varastanut  sen  tiket¬ 
tiähän?  kysyi  vastapuhjennut  diplomaatti. 

—  Kukas  semmosta  . . . 

—  Kyllä  se  sen  saa,  sanoi  hän  tylysti. 

Mutta  Piettinen  ei  ollut  konsuli,  joten  hän  vielä  ker¬ 
ran  rohkeni  ämmänsä  puolesta  kysästä,  että  koskahan  se 
sen  tiketin  sitten  saisi  kun  on  nyt  puoli  vuotta  kulunut, 
johon  herra  konsuli  vastasi,  että  luuleeko  Piettinen,  että 
tämä  on  ihan  yksinkertainen  asia;  siinä  on  enemmän 
diplomatiaa  kuin  muissa  asioissa,  jos  Piettinen  haluaa 
tietää.  Piettinen  ei  sitä  tietysti  halunnut,  mutta  sen¬ 
sijaan  hän  halusi  vain  tietää,  eiköhän  kuusi  kuukautta 
ollut  riittävän  pitkä  aika  ämmän  tiketin  matkustusajaksi, 
jonka  jälkeen  herra  konsuli  kuivasti  ilmotti,  että  ellei 
vastaus  tyydytä  Piettistä,  niin  katsotaanpa,  onko  Pieti¬ 
sellä  mitään  millä  vastaa,  jonka  johdosta  Piettinen  peläs¬ 
tyneenä  pujahti  ulos. 

Kun  työmies  oli  mennyt,  nousi  merkkihenkilön  rinta 
ja  hän  julisti  itsekseen: 

—  Niin  minä  näytän. 

Herra  konsuli  pukeutui  pitkään  takkiin.  Kun  vieraat 
saapuivat  oli  hän  täydessä  juhlakunnossa.  Hiusloput  le- 

päsivät  taitavan  kampaajan  toimesta  kiiltävässä  rivissä, 
mutta  nupin  sisällä  poreili  hetkeä  vastaava  korusanainen 
juhlapuhe  valikoidulle  seuralle. 

Yksi  toisensa  jälkeen  ne  saapuivat.  Kelloseppä  liha- 
vine  vaimoineen,  asianajaja  kuluneessa  frakissa  ja  niin 
hymyilevänä  ja  hauskana,  ettei  konsuli  voinut  pujoutua 
tuon  ilon  läpi  nähdäksensä  todellisuuden;  pastori,  poika¬ 
mies,  saapui  seurakunnan  tätien  kainalossa,  lausuen 
Kristuksen  terveiset  uudelle  konsulille  ja  toivoen  tasa¬ 
vallalle  monta  tuollaista  kansalaista  (se  oli  olevinaan 
kohteliaisuus,  mutta  konsuli  itse  ei  olisi  pitänyt,  että 
monta  hänen  kaltaistaan  kansalaista  olisi  kaupungissa) ; 
sitten  saapui  lääkäri,  tuoksuen  sairaalalta;  pikkutavara- 
kauppias,  joka  kämppäjätkästä  oli  “kohonnut”  nykyiseen 
yhteiskunnalliseen  asemaansa  ja  jonka  tärkein  tehtävä 
oli  verokaavakkeiden  täyttämisen  aikana  näyttää  köyhältä, 
muina  aikoina  varakkaalta;  maahuijari,  joka  oli  kopeloi¬ 
nut  monet  taskut  tyhjäksi  ja  jonka  kirjahyllyssä  oli  pak¬ 
kohuutokaupasta  ostettu  Shakespeare-sarja,  josta  hän 
mainitsi  ylpeydellä;  lisäksi  rouvia,  entisiä  piikoja,  joiden 
höyhenet  törröttivät  korkealla,  jotka  halvennusmyynneis- 
tä  ostelivat  hajuvesiä,  jotka  suurine  punaisine  käsineen 
harrastivat  pianonsoittoa,  jotka  sanoivat  lämpenevänsä 
kansallisista  asioista,  hioten  jo  sitä  sanoessaan  kuin  ihra 
saunassa,  hirveitä,  tungeskelevia,  suurrikkaiden  rouvien 
alhaisoa  inhoavien  eleiden  piikaperillisiet  ja  matkijat. 
Tuossa  pikkukauppiaan  rouva,  jonka  paksun  silkkipuseron 
alta  entinen  navettapiika  pullisteleiksen,  mutta  joka  hä¬ 
peää  sitä  aikaa,  jolloin  kunniallisesti  elätti  itsensä,  tuossa 
maahuijarin  siippa,  joka  harjottaa  nikkeleillä  hyvänteke¬ 
väisyyttä  ja  puhuu  hirveätä  englantia,  lääkärin  rouva, 
jossa  sekaantuu  rodun  tuntomerkit  uuden  maailman  keh- 
noimpiin  tottumuksiin,  tuossa  eräs,  joka  puree  kumia  ja 
puhuu  kirjallisuudesta  ja  sanoo  suojelevansa  köyhiä 
taiteilijoita;  sanalla  sanoen:  herra  konsuli  oli  tuonut  “ai¬ 
noastaan  sivistyneitä”  kesteihinsä,  poiminut  niitä  kuin 
jalokiviä  oman  kunniansa  kehystäjiksi. 

Vihdoin  järjestyi  pastorin  kööri  riviin  ja  esitti  uudelle 

konsulille  haikean  laulun,  jossa  oli  enkeleitä,  hyviä  toi¬ 
veita  ja  vääriä  sointuja  ja  herra  konsuli  kiitti  muutamin 
valituin  sanoin. 

Asianajaja  omine  ystävineen  vetäysi  toiseen  huonee¬ 
seen,  paksu  sikari  suussa  ja  kaiveli  keskustelua  esille. 

—  Konsulin  tulee  olla,  selitti  hän,  kunniallisen,  puo¬ 
lueiden  yläpuolella  olevan  miehen. 

Tähän  järjettömyyteen  sai  hän  hiljaisen  myönnytyk¬ 
sen,  mutta  apteekkari  sentään  tokasi: 

—  Joka  tapauksessa,  vaikka  olisikin  puolueiden  ylä¬ 
puolella,  on  parempi  että  kuuluu  vaikka  tähän  meidän 
puolueeseemme. 

—  Olisi  hyvä,  jatkoi  asianajaja  omaan  tyyliinsä,  että 
konsulit  olisivat  rehellisiä,  ettei  olisi  takana  yhtään  kon¬ 
kurssia,  ei  velkojia,  ettei  olisi  sotkeutunut  mihinkään 
vajausjuttuun  eikä  olisi  myynyt  osakkeita  yhtiöihin,  joita 
ei  ole  olemassakaan  (herra  konsuli  ilmaantui  ovelle  ja 
kuunteli);  jos  esimerkiksi  on  koottu  johonkin  yleiseen 
tarkotukseen  varoja,  olisi  tilitys  pitänyt  olla  julkisuudes¬ 
sa;  mutta  meidänpä  konsulimme  vastaakin  kaikkia  näitä 
vaatimuksia  ja  siksi  minä  sytämestäni  iloitsen. 

Hän  lausui  sanan  “sydämestäni”  kovalla  t-llä,  koska 
sai  edes  siihen  sappeaan  puristetuksi.  Ja  herra  konsuli 
ymmärsi,  mutta  katsoi  olevansa  siksi  suurempi  herra  täl¬ 
lä  kertaa,  että  ei  vaivautunut  vastaamaan. 

—  Suomen  nuoren  tasavallan  malja!  kuului  herra 
konsulin  ääni  nyt  toisesta  huoneesta  ja  herrat  asianajajan 
johtamina  menivät  nuoren  tasavallan  maljan  kimppuun. 

Konsuli  ryki.  Konsuli  korjasi  kaulusta.  Konsulin  rou¬ 
va  kohenteleiksen.  Kirkkokööri  järjestyy.  Pastori  her¬ 
mostuu.  Herrat  yrittävät  näyttää  niin  totisilta  ja  vaka¬ 
vilta  kuin  veijarikasvot  myöten  antavat.  Mutta  nyt  herra 
konsuli  jo  kakistelee,  korjaa  taas  rusettia,  luo  katseensa 
vieraiden  pään  yli;  herra  konsuli  aikoo  pitää  puheensa 
päivän  merkityksestä  ja  siksi  kaikki  tämä  jännitys. 

Viimein  rykii  hän  itsensä  vauhtiin.  Tässä  ominaisuu¬ 
dessa  (uusi  sanontatapa,  jonka  herra  konsuli  oli  vasta 
tänään  oppinut)  me  olemme  nyt  ikäänkuin  nuoren  tasa- 

valtamme  edustaja  (herra  konsuli  käytti  sanaa  “me”  luon¬ 
tevasti)  ja  meidän  raskaaksi  tehtäväksemme  jää  siirto- 
kansan  ja  suuren  emämaamme  etujen  valvominen,  ähäm. 
Hän  maalasi  liikuttavan  kuvan  “suuresta  emämaasta”, 
väläytti  sen  silakoita  ja  metsiä  ja  paperitavaraa,  häikäisi 
paperimarkoilla  ja  kauppabalanssilla,  sivuutti  taitavalla 
käänteellä  koirakuopat,  mutta  puhui  sensijaan  laajasti 
ja  ytimekkäästi  nuoresta  vapaudestamme,  joka  tuli  niin 
äkkiä,  mutta  joka  vaati  monta  kallista  uhria  (hän  pyyh- 
käsi  silmistään  nenäliinaansa  jotain,  jota  siinä  ainakin 
piti  olla  ja  muut  tekivät  samoin) ;  sitten  rykäsi  hän  itsen¬ 
sä  nuoren  tasavallan  ulkomaaedustukseen  ja  havaitsi  että 
ulkomaillakin  on  eteviä  kansalaisia,  suurisieluisia,  rehelli¬ 
siä  (hän  ei  voinut  olla  vilkaisematta  lakimiestä,  joka  kat¬ 
seli  häntä  lasisesti  kuin  kuollut  ahven) ;  huolellisen  alku- 
valmistelun  jälkeen  löysi  hän  itsensä,  maalasi  omasta  vaa¬ 
timattomuudestaan  värikkään  kuvan,  järjesti  peukalonsa 
liivin  taskuun  kuten  oli  nähnyt  diplomaattien  tekevän 
ja  luotsasi  sitten  ensimäisen  poliittisen  puheensa  ran¬ 
taan,  hyppäsi  itse  (kuvaannollisesti)  kannelta  ja  kaikki 
onnittelivat  ja  olivat  pöhlön  näköisiä. 


Ah,  tuollapa  herra  pastori  rykii  merkitsevästi,  korjaa 
kaulustaan,  napittaa  takkiaan;  hän  aikoo  vastata  puhee¬ 
seen.  Nöyrällä  äänellä  onnittelee  hän  merkkihenkilöä, 
jonka  keskuudessa  meillä  on  onni  ja  kunnia  olla,  huomaa 
nuoren  tasavallan  vapauden  sopusointuisaksi  Jeesuksen 
oppeihin,  selittää,  että  etevä  kansalaiset  ovat  herramme 
lahja  siitrokansalle  ja  että  tässä  nyt  meillä  on  etevä  kan¬ 
salainen  konsulin  ominaisuudessa  (juhlallinen  sana  on 
tartunut  pastorin  •  sanavarastoon) ;  lopulta  hän  höynäyt¬ 
tää  siunauksen  ja  toivoo  herramme  suojelusta  nuorelle 
tasavallalle  ja  herra  konsulille  ja  kaikille,  amen,  että 
kaikki  menisi  hyvin  ja  että  nuori  vapautemme  säilyisi, 
amen. 

Herra  konsuli  tulee  tästä  liikutetuksi  ja  kiittää  erikoi¬ 
sesti  pastoria  hänen  ylevistä  sanoistaan  ja  rouvat  laineh¬ 
tivat  kuin  sula  rasva  pastorin  ympärillä  kuiskaten  hänelle 
hengellisiä  asioita. 

Nyt  muuttuu  jäykkä  virallinen  keskustelu  tuttavalli¬ 
seksi,  mutta  samalla  valikoidun  hienoksi,  etupäässä  kir- 
jallis-taiteelliseksi. 

—  Se  vapaussota  muistutti,  selittää  laajemmassa  kir¬ 
jallisessa  lausunnossaan  sekatavarakauppiaan  literäärinen 
rouva,  Kullervon  taistelua,  kuten  Juhani  Aho  teoksessaan 
“Kullervo”  kuvaa. 

Maahuijarin  rouvan  kirjallinen  asiantuntijan  maine 
alkaa  kärsiä  ja  hän  ilmeisesti  valikoi  mielessään  sanoja 
roimasti  riistääksensä  sekatavarakauppiaan  rouvalta  kir¬ 
jallisen  keskustelun  aiheen  ja  siksi  hän  sanoo  välinpitä¬ 
mättömällä  äänellä: 

—  Mieheni  osti  tänään  kahden  sadan  dollarin  arvoisen 
grammofoonin  ja  kuusi  hanurisooloa. 

Juhani  Aho  on  kukistettu  ja  rouvat  ympäröivät  gram¬ 
mofoonin  omistajan  ja  sekatavarakauppiaan  kirjallinen 
rouva  turhaan  yrittää  lauseellaan 

—  voi  hyvänen  aika  kun  minä  tykkään  Aleksis  Kiven 
“Tukkijoesta”  —  pudottaa  jalustalta  maahuijarin  rouvaa 
ja  hänen  eteviä  hanurisoolojaan. 

Niin  vyöryy  keskustelu  henkevästi  eteenpäin.  Istu¬ 
taan  pöytään  ja  entiset  piiat,  jotka  häpeävät  kunniallista 
menneisyyttään  ja  yrittävät  esiintyä  muuna  kuin  mitä 
ovat,  kilpailevat  kuka  osaa  siroimmat  pöytätavat;  mutta 
sekatavarakauppiaan  rouva  huomaamattaan  pistää  veit¬ 
sellä  papuja  suuhunsa,  sekatavarakauppias  itse  syö  soppaa 
hornuamalla  ja  puhaltelemalla  sitä  suuriäänisesti,  maa- 
huijarin  rouva  kasaa  kauhean  annoksen  eteensä  ja  röyh- 
täisee  välillä;  mutta  keskustelu  itse  liitelee  nopeassa 
tahdissa  milloin  missäkin,  Suomessa,  Amerikassa;  juma¬ 
lan  kiitos,  sanovat  he  kaikki  yksimielisesti,  että  punikit 
hävisivät  ja  sivistyneet  voittivat,  sillä  jos  sivistyneet  ei¬ 
vät  olisi  voittaneet  asuisivat  kaikenlaiset  roistot  (roishdot, 
sanoi  kirjallinen  sekatavarakauppiaan  rouva  hienosti) 
meidän  parempiosaisten  taloissa  ja  me  saisimme  syödä 
ilman  hopeaveitsiä  eikä  olisi  mitään  taidetta  ja  sivistys 
häviäisi  mukanamme. 

Herra  konsuli  itse  istuu  raukeana,  onnensa  huumaa¬ 
mana,  vastustajansa  lyöneenä. 

Mutta  kaikki  hänen  yllätyksensä  eivät  olekaan  vielä 
menneet. 

Pikkutunneilla  nousee  hän  vielä  kerran  ylös  ja  hänen 
majesteetillinen  ilmeensä  vaatii  hiljaisuutta. 

—  Kansalaiset,  sanoo  hän,  ottaen  taskustaan  kotelon, 
sallikaa  minun  näyttää  tämäkin. 

Valkosen  ruusun  ritarinmerkki  se  on. 

Tällainen  on  jo  liikaa.  Kateus  herää  muutenkin.  Ka¬ 
teus  kulkee  menestyksen  kantapäillä.  Vaijetaan.  Tuojo- 
tetaan  herra  konsulia.  Hä,  kysyy  asianajaja.  Merkki 
kulkee  kädestä  käteen.  Valkoisen  Suomen  ritarimerkki. 
Isänmaalle  tehdyistä  palveluksista. 

—  Siitä  pitää  panna  suuri  uutinen  lehtiin,  kiljaisee 
asianajaja,  sillä  hän  käsittää,  että  jollain  tavalla  pitää 
kostaa.  Mutta  konsuli  kalpenee. 

—  Ei,  ei  uutista,  sanoo  hän.  Ei  panna  uutista.  Mitä- 
päs  siitä  nyt  uutista. 

—  Säikähti,  ajattelee  lakimies.  Eipäs  rohkene  sanoa 
punikeille,  että  sai  ristin. 

Kun  sitten  sekatavarakauppiaan  rouva  nousee  ja  ojen¬ 
taa  jäähyväiseksi  kätensä  leveänä,  punaisena  ja  lämpi¬ 
mänä  kuin  pihvin,  on  se  merkki,  että  tasavallan  nuoren 
vapauden  juhla  on  loppunut  ja  puolta  tuntia  myöhemmin 
herra  konsuli  vetelee  unta  onnellisena  juoden  unissaan 
sinämaljoja  tasavallan  presidentin  kanssa. 

Aamulla  lukee  Piettinenkin  uutisen  suurista  kansallis¬ 
ten  kirjallis-tai teellisten  henkilöiden  merkkijuhlasta  nuo¬ 
ren  vapauden  ja  konsulin  kunniaksi. 

—  Ei  siltä  uskalla  enää  kysyä,  lähettikö  se  sen  mat¬ 
kalipun  ämmälle,  päättelee  hän.  On  ostettava  uusi. 

Feidias. 

KAKSIKYMMENTÄ  VUOTIAALLE 


Syntymästäsi  saakka  olet  ollut  vihattu  ja  rakastettu. 
Tarpeenvaatimana  synnyit  toisille,  niille,  joitten  asiaa  aja¬ 
maan  olit  luotu.  Kuoleman  kapalovyötä  tarjosivat  ne, 
joitten  vihattavaksi  synnyit.  Nuori  olet  vielä,  mutta  mo¬ 
nien  tuulien  ja  tuiskujen  läpi  olet  kulkenut.  Olemassa¬ 
oloasi  yhäkin  on  uhattu  ja  mahdollisesti  tullaan  uhkaa¬ 
maan.  Vaan  koska  et  ole  mikään  korukapine,  vaan  tar- 
peenvaatima,  olet  elänyt  ja  tulet  elämään..  Kuni  majakka 
pimeässä  syysyössä,  mustien  myrskyjen  riehuessa,  olet 
horjumatta  seisonut  paikallasi  ja  valonheijastajana  vii¬ 
toittanut  tietä  mitä  on  kuljettava.  Suuri  on  joukko,  joka 
sinua  rakastaa  ja  tarvitsee,  joskin  suuri  lienee  vielä  jouk¬ 
ko,  jolle  olet  tuntematon,  kuin  myöskin  suuri  on  joukko, 
joka  sinua  vielä  täyttäessäsi  kaksikymmentä  vuotta,  vihaa. 

Nuori  olet  vielä,  mutta  rohkea  ja  pelkäämätön.  Peri- 
aatteesi  on  tinkimätön.  Se  ei  ole  horjunut  sinne  tänne, 
ja  siksi  olet  koonnut  yhä  suuremmat  ja  suuremmat  sinua 
tarvitsevat  työläisjoukot  ympärillesi.  Et  ole  pettänyt  hei¬ 
tä  kertaakaan,  ja  se  juuri  takaa  sinulle  pitkän  iän. 

Silloin  kun  synnyit  olit  alaston  —  ei  ollut  omaa  kat¬ 
toa  pääsi  päällä,  vierasten  nurkissa  sait  varhaisemmat 
vuotesi  elää,  kymmenet  tuhannet  ystäväsi  avustivat  sinua, 
ettet  sortunut  vihamiestesi  iloksi.  Nyt  olet  kasvanut  mie¬ 
heksi  ja  seisot  omissa  housuissasi.  Katto  on  pääsi  päällä 
ja  kiviset  seinät,  jotka  suojaavat  tuulta  vastaan.  Omilla 
“tulsuillasi”  tulet  toimeen.  Etkä  ole  pennin  velkaa  ke¬ 
nellekään. 

Sen  “kapalovyön”,  jota  vihamiehesi  sinulle  punoivat, 
voit  lahjottaa  kaksikymmenvuotispäivänäsi  jollekin  heistä, 
jolla  lopettavat  viheliäisen  elämänsä  . . . 

Pitkää  ikää  sinulle  kaksikymmenvuotias.  Seiso  vah¬ 
vana,  horjumattomana  Valonheijastajana  miljoonille  — 
sinua  tarvitseville.  Jack  Steele. 

FEIDIAS  TAHTOO  SAADA 

TIETÄÄ 


Feidias  tahtoo  saada  tietää  miltä  “Työmies”  vieraan 
silmissä  näyttää. 

En  tiedä  miltä  se  vieraasta  näyttää,  mutta  minusta, 
joka  olen  sitä  viitisen  vuotta  yhteen  menoon  seurannut 
145  leveysastetta  itään  Superiorista,  Wis.,  ja  joka  sa¬ 
maan  aikaan  olen  selaillut  kymmenkuntaa  muuta  eri 
maan  työväenlehteä,  minusta  se  näyttää  sellaiselta,  että 
jos  joku  tulisi  ja  sanoisi  että  kyllähän  se  “Työmieskin” 
mukiin  menee  mutta  kyllä  niitä  on  ansiokkaampiakin 
työväenlehtiä  kapitalistisissa  maissa,  niin  käyttäisin  minä 
puheenpartta,  jota  Feidiaskin  on  viheriäisessä  nuoruudes¬ 
saan  tamperelaisena  viljellyt:  Syö  kittiä! 

Ei  sillä,  että  minä  tahtoisin  ajaa  omahyväisyyden  pi¬ 
rua  “Työmiehen”  toveritoimittajien  sydämeen  ja  munas¬ 
kuihin,  jotta  nämä  löisivät  rintoihinsa  ja  sanoisivat: 
Siinä  sen  nyt  näette;  juuri  tätä  me  «olemme  aina  itse 
sanoneet,  ja  nyt  tulee  vielä  Henkipatto  ja  vahvistaa  asian 
todeksi!  Ei,  sillä  valveutunut  osa  työväenluokkaa  on  jo¬ 
ka  maassa  jo  sellaista  juutasta,  että  se  puristaa  lehtensä 
toimittajista  parhaimman  mehun  ja  vaatii,  että  lehden 
on  oltava  sellainen  ja  sellainen;  että  lehdet  toisin  sanoen 
vastaavat  lukijainsa  henkistä  (ja  samalla  myös  aineellis¬ 
ta)  tasoa. 

Ja  mitä  muuta  ajanmukainen  työväenlehti  on  kuin  lu¬ 
kijakuntansa  ajatusten  ja  pyrkimysten  kuvastin?  Jos 
se  on  jotakin  muuta,  jos  se  kulkee  kaukana  joukkojen 
“edellä”  taikka  jos  siinä  tanssii  joku  merkkihenkilö,  joka 
täyttää  lehden  sivun  toisensa  jälkeen  “omain”  ajatusten¬ 
sa  ylenpalttisuudella,  niin  ettei  tavallinen  ihminen  siinä 
enää  saa  suunvuoroakaan,  niin  ei  se  enää  olekaan  työ¬ 
väenlehti  vaan  taivas  tietköön  mikä. 

Miutta  “Työmiehellä”  on  lisäksi  joitakin  sille  ominai¬ 
sia  erikoispiirteitä.  Kuten  esim.  sen  laajuus.  En  puhu 
nyt  mitään  lehden  jättiläisnumeroista,  joita  ilmestyy 
suurten  merkkipäivien  vaiheilla  ja  joita  ei  kukaan  kos¬ 
kaan  ehdi  lukea  läpi,  jos  tahtoo  seurata  seuraavinakin 
päivinä  ja  viikkoina  ilmestyviä  numeroja.  Puhun  leh¬ 
destä  tavallisessa  koossa,  jolloin  se  tällöinkin  on  prän¬ 
tätty  niin  täyteen,  ettei  tule  mieleenkään  epäillä,  etteikö 
lehti  tahtoisi  antaa  tilausmaksusta  täyttä  vastikettä,  vielä¬ 
pä  aina  jonkun  verran  päällekin.  Teki  tässä  taannoin 
mieleni  laskea,  kuinka  monta  kirjainta  on  lehden  8-sivui- 
sessa  numerossa,  mutta  olin  pakotettu  heittämään  kesken. 
Sillä  siinä  olisi  tarvittu  lukuja,  joita  Lenin  mainitsi  venä¬ 
läisestä  ruplasta  puhuessaan,  nimittäin  tähtitieteellisiä, 
ja  niihin  ei  tutustutettu  siinä  koulussa,  minkä  Feidias 
ja  minä  olemme  käyneet. 

Mutta  vaikka  lehti  onkin  vankkaa  tekoa,  liiankin  vank¬ 
kaa  —  tekisi  mieleni  sanoa,  ellen  tietäisi,  että  lehti  on 
täsmälleen  lukijakuntansa  tahdon  ilmaisu,  eikä  maallikko, 
joka  ei  ole  oleskellut  Amerikoissa  eikä  siis  tiedä  mihin 
suuntaan  suomalaisen  työläisen  kehitys  siellä  lähtee  me¬ 
nemään,  voi  mennä  päättelemään  kuinka  vahvoja  annok¬ 
sia  työläinen  siellä  kerrallaan  henkensä  nälän  sammutta¬ 
miseksi  isoo,  niin  on  sisällys  silti  tarkkaan  valittu  ja 
säännöllistetty,  eikä  siihen  näytä  pantavan  mitä  tahansa 
vain  jotta  lehti  saataisiin  täyteen.  Päinvastoin  arvailen, 
että  paperikorikin  aina  saa  riittävän  rehun. 

Siinä  turpeuttaan  ähiseviä  palstoja  maapallon  joka 
kolkan  taloudellisesta  riistosta  ja  poliittisesta  sorrosta, 
imperialismin  konnanjuonista  ja  demokratian  naamiaisis¬ 
ta.  Siinä  paljastuksia  kapitalistisen  valtion  ja  luokan 
veijaritoimista,  rosvouksista  ja  rosvouksien  määrästä. 
Siinä  kapitalistista  kirkkoa,  oikeuslaitosta,  sivistysharras- 
tuksia  ja  ihmisystävyyden  tosiolemusta  koskevia  paljas¬ 
tuksia,  joiden  avulla  nähdään,  että  niiden  kaikkien  tar¬ 
koituksena  on  vain  omistavain  etujen  suojeleminen  ja 
pyhittäminen,  mutta  omistamattomain  hyssytteleminen  tie¬ 
tämättömyyden  horkkaan  taikka  kurissa  pitäminen  kou- 

raantuntuvammin  keinoin.  Siinä  vihdoin  paljastuksia 
isänmaasta,  joiden  kapitalistilehdissä  ja  kapitalistien  lah¬ 
jomassa  muussa  painetussa  ja  puhutussa  sanassa  koreasti 
kilahtelevilla  sanoilla  värjätään  riistäminen  ja  riistovoit- 
to  —  kansakunnan  onni  ja  menestys!  —  isänmaista,  jot¬ 
ka  eivät  voi  olla  suuria  sortamatta  toisia  isänmaita,  isän¬ 
maita  joissa  sieluttomat  veijarit  korostavat  hyveitä  mutta 
joissa  annetaan  kaikki  valta  paheille  ja  joissa  työtäteke¬ 
vää  yksilöä  ja  luokkaa  suostutellaan  alistumaan  yhteisel¬ 
le  hyvälle,  mutta  joka  “yhteinen  hyvä”  on  vain  laiskan 
mutta  sitä  julkeamman  yksilön  ja  luokan  monopooli. 


Mutta  samalla  kun  lehden  palstoilla  on  asetettu  oi¬ 
kealle  kohdalleen  kapitalistinen  maailma  ja  valtio  ja  nii¬ 
den  riisto-,  sorto-  ja  peijauskoneistot,  samalla  on  lehti 
yhtä  valppaasti  seurannut  kaikkien  riistettyjen  ja  sorret¬ 
tujen  kamppailua  kapitalistista  huijausta,  hämäystä  ja  vä¬ 
kivaltaa  vastaan.  On  kertonut  miten  taistelevat  “edisty- 
neempien”  —  s.t.s.  eniten  riistävien  ja  sortavien  —  mai¬ 
den  työläiset,  miten  “takapajuisten”  maiden  orjuutetut 
väestöt,  samalla  kun  on  annettu  kunniapaikka  Venäjän 
vapautuneelle  proletariaatille  ja  sen  jättiponnistuksille 
uuden  yhteiskunnan  luomiseksi.  On  kerrottu  taisteluista 
mutta  selostettu  myös  taistelun  suuntaviivoja  ja  periaat¬ 
teita  ja  ehätetty  kiireimmän  kautta  tuomaan  julki  mitä 
eri  maiden  työväenluokat  ovat  kansallisissa  taikka  kan¬ 
sainvälisissä  neuvotteluissaan  päättäneet  päivän  vaati¬ 
muksista  ja  lopullisesta  päämäärästä  käytävän  taistelun 
suhteen,  mihin  kokemuksiin  nämä  ovat  tulleet  jo  käydyis¬ 
sä  kahakoissa,  mitkä  kokemukset  on  katsottu  parhaaksi 
omaksua,  mitkä  hyljättävä. 

Mutta  rinnan  sen  kanssa,  mikä  suoranaisesti  koskee 
luokkataistelua,  on  “Työmies’  myös  kiinnittänyt  suurta 
huomiota  sellaisiin  työtätekeväin  ihmisten  harrastuksiin, 
jotka  etukädessä  tarkoittavat  työtätekevän  luokan  aseman 
parantamista  ja  turvaamista  nykyisissä  yhteiskuntapuit- 
teissa,  mutta  jotka  samalla  ovat  omiaan  edistämään  luok¬ 
kataisteluakin  ja  sopeutumaan  lopulliseen  päämäärään, 
harrastuksiin  sellaisiin  kuin  osuustoiminta  ja  pienvilje- 

lijäin  aseman  kohottaminen.  Mitä  osuustoimintaan  tulee, 
tarjoaa  Venäjä  siitä  mielenkiintoisen  esimerkin:  osuus¬ 
toiminnastahan  on  neuvostomaassa  muodostunut  yksi  sen 
talouselämän  kaikkein  tärkeimmistä  verenkierron  elvyt¬ 
täjistä.  Ja  huomion  kiinnittäminen  varattomaan  pien- 
talonpoikaisluokkaan  on  ollut  itsepä  Leninin  silmäterä- 
asioita.  Ollaan  jo  näet  päästy  niistä  vanhoista  iskulau¬ 
seista,  että  teollisuustyöväki  se  kaiken  ratkaisee.  Ollaan 
päästy  siihen  että  kaiken  ratkaisevat  lihas-  ja  aivotyöläi- 
set,  kaikkien  maiden  yhdistynyt  työväenluokka,  olipa  näi¬ 
den  työmaa  sitten  tehtaissa,  pulpettien  takana,  pelloilla, 
meren  selällä  taikka  metsän  korvessa,  maan  päällä  taikka 
alla.  Ja  sen  vuoksi  ei  koskaan  kiinnitetä  liian  suurta 
huomiota  työväestön  eri  harrastuksiin,  mikäli  nämä  ilme¬ 
nevät  kohoavalla  proletaarisella  linjalla. 

Kaikesta  tästä  puhuvat  ‘Työmiehen”  täyteen  ahdetut 
palstat,  puhuvat  yhä  uusien  ja  uusien  kokemusten  ja 
ilmiöiden  valossa. 

Ja  missä  työväenluokkaa  jossakin  maailman  kolkas¬ 
sa  on  kohdannut  jokin  suuri  onnettomuus,  on  “Työmies” 
aito  proletaarilehtenä  aina  rientänyt  teroittamaan  soli¬ 
daarisuuden  käskyä  tekona:  miljoonalahjat  Suomen  veriin 
isketylle  työväenluokalle,  nälkäavustus  Venäjän  kadon 
kohtaamille,  Puna-Karjalan  tukeminen,  näissä  ja  muissa 
jaloissa  pyrinnöissä  on  lehti  aina  kantanut  oman  kauniin 
kortensa.  Kun  se  taas  on  kohottanut  suuttuneena  äänen¬ 
sä,  milloin  minkin  maan  proletariaattia  kokonaisuudessaan 
taikka  sen  joitakin  yksilöjä  on  kohdannut  systemaattisen 
raaka  väkivalta  taikka  oikeusmurha:  Mannerheimin  kult- 
tuurisota,  Nosken  uroteot,  Horthyn  mellastus,  Espanjan 
inkvisitio,  Amerikan  kapitalistien  pyssyhurttain  ajojahdit, 
Marty,  Sacco-Vanzetti  jne.  Puhumattakaan  nyt  kaikkien 
maiden  valkoisten  järjestämistä  verisaunoista  ja  hävitys- 
töistä  Venäjällä. 

Mutta  samalla  kun  lehti  valveutuneen  työväestön 
äänenkannattajana  on  niin  sanoaksemme  liikkunut  prole¬ 
taarisen  maailmanlehden  linjalla,  ovat  sen  palstat  myös 
aina  olleet  avoinna  sisäiselle  linjalle,  sen  lukijakunnan 

äänelle,  minkä  kautta  lehti  on  osottanut  arvostavansa  sitä 
Zinovjevin  erityisemmin  korostamaa  katsantokantaa,  että 
työväenlehden  on  oltava  kiinteässä  kosketuksessa  luki¬ 
joihinsa,  proletariaattiin,  työmailla,  kodeissa,  kaikkialla, 
ja  että  työläisen  äänen  on  siinä  päästävä  välittömästi 
kuuluville.  Lukijain  omana  asiana  on  sitten  päättää, 
kannattaako  tuhlata  lehden  tilaa  kertomalla  kissanristi¬ 
äisistä  jossakin  Yhdysvaltain  kolkassa  taikka  siitä,  että 
joku  toveri  on  kohdannut  tuttavansa,  jota  ei  ollut  tavan¬ 
nut  kokonaiseen  kuuteen  kuukauteen . 

Pääasiasta  lehden  sisältöön  nähden  ei  saata  olla  nenän 
noputusta,  kun  taas  pikkuasioista  voi  olla  niin  monta 
mieltä  kuin  miestäkin  Mainitsin  jo,  että  lehti  on  saatta¬ 
nut  olla  “liiankin  vankkaa”  tekoa  ja  mieskohtaisesti  kal¬ 
listuisin  siihen  erään  sikäläisen  toverin  äskettäin  “Työ- 
miehessä”  esittämään  mielipiteeseen,  että  kaunokirjalli¬ 
seen,  satiiriin  tai  huumorin  muotoon  pukeutuva  keveys 
ei  olisi  hullummaksi.  Erässä  maissa  ovat  työväenlehdet 
teknillisesti  melkoisesti  kevyempiä.  Pariisilaisessa  toveri- 
lehdessä  on  joka  numerossa  jotakin  arvokasta  kaunokir¬ 
jallista,  klassillisten  kirjailijain  taikka  nykyajan  suurkir- 
jailijain  tuotantoa.  Saksalaisissa  lehdissä  taas  on  nase¬ 
via  kaunokirjallisia  pikkupaloja  rinnan  pitempäin  kauno¬ 
kirjallisten  alakertain  kanssa.  Pitkät  teoreettiset  mara- 
toonikirjotukset  ovat  allekirj ottaneen  mielestä  jokapäi¬ 
väisessä  sanomalehdessä  kammottavia.  Sanomalehti  kär¬ 
sii  “liiasta  arvokkuudesta”,  ja  hyvä  olisi,  jos  olisi  käy¬ 
tettävissä  aikakausjulkaisu,  mihin  voitaisiin  uittaa  ras¬ 
kaat  periaatteelliset  kirjotukset,  teesit  ja  juurtajaksai- 
semmat  kongressiselostukset.  Pelkään,  ettei  työstä  väsy¬ 
nyt  raataja  jaksa  joka  ilta  kahlata  lehden  läpi,  missä 
teesi  seuraa  teesiä,  suuntaviiva  suun  aviivaa. 

Mutta  tämä  lausuttuna  lehdistä  yleensä.  “Työmies” 
M  tässä  tee  mitään  poikkeusta.  Ja  tässäkin  ratkaisee 
kaiken  lukijain  oma  tahto;  lehti  näet  ei  ole  toimittajien. 

“Työmiehen”  sisällöstä  ja  sen  toimittajien  uurastuk¬ 
sesta  puhuttaessa  ei  kuitenkaan  saa  unohtaa  lehden  ta¬ 
kana  olevia  näkymättömiä  voimia  liikkeenhoitajasta  aina 

viimeisimpään  tilaustenkerääjään  asti.  Me  kynänkitkut- 
tajat  istuisimme  kuin  nallit  kivellä,  elleivät  uuraat  ja 
väsymättömän  sitkeät  käytännölliset  voimat  ottaisi  hyvän¬ 
tahtoisesti  levittääkseen  meidän  nerontuotteitamme.  Täs¬ 
sä,  kuten  julkisessa  ja  puolue-elämässä  yleensä,  on  var¬ 
sin  vaikea  sanoa:  kutka  tekevät  suurimman  työn.  Yli¬ 
luonnollisen  suurten  tekijäin  vierojana  sanoisin  mielel¬ 
läni,  että  pikkutekijät,  ne  ovat  lehtiyrityksessäkin  pää¬ 
tekijät!  Ja  siis  kiitos  ja  kunnia  kaikille,  keille  se  kuuluu. 
Joskaan  ei  käy  kieltäminen,  että  suurin  edesvastuu  on 
sillä  voimalla,  joka  järjestää  lehtikaartin  ja  panee  sen 
hyörimään  asian  vaatimassa  tahdissa,  ja  joka  yleensä 
etukädessä  pitää  käynnissä  sellaista  suurta  koneistoa 
kuin  mikä  “Työmiehellä”  täytyy  olla. 

Kerskailematta  tahtoisin  käsityksenäni  lausua,  että 
“Työmies”  on  arvokkaimpia  proletaarilehtiä  koko  kapita¬ 
listisessa  maailmassa,  tosiasia ,  joka  puhuu  yhtä  paljon 
sen  riiston  kouluuttaman,  luokkatietoisen  ja  valistuneen 
lukijakunnan  kuin  tämän  määräyksiä  ja  toivomuksia 
omantunnon  tarkasti  noudattavan,  uuraan  toimittaja-  ja 
muun  henkilökunnan  puolesta. 

Mukaan  luettuna  Feidias,  joka  on  tahtonut  saada 
tietää. 

Maaliskuussa  1923.  Kössi  Kaatra. 

KARIKATUURI— SATIIRI 


Satiirisella  esityksellä  tai  kaikkeen  siihen  kirjallisuu¬ 
den  tai  taiteen  haaraan  kuuluvalla  tuotteella  on  aina  ollut 
suuri  merkitys  vallankumoustaisteluissa.  Suurten  jouk¬ 
kojen  sielunelämään  tehoaa  heti  osuva  kuva  tai  kuvaus 
aikakauden  yhteiskunnallisesta  epäkohdasta.  Mihin  pitkä 
ja  asiallinen  kirjotus,  puhe  tai  muu  esitys  ei  pysty,  siihen 
pystyy  karikatuuri,  joka  ikäänkuin  lisäämällä  epäkohdan 
tuntua  saa  sen  korostettuna  näkyville. 

KARIKATUURI 

Sana  “caricare”,  josta  suomalainen  muunnos  karika¬ 
tuuri  johtuu,  tarkottaakin  alunalkujaan  kuormittaa,  lisätä, 
lastata.  Jos  esimerkiksi  jossain  henkilökuvassa  pannaan 
liian  paljo  painoa  jonkun  ruumiinosan,  nenän,  käsien, 
jalkojen  tai  korvien  muotoon,  s.  o.  “lastataan”,  niin  täten 
liiotellut  osat  pistävät  heti  silmään.  Kokonaisuuden  luon¬ 
nolliset  suhdeviivat  on  tuo  "lastaaminen”  rikkonut  ja 
tehnyt  henkilökuvan  naurettavaksi.  Mutta  yksin  se  seik¬ 
ka,  että  täten  piirteitä  korostetaan,  ei  tee  vielä  karika- 
tuuria.  Jokainenhan  voi  piirustaa  kuvan,  jossa  esim. 
kädet  ovat  liian  suuret  ja  se  ei  herätä  vielä  mitään  eri¬ 
koista  tunnelmaa.  Taiteilijan  työ  tarkottaa  toista.  Siinä 
on  liioittelu,  yksityisten  osien  lastaaminen  ja  sen  kautta 
kokonaisuudessa  aikaansaatu  tasapainon  häirintä  suori¬ 
tettu  tietoisesti  ja  tarkotuksella.  Jokainen  kai  muistaa 
tunnetut  presidentti  Wilsonin  karikatuurit.  Useammassa 
niissä  esiintyi  pitkä  leuka.  Taiteilijat  nyt  hieman  jat¬ 
koivat  tuota  alaleukaa  —  ja  karikatuuri  oli  heti  valmis. 

Jonkun  piirustuksen  tekee  karikatuuriksi  se,  että  siinä 
tietoisesti  ja  tarkotuksellisesti  vedetään  esiin  jonkun 
ilmiön  tai  asian  luonteenomainen  puoli.  Lisäksi  on  huo¬ 
mattava,  että  aivan  samoin  kuin  voidaan  yksityisiä  olen- 

noita  karikeerata,  voidaan  myöskin  esittää  erityisiä  koh- 
tauksia,  tapauksia  ja  sattumia  luonteensa  mukaisesti 
karikeeraamalla. 

Kaikissa  vallankumoustaisteluissa  ivakuva  on  esittänyt 
suuremmoista  osaa.  Ranskan  vallankumouksen  valmis¬ 
tajana  esiintyy  ivakuva  kaikessa  loistossaan.  Epäkohtia 
ranskalaisella  hienoudella  “lastaamalla”  saatiin  luku¬ 
taidotonkin  heti  ymmärtämään,  mistä  on  kysymys.  Val- 
lassaolevan  luokan  rappeutuneisuus  antoi  ehtymättömän 
aihevaraston.  Sensuuri,  joka  esti  kirjottamisen,  ei  ylet¬ 
tynyt  kuvaan  siinä  määrässä.  Niinpä  sille,  joka  on  tutki¬ 
nut  tavallisimmastakaan  historiasta  Ranskan  vallanku¬ 
mousta,  selviää  heti,  että  ivakuvalla  luotiin  vallanku¬ 
mouksellista  mielialaa.  Venäjän  vallankumouksen  esiajat 
kertovat  saman  historian.  Tsaarin  pöhöttynyt  nenä,  kam- 
paamaton  tukka,  ritarimerkkien  huolimaton  asettelu  sinne 
tänne  loivat  tarkotetun  vaikutuksen;  juoppo  valtakunnan 
ohjaksissa,  aatelisto  ja  porvaristo  valtion  lastina!  Nikolai 
oli  kuin  luotu  karikatuuriksi  ja  hänen  persoonaansa  voi¬ 
tiin  sisällyttää  koko  venäläisen  yhteiskunnan  kurjuus. 
Kaikkein  arvokkaimmassakin  ja  tarkotuksellisesti  ko¬ 
meaksi  tehdyssä  kuvassa  tämä  onneton  mies  tarjoaa  ehty¬ 
mättömän  aiheen  piirtäjälle,  ja  kun  henkilökuvaan  liittää 
yhteiskunnan  epäkohtia  esittäviä  piirteitä,  on  karikatuuri 
valmis.  Kerenskyn  vallassaolo  tuotti  suuren  määrän  erin¬ 
omaisia  kuvia  ja  niiden  tutkiminen  tuottaa  paljo  iloa  tule¬ 
vaisuuden  tutkijalle;  tunnetuin  tämän  kauden  kuva  lienee 
se,  jossa  Kerensky  nähdään  liehuvalla  Hamlet-viitallaan 
viihdyttämässä  myrskyävää  merta  (vallankumousta)  ollen 
hän  samassa  purressa  tsaarin,  opportunistien,  menshevi- 
kien  ja  hulikaanien  kanssa;  miehen  juhlallinen  asento 
myrskyistä  merta  vastaan  muodosta  naurettavan  ja  sää¬ 
littävän  vastakohdan. 

Samoin  kuin  karikatuuri  palvelee  vallankumouksen 
asiaa,  se  palvelee  vallankumouksen  jälkeisen  ajan  asiaa. 
Siirtyminen  tuotantotavasta  loiseen  ei  ole  yksinkertainen 
ja  kädenkäänteessä  suoritettu.  Köyhälistön  taistelut  val- 
taluokaksi  päästyä  alkavatkin  vasta  vallankumouksen  jäl- 

keen.  Tärkeimmäksi  muodostuu  vallankumouksen  jäl¬ 
keisen  ajan  tuotannon  järjestäminen.  Todellisuudessa 
ei  ole  päästy  porvarillisen  yhteiskunnan  ennakkoluuloista. 
Vielä  kytee  vastavallankumous.  Vielä  voidaan  tiedotonta 
työläistä  vetää  vastavallankumouksen  asialle.  Varsinkin 
vallankumous,  joka  saa  syttymiskohtansa  imperialistisesta 
sodasta,  on  vaikea  käsitellä.  Venäjän  esimerkki  on  riit¬ 
tävä  ja  tällä  kertaa  ainoa  laadultaan.  Valtaannousseen 
proletariaatin  oli  otettava  koko  yhteiskunta  sellaisenaan 
käsiinsä.  Valtio  oli  muuttunut  proletariaatille  kaikkine 
kasvannaisineen  ja  vastavallankumouksellisineen.  Työ¬ 
väenluokka  oli  kypsynyt  sodassa  vallankumoukseen.  Se 
ei  osannut  lukea.  Sitä  voitiin  houkutuksilla  vetää  minne 
tahansa. 

Silloin  tuli  proletaarivaltion  avuksi  karikatuuri,  kar- 
tooni,  ivakuva,  kutsuttakoonpa  sitä  miksi  hyvänsä.  Prole¬ 
taarinen  hallitus  mobilisoi  piirtimetkin  taisteluun.  Kaik¬ 
kialla  nähtiin  erinomaisia  kuvia  tilanteesta,  vallanku¬ 
mouksen  suorittamisesta.  Venäläinen  taiteilija  sai  suuria 
yhteiskunnallisia  päämääriä.  Ulkoilmakuvia  maalattiin 
aitoihin,  seiniin,  rautatievaunuihin;  jokaisessa  esitettiin 
joko  mahdollisuutta,  että  porvaristo  (kapitalismi)  palaa 
Venäjälle  tai  jotain  muuta  asiaa;  ruoskittiin  kurittomuut¬ 
ta,  joutilaisuutta,  kulakkeja,  herrasväkeä,  joka  kaikkensa 
menettäneenä  kykki  nurkassaan,  yrittäen  säästyä  työn- 
tekovelvollisuudelta,  valtiokirkon  lihavia  paimenia,  jotka 
menettävät  valtion  kannatuksen,  pyhimysjuttuja  paljas¬ 
tettiin  niin  mehevillä  kuvilla,  että  uskontoa  vakaumukse¬ 
naan  pitävä  räjähti  nauramaan  —  ja  nauroi  vakaumuk¬ 
sensa  taivaan  tuuliin. 

Saksalaisessa  yhteiskuntaelämässä  pilakuva  esittää 
suurta  osaa.  Ennen  sotaa  sen  tehtävänä  oli  suursaksa¬ 
laisen  monarkistisen  armeijan  verinen  pilkkaaminen, 
josta  johtui,  että  pilalehdet,  jotka  sellaisia  kuvia  julkai¬ 
sivat,  olivat  kieltotavaraa  kasarmeissa  —  leviten  tietysti 
sitä  paremmin,  mitä  enemmän  esteitä  asetettiin.  Saksa¬ 
lainen  sotilaselämä  seipäänsyöneine  jäykkyyksineen  ja 
raakuuksineen  tarjosi  piirtäjälle  loistavan  työmaan.  Suo- 

malaisetkin  tietänevät,  että  eräs  kuuluisaksi  tullut  soti- 
laspäällystön  aiheuttama  kasarmijuttu,  (n.  s.  Eulenburgin 
juttu)  joka  koski  luonnottomia  sukupuolisuhteita,  tuli 
•‘Der  Wahre  Jacobin”  kautta  valtiopäivien  pohdittavaksi; 
mainittu  lehti  palveli  silloin  vallankumouksellisen  työväen 
asiaa,  nykyisin  noskelaisuutta.  Saksalainen,  varsinkin 
militarismia  arvosteleva  piirustus  oli  ennen  sotaa  voitta¬ 
maton. 

•j£ 

ja  saman  näyn  tarjoaa  koko  “sivistynyt”  maailma. 
Yksinpä  Japanissakin  on  ensiluokkaisia  karikatuurien  pii- 
rustajia,  puhumattakaan  Amerikasta,  jossa  se  tavallaan 
on  muuttunut  jättiläis-“ teollisuudeksi”,  sillä  huomautuk¬ 
sella,  että  tässä  maassa  tämä  arvokas  ase  suurimmalta 
osalta  palvelee  riistoluokan  etuja.  Jos  niissä  yhteiskun¬ 
nallista  arvostelua  ilmeneekin,  niin  se  ilmenee  vain  vaali- 
aikoina  puolueidenvälisissä  kinasteluissa,  saaden  silloin 
kylläkin  meheviä  muotoja.  Amerikassa  ei  ilmesty  kovin¬ 
kaan  monta  lehteä,  jotka  julkaiseisivat  yhteiskunnallisia 
karikatuureja  ja  suotta  niitä  on  hakea  suuremmassa  mää¬ 
rässä  yleisistä  taidenäyttelyistäkään.  Mutta  sitä  parem¬ 
min  pippuroituja  ovatkin  ne  karikatuurit,  joita  työväen¬ 
lehdet  julkaisevat. 

SATIIRINEN  KIRJOTUS 

Samoin  kuin  karikatuuri,  satiirinen  (ja  usein  myöskin 
humoristinen)  kirjallisuus  palvelee  vallankumouksen 
asiaa,  jos  sen  kärki  on  osotettu  yhteiskunnan  epäkohtia 
vastaan.  Satiirinen  kirjotus  pyrkii  sekin  “lastaamaan”, 
s.  o.  hieman  vahventamalla  vastakohtia  antamaan  yhteis¬ 
kunnasta  ikäänkuin  teräväsärmäisen,  sen  epäkohtia  esille 
puskevan  kuvauksen,  joka  synnyttää  lukijassa  oikeutetun 
suuttumuksen  järjestelmää  vastaan.  Mielipiteiden  muok¬ 
kaamisessa  tämänkaltaisella  kirjallisuudella  on  ollut  suu¬ 
ri  merkitys.  Kuuluisa  ritariromaani  “Don  Quixote”  iski 
ritariajan  ihailun  murskaksi;  Voltairen  vihlova  iva  val¬ 
misti  vallankumouksellista  mielialaa  ja  synkin  keski¬ 
arkakin  omasi  oman  ivaajansa,  Rabellaisin,  jonka  teokset 

tänäänkin  tuntuvat  tuoreilta.  Ja  nykyaikaisista  kirjaili¬ 
joista  suurimmat,  Anatole  France,  Bernhard  Shaw,  August 
Strindberg,  Gogol  ja  monet  muut  ovat  tehneet  arvokasta 
vallankumouksellista  työtä  repivällä  satiirisella  tuotan¬ 
nollaan. 

Mutta  ollaksensa  vallankumouksellisen  työväestön  ase 
olevia  oloja  vastaan  ivakirjotuksen  tulee  aina  kohdistua 
kapitalistisen  yhteiskunnan  ilmiöitä  vastaan.  Eikä  tämän¬ 
kaltainen  kirjallisuus  saisikaan  riittävästi  aihetta,  ellei 
sen  maalitauluna  olisi  koko  kapitalistinen  yhteiskunta 
kaikkine  ilveineen. 

Satiirinen  kirjotus,  suurentelemalla  tai  vähentelemällä 
kuvattavaa  esinettä  tai  aihetta,  sanoo  “halki”  sanotta¬ 
vansa  ja  lukijan  mieleen  jää  tuo  kuvaus  syystä,  kun  se 
samalla  on  huvittava  ja  paikallaan.  Luokkienvälisessä 
taistelussa  satiiria  on  aina  käytetty  kummankin  taistele¬ 
van  luokan  asiaa  ajamaan,  ja  se  työ,  jota  ei  ole  pysty¬ 
nyt  tavallinen  vakavassa  hengessä  toimitettu  agitatsiooni 
tekemään,  jää  satiirisen  kirjallisuuden  tehtäväksi. 

PILALEHDET 

osaltaan  edustavat  kaikkea  sitä,  mitä  edellä  on  sanottu. 
Pilalehdet  ovat  aikoinaan  syntyneet  valtiollisen  ja  yhteis¬ 
kunnallisen  sorron  pakosta.  Kun  tavallinen  sanomalehti 
ei  ole  saanut  sanoa  sanottavaansa,  niin  pilalehti  on  syn¬ 
tynyt  olojen  pakosta  lausumaan  mitä  muilta  on  jäänyt 
lausumatta.  Raa’an  valtiollisen  vainon  johdosta  syntyi 
esim.  Saksassa  erinomaisesti  toimitettu  pilalehdistö.  Oi¬ 
keastaan  sana  “pilalehti”  ei  vastaa  kuin  osittain  sitä, 
mitä  satiirisella  lehdillä  tartutetaan.  Sellaisen  lehdistön 
“pila”  nimittäin  ei  ole  vain  huvitusta  varten,  vaan  agitat- 
sioonia  varten.  Sattuvampi  nimi  olisi  ivalehti.  Valtiolli¬ 
sen  vainon  pahimpina  aikoina  tuollainen  lehti  puhui  ku¬ 
viensa  ja  kirjotustensa  avulla  suurille  joukoille.  Halli¬ 
tuksienkaan  oli  vaikea  sotkeutua  tämänkaltaisten  lehtien 
ilmestymiseen  osaksi  syystä,  kun  esitysten  kärki  oli  pei¬ 
tetty,  osittain  siksi,  kun  se  ehdottomasti  itse  joutui  nau- 

runalaiseksi  sekaantumisillaan.  Venäjällä  luultavasti  ny¬ 
kyisinkin  ilmestyvä  “Satirikon”-Iehti  ( porvariradikaalien 
lehti)  sai  tsaarinkin  aikana  ilmestyä  paremmin  kuin  muut 
lehdet;  kenties  heikkopäisellä  tsaarihallituksellakin  oli 
aavistus,  että  asia  pahenee,  jos  pilalehtiä  hätyytellään. 


PUNIKKI. 

Amerikan  suomalaisten  keskuudessa  on  ollut  montakin 
pilalehtiyritystä,  mutta  onnistuneet  ovat  vain  Lapatossu 
(Punikki)  ja  Väkäleuka  Canadassa,  joka  kuitenkin  taval¬ 
laan  yhdistettiin  Lapatossuun  sodan  alussa. 

Pikkuporvarilliset  ainekset  ovat  puolikymmentä  kertaa 
yrittäneet  pystyttää  pilalehteä,  kuitenkaan  onnistumatta. 
Ne  ovat  kuolleet  syystä,  kun  niillä  ei  ole  ollut  mitään 
sanottavaa,  ellei  ota  lukuun  niiden  yrityksiä  esittää  halpa- 
maisuuksia  työväen  luokkaliikkeestä.  Ne  ovat  olleet  tyl¬ 
siä,  huonosti  toimitettuja,  tökerösti  kuvitettuja,  sanalla 
sanoen:  ne  ovat  herättäneet  sääliä  siinäkin  yleisössä, 
jolle  ne  tarkotettiin,  kelvottomalla,  alamittaisella  tai  ruo¬ 
kottomalla  sisällöllään.  Ja  kun  niillä  ei  ollut  muuta 
pohjaa  kuin  ilmestyä  liike-etujen  vuoksi,  loppuikin  niiden 
ilmestyminen  pariin  numeroon  kunkin.  Ja  noin  viiteen 
vuoteen  ei  ole  enää  yritettykään  varsinaista  pilalehteä 
synnyttää,  vaan  ovat  säälittävät  yritykset  kuivuneet  siihen, 
ellei  niiden  yhä  typeränä  jatkona  ota  lukuun  porvarillisia 
päivälehtiämme,  jotka  ainakin  tylsyydessä  täyttävät  pois¬ 
tuneiden  osan. 

Lapatossu,  toistakymmentä  vuotta  ilmestyttyään,  on 
ollut  poikkeus  virkaveljistään  Suomessakin.  Siinä  on 
nimittäin  hyljätty  vanhanaikuinen  toimitustapa  huvittaa 
yleisöä  pelkästään  huvin  vuoksi.  Sen  alkuperäinen  tar- 
kotus  on  ollut  se  mitä  edellä  on  kuvattu  luvuissa,  joissa 
käsitellään  satiiria  ja  karikatuuria.  Puoluetaisteluissa, 
luokkataisteluissa,  sisäisissä  hankauksissa,  kapitalistisen 
tuotantotavan  arvostelijana  ja  sitä  tietä  työläislukijain 
huvittajana  ja  valistajana  se  on  tehnyt  suurta  työtä 
ilmestymisaikanansa.  Luokkataisteluliike  kun  on  poh- 

jana,  on  selvää,  että  aihevalinta  laajenee  ja  että  iva  tulee 
sattuvaksi.  Lapatossu,  sittemmin  muutettuna  Punikiksi, 
on  ollut  järjestyneen  työväen  käytettävänä  ja  sellaisena 
se  on  herättänyt  vastustajissa  pelkoa  ja  omissa  joukoissa 
kunnioitusta  ja  ihailua.  Varsinkin  suuntariitojen  aikana 
se  on  ollut  arvokas  ase.  Se  on  voinut  sanoa  sanotta¬ 
vansa  ikäänkuin  repäsevämmin  ja  koristelematta;  “las¬ 
taamalla”  on  saatu  esitetyksi  asia  niin  hyvätuulisessa  ja 
pistävässä  muodossa,  että  esitettävä  asia  on  ikäänkuin 
vasta  sitten  selvinnyt  suurille  joukoille.  “Kunhan  Punikki 
sanoo”,  selitetään  usein,  kun  jostain  on  kysymys;  Puni¬ 
kin  sana  on  viimeinen,  johon  luotetaan. 

Löytyy  paljo  ihmisiä,  jotka  eivät  joko  viitsi  tai  halua 
lukea  sanomalehtiä,  mutta  pilalehden  he  lukevat  sangen 
tarkkaan.  Vastustajammekin  antaa  sellaiselle  arvoa  syys¬ 
tä,  kun  siinä  näkee  ikäänkuin  suurennetun  kuvan  itses¬ 
tään  —  “lastatun”,  jos  niin  sanoisi. 

Täyttäen  nuo  vaatimukset,  joista  edellä  on  ollut  puhe, 
Punikki  juuri  siksi  on  tullut  suosituksi  ja  luetuksi  leh¬ 
deksi.  Järjestynyt  joukko  tuntee  sen  omakseen.  Ja  sikäli 
kuin  se  vertailee  sitä  muihin  senlaatuisiin  lehtiin,  se 
huomaa  Punikin  suuren  etevämmyyden.  Sen  toimittamis¬ 
tapa  on  uudenaikainen  ja  kuvitus  samoin.  Aiheet  otetaan 
“elävästä  elämästä”  s.t.s.  sen  kirjotukset  koskevat  päivän 
tapahtumia  samalla  kun  se  julkaisee  tyylillisesti  ja  sisäl¬ 
töön  katsoen  arvokkaita  kaunokirjallisiakin  kappaleita. 
Kun  sama  henkilö  sekä  kuvittaa  että  toimittaa  lehden, 
syntyy  tietysti  sopusointuista  työtä.  Väitämme,  että  suo¬ 
menkielellä  ei  ilmesty  toista  pilalehteä,  joka  täyttäisi  hy¬ 
vän  pilalehden  vaatimukset  siinä  määrässä  kuin  Punikki. 
Uudemmat  menetelmät  Punikin  toimituksessa  saavat  ai¬ 
kaan,  että  lehti  ilmestyy  monipuolisena,  alati  tuoreena 
ja  rikassisältöisenä. 

PUNIKKI  KASVATTAJANA 

Uusittakoon  vielä  kerran  väite,  että  kelvollisen  pila¬ 
lehden  lukeminen  ei  ole  ainoastaan  huvia,  vaan  itsekas- 

vatusta.  Marxin  elämäkerran  kirjottajat  kertovat,  että 
hän  mielellään  seurasi  englantilaisia  ja  ranskalaisia  pila- 
lehtiä  syystä,  kun  ne  ovelasti  pääsivät  kertomaan  asioista, 
jotka  muille  lehdille  olivat  kieltotavaraa.  Pilalehden  lu¬ 
keminen  nimittäin  kehittää  ajatusmaailmaa,  antaa  lentoa. 
Useinhan  kuulee  jonkun  kertovan  hauskaa  juttua  mitä 
ikävystyttävimmällä  tavalla,  kuulijakunnan  haukotellessa 
ja  “tietäessä”,  mitä  seuraa.  Mutta  oikea  kertoja  tekee 
kaikkein  jokapäiväisimmästäkin  jutusta  mehuisan,  kunhan 
osaa  sen  tyylit  tää,  kertoa  oikein,  “lastata”  sitä.  Sillä 
“lastausta”  tapahtuu  jokapäiväisessä  elämässäkin.  Asiaa 
aina  karikeerataan  ja  kertojasta  riippuu,  kuinka  mielen¬ 
kiintoinen  juttu  on.  Hyvä  kertoja  on  tervetullut  jokai¬ 
seen  taloon,  sillä  jokainen  ihminen  on  sittenkin  luontai¬ 
nen  humoristi,  kunhan  hänen  kykyjään  pilalehti  pääsee 
kehittämään. 

Luokkataistelijan  huumorintunne  ei  saa  koskaan  pet¬ 
tää.  Suomen  kansalaissota  ja  varsinkin  sen  jälkeinen 
aika  antavat  loistavia  esimerkkejä  jumalallisesta  huumori- 
lahjasta,  joka  ei  koskaan  petä.  Kuolemaan  saakka  voi¬ 
tonvarma  hymy  suupielissä  ja  hieman  ivaa  myöskin!  Ja 
lausunnot,  joita  sadat  ja  tuhannet  Suomen  punasotilaat 
sanelivat  kenttäoikeuksien  pöytäkirjoihin,  sinänsä  sisäl¬ 
tävät  kappaleen  kuolemattomuutta.  Kuolemanhalveksin- 
taa,  ironiaa,  “lastaamista”  sanan  jalossa  merkityksessä 
ne  sisältävät. 

Ja  samaahan  tapahtuu  rauhaisissakin  oloissa.  Huu¬ 
morintunne  on  samaa  kuin  elämänilo.  Huumoria  ym¬ 
märtämätön  ihminen  on  ikävä  naapuri  ja  sinänsä  itse 
pilanteon  aihe.  Koko  työväenliike  on  optimististen  työ¬ 
läisten  liikettä.  Ei  pessimististä  ole  mihinkään.  Työläis¬ 
joukkoja,  jotka  kasvattavat  itseään  ymmärtämään  suurta 
taisteluaan,  ei  yksi  tai  toinen  vastoinkäyminen  murra. 
Luottamus  asian  oikeuteen  ja  iloinen  yritteliäisyys  kirkas¬ 
tavat  aina  luokkataistelijan  mielialaa.  Ja  mikä  on  omi¬ 
naista  kullekin  yksilölle,  se  on  ominaista  koko  joukolle, 
jos  joukkoliike  on  elävää ,  todellista  luokkaliikettä.  Jouk- 
komielialakin  on  silloin  sitä  mukaa  —  jos  rohkenisi  sa- 

noa  —  humoristinen;  onhan  luokkataistelujen  koulussa 
syntynyt  ominainen  luokkataistelusutkausten  paljous;  len- 
täähän  “paras  vitsi”  kuin  siivillä  maasta  maahan  ja  kut¬ 
kuttaa  työläismieltä,  jos  se  oikein  syvästi  rouhaisee  kapi¬ 
talismia  tai  mukavalla  tavalla  kuvaa  työläisen  asemaa 
yhteiskunnassa.  “Lahtarit  valehtelevat  sieramet  levällään”, 
sanottiin  Suomen  kansalaissodan  jälkeen;  porvariston  va¬ 
lehtelemisesta  voinee  tuskin  paremmin  sanoa.  Kansain¬ 
välistä  tavaraa  ne  ovat.  Ranskalainen  työläinen,  joka 
on  tunnettu  “hyvästä  suustaan”,  ripottelee  jokaiseen  pu- 
hevuoroonsa  huumoria;  hän  osaa  “lastata”. 

Herrasväen  “hyväntekeväisyysyhdistyksissä”  tapaa 
vanhoja,  huumorittomia  mammoja,  työväenliikkeeseen  ei¬ 
vät  sellaiset  piirteet  pysty,  se  kun  on  eläväin  ihmisten 
vallankumouksellista  liikettä.  Ja  antakaammekin  huu- 
morittomuus  kuolevalle  luokalle.  Todellinen  luokkatais¬ 
telua  lyö  ja  nauraa,  sillä  hymyilevä  ihminen  se  lopultakin 
voittaa,  iloinen  ihminen  se  lopultakin  maan  perii.  Jo 
suomalaiset  rekiviisut  ja  kansanlaulut  sisältävät  ehtymät¬ 
tömän  määrän  oikeata  ja  väärentämätöntä  kansanhuu¬ 
moria.  Junttalauluja  “lastattiin”  niin  suuremmoisilla  let- 
kauksilla  pomoista  ja  riistosta,  että  ne  silloin,  kun  ei  ollut 
luokkatietoista  työväenliikettä,  tavallaan  sitä  edustivat 
ja  tekivät  sille  maaperää.  Moni  junttari  on  karjunut 
junttalaulullaan  pessimistisen  toverinsa  luokkatietoiseksi, 
ja  vaikkapa  noissa  lauluissa  oli  riittävästi  karkeuksiakin, 
esiintyivät  ne  siksi  luonnontuoreina,  ettei  niille  voi  muuta 
kuin  hymyillä.  Ja  mitäpä  muuta  kuin  junttalaulujen  py¬ 
hää  jätettä  ovat  osastoissa  esitetyt  kupletit,  toisinaan  vie¬ 
lä  sangen  siivilöimättömiä. 

Kaiken  kaikkiaan  on  selvää,  että  Punikki  edustaa  san¬ 
gen  tärkeätä  osaa  yleisessä  kasvatustyössämme.  Se  hie¬ 
nontaa  ja  silittää  sitä  työtä  jonka  Työmies  jättää  ikään¬ 
kuin  sen  lopullisesti  sorvattavaksi. 

KOLMAS  INTERNATIONALE 

Työläisiä  riistetään  kaikissa  kapitalistisissa  maissa. 
Työläisten  on  siis  taisteltava  sortoa  vastaan  monessa  eri 
maassa.  Olkoon  työläiset  kansallisuudeltaan  mitä  tahan¬ 
sa,  on  heidän  yhteisenä  vihollisenaan  kansainvälinen  ka¬ 
pitalismi,  joka  heitä  riistää.  Kyetäkseen  tarmokkaasti 
ja  voitokkaasti  taistelemaan  tätä  yhteistä  vihollistaan 
vastaan,  täytyy  kaikkien  maiden  työläisten  yhtyä  paitsi 
kansallisiin,  myös  kansainväliseen  järjestöön. 

Valveutunut  työväestö  on  tuntenut  tämän  välttämättö¬ 
myyden  jo  pitkän  aikaa.  Kokemuksen  ankara  koulu  sen 
läksyn  opetti.  Jo  vuonna  1864  perustettiin  työläisten  en- 
simäinen  poliittinen  kansainvälinen  yhtymä  nimeltä  Kan¬ 
sainvälinen  Työläisten  yhdistys  eli  I  Internationale.  Se 
opetti  eri  maiden  työläisille  kansainvälisen  toiminnan  al- 
keistehtäviä.  Vuonna  1889  perustettiin  Toinen  Interna¬ 
tionale,  jonka  tehtäväksi  tuli  jatkaa  Ensimäisen  Interna- 
tionalen  työtä  joukkojen  kokoamiseksi  taisteluun  kapita¬ 
lismia  vastaan.  Sen  toiminta-aikana  miljoonia  työläisiä 
järjestyikin  kansainväliseen  työväenliikkeeseen.  Toinen 
Internationale  ei  kuitenkaan  rakenteeltaan,  opportunistis¬ 
ten  aatteittensa,  y.m.  takia  voinut  täyttää  työväestön  lop- 
putehtävää,  maailmankapitalismin  kukistamista.  Kun  tuli 
taistelujen  aika  eteen  maailmansodan  puhjetessa,  kärsi 
Toinen  Internationale  täydellisen  haaksirikon.  Se  murs¬ 
kaantui.  Ei  kyennyt  tekojä  tekemään. 

iMaailman  sodan  kärsimysten  ja  tuskien  keskellä  kas- 
voi  yhä  valtavampien  työläisjoukkojen  keskuudessa  tietoi¬ 
suus  siitä,  että  jo  olisi  aika  liittää  kaikkien  maiden  työ¬ 
läisten  voimat  yhteen  ja  alkaa  taistelu  ei  ainoastaan 
sotaa,  vaan  sotien  synnytäjää,  kapitalistista  järjestelmää 
vastaan.  Venäjän  työläisten  vallankumous  antoi  voimak¬ 
kaan  sysäyksen  kansainväliselle  työväenliikkeelle.  Vuon¬ 
na  1919  kokoontui  työläisten  Venäjän  pääkaupunkiin 
Moskovaan  kaikkien  maiden  työläisjärj estojen  edustajia 
liittämään  yhteen  hajanaisia  työläisjärj estöjä.  Muodos¬ 
tettiin  Kolmas  eli  Kommunistinen  Internationale. 

Kolmannen  Internationalen  tehtäväksi  otettiin  sen  työn 
loppuun  suorittaminen,  jonka  Ensimäinen  Internationale 
oli  alkanut  —  työläisten  riiston  lopettaminen  kapitalisti¬ 
sen  järjestelmän  kukistamisen  kautta. 


Kolmannesta  Internationalesta  siten  muodostettiin  te¬ 
kojen  Internationale.  Kun  vastassa  on  voimakas  viholli¬ 
nen,  maailman  kapitalismi,  täytyy  myös  työväestön  sen- 
mukaisesti  varustautua.  Senvuoksi  Kolmannen  Interna¬ 
tionalen  järjestömuoto  laadittiin  lujaksi  ja  keskittyneeksi. 
Sensijaan  että  työväestö  jakaantuisi  eri  maissa  kansain¬ 
välisessä  mittakaavassa  pieniin  hajanaisiin  puolueisiin, 
Kolmas  Internationale  päätti  alkaa  työläisten  yhdistämi¬ 
sen  yhteen  suureen,  koko  maailmaa  käsittävään  puoluee¬ 
seen.  Kolmas  Internationale  ei  siis  jäänyt  vain  eri  puo¬ 
lueiden  löyhäksi  yhdistymäksi,  vaan  puolueeksi,  jonka 
osia  on  kaikissa  maissa.  Eihän  muuten  olisi  voimia  te¬ 
koja  tehdä,  ei  jaksettaisi  maailman  kapitalismia  kukistaa. 


Kun  Kolmas  Internationale  muodostettiin  maailman 
puolueeksi,  alkoivat  sen  kaikenkarvaiset  viholliset  valheel¬ 
lisesti  syyttää,  että  tämän  järjestömuodon  kautta  halu¬ 
taan  maailman  työläiset  alistaa  “Moskovan  diktatuurin” 
alaiseksi  ja  että  “Moskova”  määräisi  kaikenlaisiin  hul¬ 
luihin  tekoihin  välittämättä  laisinkaan  siitä  minkälaiset 
olosuhteet  kussakin  maassa  vallitsevat.  Kolmannen  In¬ 
ternationalen  keskittyneisyys  ei  kuitenkaan  merkitse  sitä, 
mitä  sen  viholliset  sanovat.  Sen  pääsyehtojen  16:ssa 
kohdassa  nimenomaan  sanotaan,  että  vaikkakin  KI:n  kon¬ 
gressien  ja  sen  toimeenpanevankomitean  päätökset  ovat 
kaikkiin  maihin  nähden  sitovia,  niin  “tällöin  on  KI:n  ja 


toimeenpanevankomitean  luonnollisesti  kaikessa  toiminnas¬ 
saan  otettava  huomioon  erilaiset  olosuhteet,  joissa  yksi¬ 


tyisten  puolueiden  on  työskenneltävä  ja  taisteltava  sekä 
tehtävä  yleispätöisiä  päätöksiä  vain  sellaisissa  kysymyk¬ 
sissä,  missä  sellaiset  päätökset  ovat  mahdollisia.” 

Tämähän  selvästi  osottaa,  ettei  KI:n  keskittyneisyy¬ 
den  tarkotuksena  ole  “pään  seinään  lyöminen”,  vaan  voi¬ 
mien  keskittäminen  siten,  että  yhteinen  rintama  muodos¬ 
tuu  lujaksi  ja  yhtenäiseksi.  Ei  sodassa  joka  mies  voi 

ominpäinsä  toimia.  Luokkataistelu  on  myös  sotaa  kapi¬ 
talistista  järjestelmää  vastaan. 

Kolmas  Internationale  on  myös  määrännyt  erikois¬ 
tehtäviä  Amerikan  työväestölle.  Onko  nämä  tehtävät 
sellaisia  “lentämisiä”  ja  “hullutuksia”  kuin  KI:n  viholli¬ 
set  väittävät?  Eivät  ole!  Nämä  tehtävät  vastaavat 
Amerikan  nykyisiä  olosuhteita.  Ja  ne  tehtävät,  jotka 
tällä  hetkellä  kuuluvat  Amerikan  luokkatietoiselle  työ¬ 
väestölle  ja  ennenkaikkea  niiden  erikoisesti  ponnistelta¬ 
viksi,  jotka  kuuluvat  Kolmannen  Internationalen  yhtey¬ 
teen,  ovat:  1)  Amerikan  ammattiunioiden  kehittäminen 
nykyaikaa  vastaavalle  tasolle,  yhdistämällä  hajanaiset 
uniot  voimakkaiksi  teollisuusunioiksi.  2)  Saada  työläiset 
ja  farmarit  heräämään  edes  senverran,  että  ensialuksi 
eroavat  porvaripuolueista  ja  liittävät  voimansa  yhteen 
Labor  Partyn  kautta. 

Nämä  tehtävät  ovat  KI:n  mielestä  ne  ensimäiset  aske¬ 
leet,  jotka  Amerikan  työväestön  on  otettava  voidakseen 
menestyksellisesti  taistella  yhä  kiristyvämpää  sortoa  ja 
riistoa  vastaan  ja  voidakseen  loppujen  lopuksi  puolustus¬ 
taistelusta  siirtyä  lopulliseen  taisteluun  kapitalistista  jär¬ 
jestelmää  vastaan. 

Työläistoveri !  Ellet  vielä  ole  ollut  tilaisuudessa  tut¬ 
kimaan  Kolmannen  Internationalen  periaatteita  ja  tais- 
telutapoja,  tee  se  nyt.  Suomalaisen  järjestön  kustannuk¬ 
sella  on  ilmestynyt  useita  kirjasia,  jotka  sisältävät  KI:n 
kaikki  päätökset  ja  ohjelman.  Lue  ne,  ajattele.  Älä 
usko  Kolmannen  Internationalen  vihollisten  valheita  ja 
irvistelyjä. 

Kaikissa  maissa  on  jo  valtavia  joukkoja  Kolmannen 
Internationalen  lipun  alla.  Jokaisen,  joka  haluaa  riiston 
ja  sorron  lopettamista  ja  työläisten  yhteiskunnan  luomis¬ 
ta,  olisi  liityttävä  siihen.  Amerikassa  on  Workers  Party 
sidottu  veljessiteillä  Kolmanteen  Internationaleen.  S.  S. 
Järjestö  on  Workers  Partyn  kiinteä  osa.  Liittymällä  siis 
suomalaisen  järjestön  kautta  Workers  Partyyn,  kuulut  siis 
samalla  siihen  joukkoon,  joka  kautta  maailman  työväestön 
tietoisin  osa  raivaa  tietä  työväenluokan  vapauttamiseksi 
kapitalistisen  järjestelmän  kirouksesta.  Internationalisti. 

MITÄ  TULEE  OPISKELLA? 


Jokaisella  on  syytä  tehdä  tuo  kysymys  itselleen. 
Epäilemättä  useatkin  ehättävät  vastaamaan,  että  on  vält¬ 
tämätöntä  opiskella  kaikkea.  Vaikkapa  ottaa  huomioon 
sen  vaaksanmittaisen  ajan,  mikä  elämämme  on,  ja  joskin 
koko  elämä  onkin  yhtäjaksoista  koulunkäyntiä  eli  “elämän 
korkeakoulua”,  niin  kaiken  tämän  käsittäminen  ei  sisälly 
kuitenkaan  varsinaiseen  jokapäiväiseen  opiskeluun. 

Tietäessämme,  että  elämämme  on  hyvin  rajoitettu  ja 
toiseksi,  että  myöskin  opiskelumahdollisuudet  ovat  tavat¬ 
toman  rajoitetut,  varsinkin  työläisillä,  niin  juuri  silloinpa 
kysymys,  mitä  opiskella,  astuukin  eteen  tavattoman 
vakavana. 

Silloin  kun  aijomme  jollekin  erikoisalalle,  ei  ole  mi¬ 
kään  vaikeus  ratkaista  kysymystä,  olkoon  kyseessä  piirus¬ 
tus,  kemia  tai  sähkö  erikoisalana  j.  n.  e.  On  verrattain 
helppo  tietää  mitä  tulee  lukea  ja  mitä  tulee  tehdä.  Mutta 
kun  on  kysymyksessä  niin  sanottu  yleisopiskelu  ja  yleis¬ 
sivistyksen  hankinta,  niin  avautuu  eteemme  niin  monta 
tietä,  että  oikean  valitseminen  tuntuu  sitäkin  vaikeam¬ 
malta,  kun  kaikkien  teitten  päässä  näyttäytyy  asioita, 
jotka  olisivat  tarpeen  myöskin  meille.  Tällöin  joudumme 
valitsemaan,  minkä  asettaa  ensi  tilalle. 

Meidän  on  hiukan  tarkastettava  nykyistä  nuorison  kas¬ 
vatusta  kouluissa  ja  kotona.  Sillä  se  mikä  on  vallitse¬ 
vana  kouluissa,  on  myöskin  useasti  muotina  yleensä, 
olkoon  se  tarpeellista  tahi  ei. 

Ensinnäkin  joudumme  tarkastamaan  koulun  opetus- 
ainehistoa.  Toiseksi  meidän  mieltämme  kiinnittää  se 
tapa,  millä  opetusta  annetaan. 

Aineissa,  kuten  laskuoppi,  mittausoppi,  kasvioppi, 
kemia,  anatomia,  j.  n-  e.  ei  voida  hyvinkään  suuresti  ku- 
lettaa  kapitalistista  propogandaa  oppilaan  päähän.  Mutta 

sitä  suuremmassa  määrin  vääristelyä  harjoitetaan  sellai¬ 
sissa  aineissa  kuin  uskonto,  yhteiskunta-  ja  valtio-oppi, 
historia.  Näissä  mainituissa  ja  monissa  muissa  sen  lisäksi 
on  koetettu  sovelluttaa  koko  nykyisen  luokkayhteiskunnan 
kasvatuksellisen  puolen  kokonaisuus  palvelemaan  ainoas¬ 
taan  muutamia.  Koetetaan  muutamista  tehdä  yhteis¬ 
kunnan  etuoikeutettuja  laiskiaisia,  joille  jumalat  ovat 
määränneet  ainoastaan  nautinnot  ja  huvit,  mutta  toisista 
ainoastaan  velvollisuuksiin  sidottuja  työmehiläisiä,  joille 
kuuluu  ainoastaan  työ,  huoli  kaiken  olemassaolevan  yllä¬ 
pitämisestä  ja  uuden  luomisesta. 


Annettakoon  koululle  se  arvo  mikä  sille  kuuluu.  Mutta 
samalla  tarkastakaamme  omaa  suhdettamme  kouluun. 
Useastikin,  jos  meillä  on  lapsia,  jotka  ovat  kouluijässä 
olemme  kaikki  yksimielisiä  siitä,  että  niiden  pitää  käydä 
koulua.  Mitä  varten?  Onhan  meillä  maassa  koulupakko 
—  pitäähän  siellä  käydä.  Mutta  asia  ei  saanut  hutuista¬ 
kaan  valaistusta.  Tarkotus,  jota  varten  meidän  lapsemme 
käyvät  koulua,  ei  suinkaan  tullut  selvitettyä.  Joku  tieten¬ 
kin  vastaa,  että  mistäpä  sen  nyt  heti  voisi  sanoa,  mitä 
herraa  siitä  meidän  pojasta  aijotaan  ja  jotakin  muuta  yli¬ 
malkaista,  joka  ei  merkitse  yhtään  mitään. 

Kun  sitävastoin  meidän  velvollisuutemme  juuri  koulu¬ 
aikana  olisi  tarkoin  pitää  huolta  siitä,  mihin  koulua  käy¬ 
vällä  pojalla  on  parhaat  luontaistaipumukset,  joita  olisi 
edelleen  kehitettävä. 

Siten  olisimme  tilaisuudessa  hyödyksi  käyttämään 
sitä,  mitä  nykyinenkin  koulu  tarjoaa.  Mutta  kuinka  har¬ 
taasti  me  kiroammekaan  porvarillisen  koulun  kaikkia  vää¬ 
ryyksiä,  niin  joka  tapauksessa  on  syytä  tarkastella  itseäm- 
mekin. 


Ottakaamme  esim.  20  vuotta  sosialistisessa  liikkeessä 
ollut  luokkataistelua.  Varsinkin  sellainen,  joka  sattuu 
olemaan  hieman  itserakas  juuri  siitä,  että  hän  on  ollut 
niin  ja  niin  kauan  mukana.  Jos  kysymme  häneltä,  että 
koska  syntyi  Karl  Marx,  niin  hän  vastaa  tietenkin  aivan 
kellomäärälle.  Mutta  jos  kysymme,  että  kuinka  monta 
kertaa  tulee  valtimon  lyödä  verenkierron  ollessa  normaali, 

tai  mitä  toimia  on  selkäytimellä,  tai  kuinka  hengitys 
tapahtuu,  tahi  jotain  muuta,  joka  välittömästi  koskee 
juuri  häntä  itseään,  niin  yhtä  helposti  kuin  äsken  saimme 
vastauksen,  niin  sitä  synkempi  on  se  lennähtävä  tupakka- 
sylki»  joka  saa  vastata  kysymykseen.  Sama  suhde  tie¬ 
doissa  useasti  pitää  paikkansa  muillakin  aloilla.  Kukahan 
ei  luulisi  tuntevansa  esim.  taloustiedettä  ainakin  leveälti, 
joskaan  ei  niin  syvälti. 

Ottakaamme  sitten  joku  n.  s.  poortitalon  vallankumous- 
sankari,  joka  vuodet  pitkät  on  pelannut  “lyhyellä  ja  pit¬ 
källä”,  “täydellä  ja  vajaalla  kädellä”  romit,  piinakkelit, 
pokkerit,  ja  joskus  käynyt  haalilla  nukkumassa,  kun  siellä 
on  ollut  puhuja.  Ota  ja  kysy  häneltä  sitä  tahi  tätä  Kuu¬ 
samon  tahi  Kärsämäen  toimia,  ja  kysäse  vielä,  että  miksi 
työläisen  pitää  saada  syödä  muutakin  kuin  perunoita  ja 
vanhaa  lehmänluuskaa;  saapa  olla  varma,  että  kysyjä 
tulee  hyvin  pian  käsin  tarkasteltavaksi. 

Tuhansittain  voisi  luetella  samanlaisia  esimerkkejä, 
joista  kuvastuu  meidän  todellinen  tietomäärän  hirvittävä 
köyhyys,  suorastaan  kurjuus. 

Sattuu  sitte  sellaisia  aikoja,  jolloin  urakalla  taasen 
aletaan  valistaa  itseämme.  Siepataan  ensimäinen  käsiin 
sattuva  kirja  ja  aletaan  ankara  tutkimus  aivan  kuin  Juko¬ 
lan  veljesten  lukuharjoitukset.  Jos  se  aika,  jolloin  tuon 
hirveän  opin  puuskan  saamme,  sattuu  olemaan  vallan¬ 
kumouksen  myllertävä  aika,  niin  sen  varjolla  hutasemme 
syrjään  tarpeettomana  liian  vanhana  ja  muilla  sellaisilla 
syillä  kaiken,  mikä  olisi  arvokasta  ja  tarpeellista  voidak¬ 
semme  edes  osittainkaan  arvioida  sitä  tilannetta,  jossa 
juuri  silloin  olemme.  Alamme  suurella  tohinalla  niin 
sanotusta  päivän  kirjallisuudesta  ja  mahdollisesti  vasta 
silloin  myöskin  seuraamaan  sanomalehtiä.  Yks’  kaks’ 
olemme  valmiit  tuomitsemaan  alimmaiseen  kattilaan 
kaikki  joka  on  ollut  ennen  kuin  me  itse  olemme  asioita 
joltisestikaan  muka  käsittäneet.  Ellemme  juuri  uskalla 
sanoa,  niin  annamme  kuitenkin  hyvin  ymmärrettävän 
viittauksen. 

Sanokaamme,  että  käsiimme  on  joutunut  vaikka  Karl 

, Marxin  Pääoma,  I:n  osa.  Silloin  kun  tuo  opin  puuska  on 
korkeimmillaan,  saatamme  hyvällä  kurssilla  päästä  muu¬ 
tamia  kymmeniä  sivuja,  mahdollisesti  puolitiehenkin  luke¬ 
misessa.  Sama  juttu,  jos  kirja  sattui  olemaan  Kristin¬ 
uskon  alkuperä,  Perheen,  yksityisomaisuuden  ja  valtion 
alkuperä,  y.  m.  Sitte  kun  olemme  hotasseet  sanokaamme 
vaikka  loppuun  asti,  joka  harvoin  tapahtuu,  käy  niin,  että 
järjestömme  toimeenpanee  kurssit.  Mennään  noilla  alku- 
valmistuksilla,  joskus  niitäkin  kokonaan  vailla.  Siellä 
sitten  tulee  heti  eteen  kivinen  leipä,  kun  tuli  sanottua 
lukeneensa  sitä  ja  tätä.  Ilmenee,  että  ei  se  ajattelemat¬ 
tomasi  lukeminen  hyödyttänyt  yhtään,  samoin  vaikka 
kuinka  ajatteleisi  lukiessaan  teosta,  jonka  perusolemusta 
ei  ollenkaan  tunne,  niin  siinäkin  tapauksessa  lukeminen 
on  ollut  hyödytöntä.  Nämät  sitte  paljastuvat  jossakin 
maailman  varrella,  vaikkapa  kursseilla.  Jos  ei  sitte  muu 
auta,  niin  pusketaan  kiukku  siihen,  siellä  olevaan  luen¬ 
noitsijaan,  että  huono  oli  mies,  kun  ei  heistäkään  talous¬ 
tieteen  professoria  voinut  tehdä.  Jos  niin  ei  tehdä,  niin 
kehästään,  että  oli  hyvä  luennoimaan,  kun  ei  käsitetty 
yhtään  mitään. 

Voidakseen  välttää  kaikkia  niitä  vastuksia,  joita  opis¬ 
kelun  tiellä  on,  on  muistettava,  että  kaikki  on  suhteellista, 
että  myöskin  kehitys  on  sitä.  Siis  opiskelussa  tulee  nou¬ 
dattaa  tarkkaa  johdonmukaisuutta,  ei  pyrkiä  loikkaamaan 
niin  pitkillä  askelilla  kuin  ehken  halu  vetäisi,  vaan  tyy¬ 
tyä  ottamaan  sellaiset  askeleet,  jotka  ovat  sopusoinnussa 
käsityskyvyn  kanssa,  s.  o.  sikäli  siirrytään  suurempiin 
asioihin,  kun  pienemmät  täysin  ymmärretään.  Sillä  jokai¬ 
nen  kai  myöntää,  että  olisi  hulluutta  ottaa  esim.  mies 
metsäkämpältä  ja  panna  kemistiksi  räjähdysainetehtaa¬ 
seen.  tahi  että  heti  kun  on  opittu  yhteen-,  jako-,  kerto¬ 
ja  vähennyslaskut,  niin  ollaan  valmiita  suoriutumaan  kai¬ 
kista  matematiikan  ongelmista.  Olemme  yhtä  mieltä 
kaikkien  lukijain  kanssa,  että  opiskelun  tulee  tapahtua 
ilman  lunttausta  ja  itsensä  pettämistä. 

Mutta  mitä  tulee  opiskella?  Siihen  ei  suinkaan  ole 
yhtä  helppo  vastata  kaikkia  tyydyttävällä  tavalla,  niin, 

että  tuottaisi  edes  osittaista  tyydytystä.  Sillä  jos  kat¬ 
somme  mitä  opinalaa  tahansa,  niin  kaikki  tuntuu  hirveän 
tärkeältä.  Vieläpä  sellainenkin  kuin  uskontojen  perus¬ 
olemuksen  tunteminen  tuntuu  aivan  välttämättömältä. 
Puhumattakaan,  että  kaikki  tieteet,  jotka  joko  välittö¬ 
mästi  tahi  välillisesti  vaikuttavat  meidän  elämäämme, 
joten  olisi  hyvä  tuntea  eri  tieteitä. 

Mutta  koska  elämämme  on  lyhyt  ja  tahtoo  kulua 
yksinomaan  ravinnon  hankkimisessa,  niin  siinä  tapauk¬ 
sessa  meidän  on  annettava  tarpeen  määrätä,  mikä  otetaan 
ensi  tilalle. 

Luonnollisesti  se,  tahi  ne,  jotka  eivät  ole  olleet  tilai¬ 
suudessa  saamaan  minkäänlaista  alkeisopetusta,  lähtevät 
alusta,  olkoon  kysymyksessä  mikä  ala  tahansa.  Luonnos¬ 
taan  seuraa  se,  että  täytyy  ensi  tilalle  asettaa  ne  aineet, 
jotka  ovat  jokapäiväisessä  elämässä  välttämättömiä. 

Siis  ken  ei  osaa  lukea,  hän  alkaa  opetella  sitä  ensin, 
ken  ei  osaa  kirjoittaa,  hän  lähtee  siitä,  ken  ei  osaa  laskea, 
lähteköön  siitä. 


Mutta  entäs  ne,  jotka  jo  taitavat  kaikkia  näitä  ja  ovat 
jo  lukeneetkin  verrattain  paljon  historiaa,  kansantalous¬ 
tiedettä  j.  n.  e.  Hänen  tulee  tarkistaa,  missä  määrin  hä¬ 
nen  tietonsa  ovat  verrattavissa  elettävään  elämään  ja 
ennen  'kaikkea  tulee  tarkistaa,  minkä  verran  on  todella 


ymmärtänyt  siitä,  mitä  on  lukenut. 

Sillä  ei  yksin  se,  että  luemme,  riitä,  vaan  tulee  myös¬ 
kin  ymmärtää,  mitä  lukee  ja  vielä  enemmän:  tulee  voida 
tietojaan  sovelluttaa  käytännölliseen  elämään. 

Jos  ken  tahtoo  oikein  perinpohjaisen  kuvan  siitä, 
kuinka  tulee  uurastaa  oppiakseen  jotakin,  hän  lukekoon 
esim.  Martin  Eden  (kirj.  Jack  London).  Siinä  osoitetaan, 
kuinka  tietämättömyys  on  suurin  kiusa,  mitä  ihmisellä  voi 
olla.  Ken  tahtoo  tutkia  ihmissuvun  kehitystä,  hän  alka¬ 
koon  Perheen,  yksityisomaisuuden  ja  valtion  alkuperästä. 
Kansantaloustieteen  alalla  lienee  paras  turvautua  Marxin 
taloudelliset  opit,  tahi  O.  V.  Kuusisen  Työmiehen  talous¬ 
oppia”.  Kutenkin  aina  on*  pidettävä  mielessä  se,  että 
luettu  tulee  myöskin  ymmärtää,  jonka  tähden  lukemisessa 

ei  saa  pyrkiä  ainoastaan  siihen,  että  kuinka  monta  kirjaa 
ennättää  lukea,  vaan  siihen  kuinka  ne  voi  ymmärtää. 

Tämä  olkoon  sanottu  niille,  jotka  aikovat  itsekseen 
pikkuhiljaa  opiskella  ja  myöskin  niille,  jotka  aikovat  jos¬ 
kus  mennä  opiskelemaan.  Siellä,  missä  aijotaan  järjes¬ 
tää  luentokursseja,  on  välttämätöntä,  että  tehdään  alku- 
valmistus  huolellisesti,  sillä  siitä  riippuu  kokonaan,  minkä¬ 
laisiin  tuloksiin  kursseilla  päästään. 

Lopuksi  opiskelussa  on  ensi  ehto,  että  tuntee  kärsi¬ 
vänsä  siitä,  että  ei  tiedä  mitään  ja  toiseksi  työväenluokan 
yleinen  kehityksen  ehto  on:  SIKÄLI  MAHDAMME, 
MIKÄLI  TIEDÄMME.  Atos . 


TYÖMIEHEN  VAIKUTUS 
SIVISTÄJÄNÄ 

Jos  kerran  tietoisuudella  tarkoitetaan  sivistystä,  niin 
Työmies  on  ollut  siinä  suhteessa  mitä  voimakkain  tekijä 
Amerikan  suomalaisen  työväestön  sivistäjänä  viimeisen 
kahdenkymmenen  vuoden  kuluessa.  Se  on  ollut  tien¬ 
raivaajana  työläisten  järjestämisessä  ja  sen  opettami¬ 
sessa.  Se  on  avannut  tuhansien  työläisten  silmät  näke¬ 
mään  yhteiskuntaa  kahtena  taistelevana  luokkana.  Työ¬ 
mies  on  opettanut,  että  materialistisen  elämän  tuotanto¬ 
muoto  määrää  yhteiskunnallisen,  valtiollisen  ja  tiedollisen 
elämän  edistyksen.  Se  ei  ole  ihmiskunnan  itsetietoisuus, 
joka  määrää  sen  olemuksen,  vaan  päinvastoin  sen  yhteis¬ 
kunnallisen  olemuksen  määrää  heidän  itsetietoisuutensa, 
ja  että  on  ainoastaan  yksi  kaikkeus,  josta  vaihtelevat 
muodot  ovat  vaan  eri  ilmiöitä.  Tämä  on  jo  korkeampaa 
tietosivistystä,  mitä  opetetaan  parhaimmissa  maan  yli¬ 
opistoissa.  Tämä  ei  ole  .myöskään  joutavaa  imartelua  eli 
pelkkää  liioittelua,  vaan  perustuu  yksinomaan  elämän 
todellisuuteen  kapitalistijärjestelmässä.  /.  K. 

PIENOISKUVIA  TAIPALEELTA 


Vuonna  1913  keväällä,  kun  Työmies  10-vuotias  ilmestyi 
näytti  siltä,  että  liike  oli  täysin  sivuuttanut  alkuvuosien 
jatkuvat  rahalliset  ynnä  muut  vaikeudet.  Liike  oli  kasva¬ 
nut  suureksi  ja  nautti  suomalaisten  valveutuneitten  työ¬ 
läisten  luottamusta.  iMutta  sitten  heinäkuun  lopulla  sa¬ 
mana  vuonna  puhkesi  Michiganin  yläniemekkeellä  valtava 
kuparinkaivajain  lakko  ja  niin  joutui  Työmies  suoranaisesti 
luokkataistelun  pyörteisiin. 

Työmiehen  paino  sijaitsi  siihen  aikaan  Kansankoti- 
rakennuksessa,  Hancockissa,  jonne  oli  myöskin  sijotettu 
union  paikalliset  virastot  ja  joka  senkin  vuoksi  oli  lakko¬ 
laisten  varsinainen  “headquarteri”,  josta  joka  aamu  lakko¬ 
laisten  järjestynyt  kulkue  lähti  lakkovahtiin  ja  jonne  se 
taasen  palasi  kierroksensa  tehtyään.  Tästä  kaikesta  johtui 
että  kupariparoonien  ja  heidän  monenkarvaisten  kätyriensä 
huomio  oli  erikoisesti  kääntynyt  sinne.  Useana  yönä  lakon 
ajalla  oli  Kansankoti-rakennus  kuin  sotaleiri,  sillä  useita 
kymmeniä  riuskannäköisiä  lakkolaisia  oli  whinchesterei- 
neen  sijoitettuna  “strateekkisiin”  paikkoihin  rakennuk¬ 
sessa.  Useammat  pojista  olivat  saaneet  sotilaallisen  kas¬ 
vatuksensa  Europan  “ruutitynnyrillä”  Balganin  niemek¬ 
keellä,  joten  he  täysin  käsittivät  mistä  silloin  on  kysymys 
kun  ladattuun  kivääriin  tartutaan. 

Useita  huvittavia  yksityiskohtia  voitaisiin  kertoa  Kan¬ 
sankodilta  siltä  ajalta,  mutta  kun  ne  eivät  kuulu  suoranai¬ 
sesti  tämän  kirjotuksen  puitteisiin,  niin  sivuutan  ne. 

Että  tällaisiin  aseellisiin  varusteluihin  ryhdyttiin  johtui 
siitä,  kun  lakon  aikana  paikkakunnalle  haalitut  pyssyhurtat, 
paikkakunnalla  muodostetut  “anti-liikat”  ja  “Citizens 
Alliancet”  jatkuvasti  uhkailivat  tekevänsä  hävitysretken 
Kansankodille  ja  tasottavansa  sen  maantasalle,  ja  kun  he 

sellaisia  yöllisiä  roivioretkiä  olivat  tehneetkin  useisiin 
lakkoalueen  paikallisiin  union  konttoreihin,  niin  hyvin 
tiedettiin  mitä  ne  uhkaukset  merkitsivät. 

Ainakin  kahtena  yönä  lakon  aikana  kerääntyikin  joita¬ 
kin  satoja  “lakeja  ja  järjestystä”  rakastavia  kansalaisia 
Kansankodin  läheisille  kaduille,  mutta  kun  saivat  sisällä 
olevilta  ystäviltään  tietää,  että  siellä  on  tarjolla  kuuma 
vastaanotto,  niin  vetäytyivät  kiltisti  pois  yrittämättä  liian 
lähelle. 

Virallinen  vangitsemiskäsky  oli  kuitenkin  hankittu  m. 
m.  koko  Työmiehen  henkilökuntaa,  vieläpä  johtokunnankin 
jäseniä  vastaan,  ja  eräänä  päivänä  tulivatkin  “deputit” 
suomalaisen  apulais-sheriffin  johdolla  toimittamaan  van¬ 
gitsemisia,  mutta  kun  useimmat  suomalaiset  nimet  olivat 
mulkkaantuneet  tuomarin  vangitsemiskäskyssä  melkein 
käsittämättömiksi,  eikä  kaikki  miehet  olleet  muutenkaan 
tavattavissa  ja  lienevät  ne  vangitsijatkin  tunteneet  jonkun¬ 
laista  outoa  yksinäisyyden  tunnetta  niin  vilkkaassa  talossa 
kuin  Kansankoti  siihen  aikaan  oli  —  miten  lieneekään, 
seuraus  kuitenkin  oli  se,  että  he  saivat  mukaansa  ainoastaan 
viisi  miestä,  jotka  silloin  sattuivat  olemaan  “joutilaampia”, 
ikäänkuin  panttivangeiksi.  Toista  yritystä  eivät  herrat 
tehneet,  eikä  vangittujen  muutaman  vuorokauden  linnassa- 
olo  vähääkään  hidastanut  lehden  jokapäiväistä  ilmesty¬ 
mistä. 

Työmiehen  painos  lienee  silloin  ollut  jonkun  aikaa  yli 
16,000,  ja  lakkoalueella  sillä  oli  jos  minkäkielisiä  lukijoita. 
Ympäri  lakkoalueen  kerääntyivät  lakkolaiset  visseihin  ko¬ 
kouspaikkoihinsa  niihin  aikoihin  jolloin  Työmiehen  kan¬ 
tajat  lehden  tavallisesti  toivat,  sitten  joku  englanninkielen¬ 
taitoinen  suomalainen  lakkolainen  luki  Työmiehestä  lakkoa 
koskevat  asiat  englanninkielellä  oikein  sota-äänellä,  jonka 
jälkeen  taasen  englanninkieltä  ymmärtävät  italialaiset, 
kroatialaiset,  ynnä  muunkieliset  lakkolaiset  kertoivat  ne 
omalla  kielellään  kansalaisilleen. 

Tosin  Työmiehen  painosta  koko  lakon  ajan  aina  silloin 
tällöin  julkaistiin  lakkokomitean  “Bulletiineja”  englannin-, 

italian-  ja  kroatian-kielillä,  mutta  joka  päivä  säännöllisesti 
ilmestyi  ainoastaan  Työmies  ja  sen  vuoksi  siitä  muodos¬ 
tuikin  lakkolaisten  pää-äänenkannattaja  kielieroavaisuuk- 
sista  huolimatta. 

Se  oli  kieltämättä  “rippikouluaikaa”  Työmiehen  elä¬ 
mässä. 

Mutta  lakko  hävittiin.  Hävittiin  monta  kuukautta  kes¬ 
täneen  ankaran  lakkotastelun  jälkeen,  taistelun,  jossa  ku- 
paritrustilla,  paitsi  taloudellista  mahtiaan,  oli  melkein  ensi- 
mäisestä  lakkopäivästä  alkaen  käytettävänään  myöskin 
valtiomahdin  voimakkain  välikappale,  valtion  sotaväki. 

Häviötä  seurasi  luonnollisesti  lamaannus  ja  katkeruus. 
Tätä  katkeroitunutta  mielialaa  hyväkseen  käyttäen  alkoivat 
nyt  useat  union  palkkalistalla  olleet  puhujat  ja  järjestäjät, 
menetettyään  vakinaisen  palkkansa,  julkisesti  agiteeraa- 
maan  uniota  vastaan;  useat  heistä,  olletikin  suomalaisista 
organiseeraajista,  olivat  harjottaneet  uniovastaista  agitat- 
sioonia  jo  pitemmän  aikaa  salavihkaa  ja  kautta  rantain, 
nähtyään  että  lakko  pitkittyi  ja  voiton  mahdollisuudet  vä¬ 
henivät,  mutta  lopullisen  häviön  jälkeen  he  astuivat  esiin 
julkisesti  huutaen  sieraimet  levällään,  että  “enkös  minä 
sitä  aina  sanonut  ettei  noilla  “graft-unioilla”  ole  mitään 
virkaa,  Moyeri  se  vaan  tälläkin  lakolla  kätensä  paikkasi.” 

Tämä  hävitty  lakko,  johon  suomalaiset  niin  suurilukui¬ 
sesti  ja  tarmokkaasti  ottivat  osaa,  joudutti  suuressa  mää¬ 
rässä  S.  S.  Järjestön  vuoden  1914  hajaannusta. 

Työmiehen  liike,  joka  koko  lakon  ajan  oli  joutunut  ole¬ 
maan  yhtenä  keskeisimpänä  osana  siitä,  ei  tietystikään 
voinut  kahakasta  selvitä  ehjin  nahoin.  Koko  Kuparialueen 
kamasaksajoukko,  joka  aikaisemmin  oli  joutunut  voitto- 
penningeistään  aina  jonkun  dollarin  “uhraamaan”  Työmie- 
hessä  ilmottamiseen,  katsoi  nyt  ajan  tulleen,  että  voi 
ylpeästi  kieltääntyä  kaikenlaisesta  liikkeenteosta  Työ¬ 
miehen  kanssa,  ja  kenellä  oli  mitä  saatavia,  joko  Työmie- 
heltä  tai  sen  henkilökunnalta,  niin  ei  muuta  kuin  armotta 
“hakuun”  joka  sentti. 

Kun  Kuparisaaren  porvarit  olivat  näin  suoristaneet 

rintamansa  liikettä  vastaan,  niin  katsoi  myöskin  Smith- 
villen  koulukunta  ajan  sopivaksi  astua  julkisesti  vaati¬ 
maan  itselleen  täyttä  holhousvaltaa  Työmiehen  aatteelliseen 
ja  taloudelliseen  puoleen  nähden. 

Smithvilleläiset  olivat  pitkän  aikaa  oikein  suomalai¬ 
sella  perinpohjaisuudella  valmistautuneet  liikkeen  valtaa¬ 
miseen.  Heillä  oli  miehiä  sijotettuna  jokaiseen  osastoon 
liikkeen  sisällä  ja  omasivat  noin  puolet  johtokunnan 
jäsenistä. 

Silloinen  Keskipiirin  virasto,  joka  sijaitsi  Duluthissa, 
Minn.,  oli  myöskin  kokonaan  sihteereineen  päivineen 
“smithvilleläisten”  käytettävänä,  ja  kun  piirivirasto  valitsi 
kiertävät  puhujat  ja  luennoitsijat,  niin  oli  luonnollista  että 
myöskin  “puhuttu  sana”  keskivaltioissa  oli  heidän  puo¬ 
lellaan. 

Ensimäinen  suoranainen  ja  julkinen  voimainkoetus  ta¬ 
pahtui  Työmiehelle  vastaavan  toimittajan  valinnassa  tam¬ 
mikuulla,  1914,  jossa  S.  S.  Järjestön  kannattajat  voittivat 
pienellä  enemmistöllä. 

Sen  jälkeen  ryhdyttiin  kummaltakin  puolen  voimak¬ 
kaasti  varustautumaan  Työmiehen  yhtiökokouksen  valtaa¬ 
miseksi.  M.  m.  Hancockissa  pitivät  “smithvilleläiset”  sa¬ 
laisen  kokouksen,  jonka  kokouksen  pöytäkirjan  kuitenkin 
eräs  kokoukseen  osanottaja  toi  niin  pian  kuin  sen  käsiinsä 
sai  vastapuolueelle,  joka  siitä  luonnollisesti  teki  suuren 
numeron,  ja  joka  tietysti  olikin  aikamoinen  valtti  sellaisena 
aikana.  “Smithvilleläisten”  paras  valtti  yhtiökokoukseen 
tullessa  oli  n.  s.  Raivaajan  ja  Työmiehen  välinen  “vesi- 
osakekauppa”.  Sen  lisäksi  oli  kumpainenkin  puoli  haalinut 
ylimääräiseen  yhtiökokoukseen,  joka  pidettiin  Hancockissa, 
toukok.  23  päivä,  1914,  parhaat  voimansa  yli  koko  maan. 

Ratkaisevassa  äänestyksessä,  jossa  päätettiin,  hyväksy¬ 
täänkö  se  jo  ennemmin  mainitsemani  “vesiosakekauppa”, 
voittivat  S.  S.  Järjestön  kannalla  olevat  parin-  kolmen¬ 
sadan  äänen  enemmistöllä  (riidanalaisia  osakkeita  ei  siinä 
äänestyksessä  käytetty,  eikä  niitä  ole  käytetty  ennemmin 
eikä  myöhemminkään  missään  muissakaan  äänestyksissä), 

jonka  jälkeen  “smithvilleläiset”  luopuivat  varsinaisesta 
kokoustyöstä  ja  alkoivat  pitää  kokouksia  lakimiesten  kont¬ 
toreissa,  aikoen,  jos  mahdollista,  saada  yhtiökokouksen 
laittomaksi.  Siinä  he  eivät  kuitenkaan  onnistuneet,  vaan 
joutuivat  tappionsa  tunnustamaan,  ja  palattuaan  Duluthiin 
alkoivat  painosta  julkaisemaan  “kiertokirjeitä”,  joitten 
julkaisemista  on  jatkunut  näihin  asti  milloin  minkin  nimel¬ 
lisenä;  viime  vuosina  niitä  on  julkaistu  “Industrialistin” 
nimellä  kuuluisaksi  tulleen  Karjalan  valkaisijan  kirjapai¬ 
nossa  Duluthissa. 

Niin,  keväällä  1914,  jakaantui  Työmiehen  ympärille 
kerääntynyt  joukko  suoraisesti  kahtia  ja  samalla  myöskin 
paljastui,  että  liike  ei  ollutkaan  niin  hyvällä  kannalla  kuin 
miltä  se  oli  näyttänyt.  Paljastui  että  liikettä  ei  oltu  yritet¬ 
tykään  hoitaa  liikenäkökohtia  silmällä  pitäen.  Johtokunta 
tappeli  kokouksessa  toisensa  jälkeen  vallasta  ja  liikkeen¬ 
hoitaja  kun  ei  saanut  johtokunnalta  minkäänlaista  tukea 
eikä  ohjausta  enempään  kuin  velvotustakaan,  kohdisti  pää¬ 
huomionsa  toverilainain  hankkimiseen,  joita  ennen  hajaan¬ 
nusta  olikin  helppo  saada.  Näin  ollen  ei  liikettä  oltu  yri¬ 
tettykään  saada  itsensä  kannattavalle  pohjalle,  ja  kun  ha¬ 
jaannus  tuli,  niin  liikkeen  asema  paljastui  koko  kaameu¬ 
dessaan  uudelle  vasta  valitulle  johtokunnalle.  Toveri- 
lainoja,  joita  oli  noin  $20,000.00,  ruvettiin  hajaannuksen 
jälkeen  vaatimaan  pois  tukuttain  oikein  kiihkolla,  jota 
kiihkoa  Duluthista  käsin  vimmatusti  lietsottiin;  sen  lisäksi 
olivat  “smithvilleläiset”  ennättäneet  heittää  Työmiehen 
kaulaan  noin  $15,000.00  lisätaakan  duluthilaisen  kiintei- 
mistön  muodossa,  ja  toiselta  puolen  oli  Työmiehen  kau¬ 
laan  onnistuttu  lassoamaan  Suomalais-Englantilainen  Sa¬ 
nakirja,  johon  oli  jo  keritty  sijottamaan  kolmisentuhatta 
dollaria  helposti  saatuja  toverilainoja,  ja  joka  oli  yhtä 
“vetävä”  sijotus  kuin  Duluthin  kiinteimistökin. 

Kun  sen  lisäksi  liikkeenhoidossa  ilmeni  hermostunei¬ 
suutta,  ja  hajaannuksen  seurauksena  puolet  toimituksesta 
ja  melkein  saman  verran  latomostakin  erkani,  jättäen  “huk¬ 
kuvan  laivan”,  niin  olipa  asema  hyvinkin  samallainen  kuin 

se  oli  ollut  noin  kahdeksan  vuotta  aikasemminkin,  jollei 
vieläkin  pahempi. 

Uusi  johtokunta  oli  kuitenkin  aatteellisesti  yhtenäinen 
ja  osottautui  olevansa  myöskin  kyllin  harkintakykyinen. 
Sen  ensimäinen  suurin  tehtävä  oli  saada  liike  järjestettyä 
itsensä  kannattavalle  pohjalle  mikäli  mahdollista;  yrittää 
sovitella  toverilainaajain  kanssa  ja  valita  liikkeenhoitaja. 
Kahdesta  uhkarohkeasta,  jotka  uskalsivat  liikkeenhoitajan 
paikkaa  hakea,  osasi  johtokunta  tehdä  oikean  valinnan  ja 
samoin  saatiin  aikaan  voimakas  rynnistys  osakkeitten  myy¬ 
miseksi  S.  S.  Järjestön  kannalla  oleville  osastoille. 

iMutta  yksi  ankarampia  tehtäviä  mitä  n.  s.  hajaannus- 
yhtiökokous  oli  uudelle  johtokunnalle  jättänyt  oli  liikkeen 
muuttaminen  pois  Kuparisaarelta  “järvien  päähän”.  Oli 
selvää  että  sellainen  muutto  iskisi  pahasti  ilman  sitäkin 
velkakirjoja  ja  maksamattomia  laskuja  täynnä  olevaan  kuk¬ 
karoon.  Rohkeasti  kävi  johtokunta  kuitenkin  käsiksi  sii¬ 


henkin  velvoitukseensa  ja  saman  vuoden  lokakuulla  tultiin 
kuin  tultiinkin  Superioriin,  Wis.,  kovin  voimakkaasti  kal¬ 
malta  tuoksuvalta  Kuparisaarelta. 

Superioriin  muutto  muuten  oli  yksi  loistavampia  näyt¬ 
teitä  siitä,  mitä  yhtenäinen  toiminta  voi  ahtaissakin  oloissa 
aikaansaada.  Muutto,  jonka  innokkaimmatkin  liikkeen 
ystävät  laskivat  vievän  ainakin  pari  viikkoa,  s.  t.  s.  että 
lehti  ei  voisi  ilmestyä  pariin  viikkoon  muuton  takia,  suori¬ 
tettiin  lopuksi  kuitenkin  niin,  ettei  yhtään  lehden  numeroa 
jäänyt  sen  takia  ilmestymättä,  niin  että  kun  Työmiehen 
viimeinen  numero  ilmestyi  Hancockissa  lauantaina,  loka¬ 


kuun  8  p.,  1914,  niin  seuraava  numero  ilmestyi  Superio- 
rissa  jo  maanantaina,  lokakuun  10  päivä.  Se  oli  yksi  ensi- 
mäisiä  pahempia  “mustia  silmiä”,  minkä  Työmies  onnistui 
entisille  ystävilleen,  silloisille  vihamiehilleen  antaa, 
jotka  olivat  innokkaasti  “veikkailleet”  kymmenen  yhtä 
vastaan,  että  Työmies  ei  ikänä  elävänä  selviä  siitä  muutto- 
hommasta. 

Ensimäisinä  viikkoina  ja  kuukausina  Superioriin  tul¬ 
taessa  saivat  liikkeen  työläiset  ylemmästä  alempaan  saakka 

viettää  oikein  “koiran  elämää”.  Rahaa  ei  ollut,  ja  ympä¬ 
ristö  oli  vierasta,  osaksi  vihamielistä  ja  osaksi  epäluuloista. 
Nekin  paikalliset  toverit,  jotka  olivat  vuosia  kannattaneet 
Työmiestä  ja  hyväksyivät  sen  aatteellisen  kannan,  katseli¬ 
vat  epäluulolla  liikkeen  “syöttiläitä”,  joista  heille  aina  oli 
käännetty  se  nurjapuoli,  ja  nyt  innokkaammin  kuin  kos¬ 
kaan  ennen  lietsottiin  epäluuloa  sekä  liikettä  että  sen  työ¬ 
läisiä  kohtaan. 


Kun  sen  lisäksi  mitä  jo  on  sanottu  toverilainoista  ja 
muista  rahanmenoista,  vielä  tuli  huikeisiin  summiin  kohon¬ 
neet  muuttokustannukset  ja  entisen  vaate-  ja  kenkäkauppa- 
huoneuston  muuttaminen  kirjapainon  tarpeita  vastaavaksi, 
jotka,  rakennukseen  tehtävät  korjaukset  yksistään  kohosi¬ 
vat  neljääntuhanteen  dollariin,  niin  ei  ollut  ihme  vaikka 
uudenkin  liikkeenhoitajan  päätä  alkoi  pyörryttää.  — 
Sivumennen  mainittakoon  että  liikkeenhoitajan  hermos¬ 
tolle  teki  erittäin  virkistävän  vaikutuksen,  kun  hän  meni 
joulunaikoihin  Michiganiin,  osaksi  pakoon  työläisten  ja 
muiden  rahannaukujain  ruikutuksia,  osaksi  hienokseltaan 
toivoen  saavansa  sieltä  liikkeelle  rahaa  lainaksi  entisiltä 
ystäviltään,  niin  nämä  ystävät  esimerkiksi  Maple  Ridgessä 
eivät  antaneet  hänelle  edes  yösijaa  huoneissaan,  vaan  jou¬ 
tui  kuusi  kertaa  viikossa  ilmestyvän  suuren  sanomalehden 
“manatseri”  köyhyyden  takia  viettämään  pari  yötä  metsään 
hakattujen  halkopinojen  päällä,  ja  jokainen  joka  tuntea 
ilmanalan  Pohjois-Michiganissa  joulunaikaan,  käsittää, 
että  mies  pysyy  “kylmänä”,  kun  joutuu  öitä  viettämään 
halkopinojen  päällä  hallahtava  kesäpalttoo  paraana  suo¬ 
jana  purevaa  tuulta  vastaan. 


Vuoden  1914 — 1915  vaihteessa  toimitettu  tilien  tasaus 
ei  suinkaan  liioin  antanut  valoisaa  kuvaa  liikkeen  asemasta, 
päin  vastoin  tappio  oli  niin  suuri,  ettei  sitä  uskallettu  antaa 
tietää  edes  kaikille  johtokunnan  jäsenillekään,  vaan  täytyi 
sitä  hiukan  “fiksata”  ennenkuin  sitä  uskallettiin  julkaista. 
Mutta  liikkeenhoitaja  pysyi  nyt  jo  “kylmänä”.  Hän  oli 
jouluyötä  halkopinon  päällä  Michiganin  metsässä  viettäes- 
sään  hampaitten  kalistessa  vannonut,  että  liikkeen  täytyy 


nousta  vaikka  “puukkoja  sataisi”,  ja  niitäkin  sitä  todella 
“satoi”  monen  muun  pienen  sivuliikkeen  ohella  parina  ensi- 
mäisenä  vuotena  Superiorissa  oltaessa. 

Vuosi  1915  osottikin  jo  huomattavaa  liikkeen  edistystä 
ja  on  sitä  jatkunut  sen  jälkeen  toisinaan  oikein  harppa- 
askelin.  Kaikki  toverilainat  on  maksettu  ja  aikanaan  suu¬ 
rena  rasituksena  ja  harmina  ollut  Duluthin  kiinteimistö  on 
saatu  muutettua  rahaksi;  Suomalais-Englantilainen  Sana¬ 
kirjatyö  on  valmistettu;  talo  johon  Kuparisaarelta  tultiin 
vuokralle  on  ostettu  omaksi  ja  maksettu  viimeistä  senttiä 
myöten,  eikä  liikkeen  palkanmaksajan  ole  enään  moneen 
vuoteen  tarvinnut  väistellä  työläisten  kysyviä  katseita,  vaan 
ovat  palkkarahat  aina  olleet  valmiina  maksupäivän  tullessa. 

Tähän  asti  päästessä  on  matkassa  kuitenkin  ollut  monta 
mutkaa.  Duluthin  kinteimistö  esimerkiksi,  samoin  kuin 
Suomalais-Englantilainen  Sanakirja  ja  yleensä  kaikki  suu¬ 
remmat  yritykset  sisältävät  itsessään,  jokainen  erikseen, 
oman  jännittävän  “tragi-kometiansa”,  joilla  voisi  täyttää 
kokonaan  tällaisen  pienen  kirjasen.  Eikä  toveruushenki- 
kään  liikkeen  työläisten  keskuudessa  kaikistellen  ole  ollut 
esimerkiksi  kelpaavaa.  Silloin  kun  oltiin  rahasta  kovin 
tiukalla  eikä  voitu  maksaa  palkkoja  säännöllisesti,  ruikut¬ 
tivat  jotkut,  että  he  mieluummin  tekisivät  työtä  porvareille 
pienemmälläkin  palkalla,  kun  sen  tietää  saavansa  ajallaan, 
ja  monta  muuta  typeryyttä  sitä  kuuli  siihen  aikaan.  Mutta 
vieläkin  pahemmaksi  tuli  työläisten  ja  “isäntäin”  välinen 
suhde  sitten,  kun  liike  alkoi  hiukan  vaurastua,  silloin  ei 
enään  tyydytty  pieneen  napinaan  vaan  puhkesi  tämän  täs¬ 
täkin  oikein  ilmi  kapinoita.  Erään  tällaisen  kapinan  aikana 
jäi  Työmieskin  ilmestymättä  parina  päivänä. 

On  selvää  että  sellaisissa  tapauksissa  särkyy  hyvätkin 
toveruussuhteet,  kun  joudutaan  vastakkain  taloudellisessa 
taistelussa;  ja  epäkiitollisin  osaa  jää  silloin  sen  toverin 
“vietäväksi”,  joka  joutuu  esiintymään  kahdessa  vastakkai¬ 
sessa  osassa  yhtä  aikaa,  nimittäin  “isäntänä”  ja  työläi¬ 
senä  — 

Pistin  tuohon  pitkiä  viivoja,  sillä  huomasinpa  aikanaan 

että  olin  menossa  vanhoille  synkille  poluille,  joita  en  viitsi 
lähteä  uudelleen  taivaltamaan,  vaikkapa  voisinkin  tässä 
hiukan  joitakin  vanhoja  arpia  silitellä;  pysykööt  arvet 
köyhälistöliikkeen  puolesta  suoritettujen  taistelujen  muis¬ 
toina,  vaikka  useat  arvista  ovatkin  katalain  salapurijain 
hampaitten  jälkiä. 

Kymmenen  vuotta  on  pitkä  aika,  ja  olletikin  luokka- 
taisteluliikkeessa  viimeinen  kymmenen  vuotta  on  siksi  vai¬ 
herikasta,  että  siitä  kirjottamaan  lähtiessä  tahtoo  väkisten- 
kin  juttu  venyä  liian  pitkäksi,  ja  kun  tähän  pieneen  jul¬ 
kaisuun  tulee  monelta  muulta  toverilta  muistelmia  viimei¬ 
sen  kymmenen  vuoden  ajalta,  niin  minä  lopetan  tähän, 
siinä  vahvassa  uskossa,  että  seuraavan  kahdenkymmenen 
vuoden  aikana  on  liike  ja  liikkeen  julkaisut  omaksuneet 
maan  varsinaisen  kielen  ja  voivat  siten  paremmin  ja  voi¬ 
makkaammin  palvella  Pohjois-Amerikan  Työläisten  ja 
Talonpoikain  Neuvosto-valtain  asukkaita. 

Axel  A.  Kantola. 


OSUUSTOIMINTA  TYÖVÄEN 
TAISTELUVÄLINEENÄ 


Avarammassa  mittakaavassa  katsoen  Amerikan  suoma¬ 
laiset  pyrkivät  aina  eteenpäin  yhteistoiminnan  avulla. 
Erimielisyyttä  on  keinojen  tehokkuudessa,  mutta  siinä 
ollaan  yksimielisiä,  että  kannattaa  ainakin  joukkona 
yrittää  —  suuri  ajatusten  eroavaisuus  amerikkalaiseen 
työläiseen  nähden,  joka  luottaa  yksilölliseen  ponnistuk- 

seen.  <  _ 

Osuustoiminta  esimerkiksi.  Amerikan  suomalaisten 
keskuudessa  on  osuusliikettä  ollut  kauan-  Puristus 
niitä  ajoi  perustamaan.  Maaseudulla  toive  saada  niiden 
kautta  tuotteita  markkinoille.  Samalla  hienoinen  toive 

kukistaa  niiden  avulla  sellaiset  paikalliset  nylkyrit,  joiden 
puntarissa  ei  farmarin  tavara  paljoakaan  painanut,  mutta 
jotka  sensijaan  eivät  kalvenneet  kiskoa  moninkertaisia 
hintoja  tarvekaluistaan. 

Tämän  kirjottaja  joutui  ottamaan  osuustoimintaan 
osaa  yhtä  paljon  siitä  syystä  kun  se  tavallaan  oli  sen¬ 
aikaisten  sosialistipuolueiden  muotiasia  kuin  todellisesta 
tarpeesta.  iMutta  toisekseen  oli  työväenliikkeen  mukana 
orastanut  muitakin  ajatuksia  osuustoimintaan  nähden 
kuin  se  paikallinen  pikkuapu,  jonka  se  toisinaan  voi 
tarjota. 

Aikojen  kuluessa  Amerikan  suomalaisten  keskuudessa 
toimiessani  monenlaisissa  luottamustoimissa  katson  ole¬ 
van  syytä  tarkistaa  lyhyesti  muutamia  seikkoja,  jotka  nyt 
juuri  ovat  mielenkiintoisia. 

Osuustoiminnan  päämäärää  on  nimittäin  aina  yritetty 
suurennella.  Suurentelemista  tapahtuu  silloin,  kun  se 
halpahintaisessa  agitatsioonissa  uskotellaan  juuri  siksi 
päämaaliksi,  jota  ollaan  tavottelemassakin  yhteiskunnalli¬ 
sessa  mielessä.  Mikään  päämaali  se  ei  ole  eikä  voisikaan 
olla.  Eikä  se  ole  edes  keino  lopulliseen  päämaaiiin  pyrit¬ 
täessä,  jos  nimittäin  asiaa  tarkastaa  luokkatietoisen  työ¬ 
läisen  kannalta. 

Osuustoiminta  toimii  nimittäin  kapitalistisen  yhteis¬ 
kunnan  rajoissa.  Osuusliike  on  niiden  hinnoittelun,  ta¬ 
varalajien,  liiketottumuksien,  sanalla  sanoen  maritkinain 
orja,  kuten  mikä  muu  tavaroiden  välittäjä  tahansa.  Se 
toimii  niissä  tarkasti  määrätyissä  rajoissa,  jotka  kapitalis¬ 
tinen  järjestelmä  antaa  sille  kuten  muullekin  vähittäis¬ 
kaupalle.  Maassa  tällaisessa,  jossa  esim.  vähittäiskauppa- 
trustin  muodostuminen  sekatavaraliikkeen  alallekin  on  jo 
alkanut  (postilähetysliikkeet)  ei  voi  oikeastaan  suuressa 
mittakaavassa  osuustoiminta  menestyä  muuten  kuin  suur- 
unioiden  avulla  ja  sekin  tapahtuu  vasta  tuonnempana. 

Näinollen  se  joutuu  aaterakenteensakin  muodosta¬ 
maan  näitä  seikkoja  silmälläpitäen.  Tosin  voidaan  puhua 
paljon  osuustoiminnan  ihanteista,  jopa  yhteiskunnallisesta 
vallankumouksesta,  mutta  silloinpa  onkin  kysymyksessä 

sosialismin  päämäärien  toteuttaminen,  ja  niitä  ei  toki 
osuustoiminnallisella  liikkeellä  yksistään  saavuteta.  Tosi¬ 
asia  on,  että  yksinpä  osuustoiminnan  kunniakkaat  esi-isät- 
kään  eivät  vakavissaan  uskoneet  suuria  yhteiskunnallisia 
mullistuksia  saavan  aikaan,  mutta  sen  sijaan  puhuivat 
sitä  ahkerammin  niistä  mahdollisuuksista,  joita  osuustoi¬ 
minta  takasi  kapitalistisen  järjestelmän  vallitessa,  ja 
sehän  on  jo  vallan  eri  asia.  He  puhuvat  tilapäisvoitoista, 
tilapäiseduista  lakkotaisteluissa,  taloudellisessa  kiristyk¬ 
sessä;  osuustoiminta  nykyisessä  mielessä  olisi  kuin  val¬ 
lankumouksellisen  sosialismin  muonarenki,  s.t.s.  jos  se  on 
luokkatietoisen  työläisryhmän  käytettävissä,  niin  sen 
avulla  voidaan  torjua  monia  kapitalistien  hyökkäyksiä  ja 
turvata  jäsenistöä,  valistaa  sitä  ylijäämillä  j.  n.  e.  puhuak- 
seni  käytännön  kieltä.  Eikä  sekään  seikka  ole  aivan 
oikea,  että  osuustoimintaa  pidetään  jonkinlaisena  kouluna 
ja  että  niimuodoin  siinä  työskentelevät  tulevat  olemaan 
apuna  yhteiskunnallisen  vallankumouksen  myrskyisenä 
jälkikautena;  tosiasiassa  on  osuustoiminnassa  (siis  tava¬ 
ran  jaossa  osuustoiminnallista  tietä)  on  niin  vähän  työ¬ 
voimaa,  ettei  se  tulisi  suurestikaan  avustamaan  vallan¬ 
kumousta.  Sillä  koko  kapitalistisen  maailman  harjaantu¬ 
neet  työläiskädet  silloin  on  mukana  ja  osuustoiminnan 
suuri  tehtävä  silloin  on  kylläkin  antaa  kykynsä  työläis- 
valtion  palvelukseen,  mutta  samallainen  työvoiman 
“mobilisointi”  käy  suuremmassa  mittakaavassa  siten,  kun 
kapitalistisen  maailman  mahtava  koneisto  pakotetaan  pal¬ 
velemaan  sosialismiin  pyrkivää  proletaarivaltiota. 

Näistä  seikoista  ei  kannattaisi  enää  kirjoittaa,  ellei 
meidän  keskuudessa  olisi  uskoa,  että  osuustoiminta 
sinänsä  jo  takaa  riistosta  vapaan  yhteiskunnan.  On  jotain 
väärää  ja  harkitsematonta,  kun  sellaista  uskotellaan  var¬ 
sinkin  joukolle,  joka  vasta  on  herännyt  jonkinlaisen  yh¬ 
teistoiminnan  kaipuuseen.  Rehellinen  selitys  on  kunnial¬ 
lisempi  ja  lopun  lopultaan  se  muodostaa  paremman  poh¬ 
jan  liikkeelle  ja  antaa  tilaisuuden  kelvolliseen  yhteis¬ 
kunnalliseen  valistustyöhön.  Epärehellistä  on,  jos  osuus¬ 
toiminta  suurilla  sanoilla  leimataan  siksi,  joka  kaiken 

tulee  tekemään,  suorittamaan  yhteiskunnallisen  vallan¬ 
kumouksen  ;  yleensäkään  sanoen  ei  työväenluokan  agi- 
tatsiooni  koskaan  saa  kantaa  epärehellisyyden  leimaa, 
koska  kapitalistinen  yhteiskunta  tarjoaa  agitatsiooniaseita 
enemmän  kuin  virkeinkään  työväenliike  voi  koskaan 
käyttää. 

Mutta  sensijaan  on  aika  mietiskellä  kysymyksiä  siltä 
kannalta,  jolta  ajatteleva  työläinen  lähteekin  osuustoi¬ 
mintaa  harrastamaan  käytännössä. 

Kun  osuustoiminta  kerran  on  kauppatoimintaa  kapita¬ 
listisen  järjestelmän  sisällä,  niin  sehän  jo  sinänsä  luo 
suppeat,  mutta  kuitenkin  riittävän  avarat  tilat  toiminnalle- 
Kun  luokkatietoiselle  työläiselle  puhuu  osuustoiminnasta, 
niin  heti  välähtää  hänen  aivoissansa  ajatus  turvasta  lakko- 
taistelussa,  välineestä,  jota  voi  käyttää  tunkeutuessaan 
tekemään  valistustyötä  joukkojen  keskuudessa,  varoista, 
joita  hyödyllisesti  sijoittaa  yleisproletaarisiin  tarkotuk- 
siin;  sanalla  sanoen  tilapäisestä  avusta  ja  eduista,  joita 
osuustoiminta  pystyy  kehittyneellä  asteella  tarjoamaan 
joukolle  kokonaisuudessaan.  Belgialaisten  osuuskauppo¬ 
jen  poliittinen  leima  voinee  olla  millainen  tahansa,  mutta 
niiden  johdossa  ymmärretään  “diplomatiaa”  suuressa 
määrässä,  sitä  osottaa  mainiot  teatterit,  virkistyspaikat, 
sairaalat,  avustuslaitokset  ja  pankit,  joilla  suuria  joukkoja 
sidotaan  liikkeeseen  —  lisäksi  voidaan  sanoa,  että  niillä 
rauhoitetaan  ihmisiä.  Siellä  on  kehitetty  osuustoimintaa 
suuntaan,  joka  ei  ole  vahingollinen  kapitalismille.  Jopa 
sillä  voidaan  iskeä  yhteiskunnalliseen  vallankumoukseen 
pyrkiviä. 

Mutta  meillä  pitäisikin  kiinnittää  huomiota  juuri  siihen, 
että  kaikenlaiset  apostooliset  selitykset  osuustoiminnan 
kaikkivoipaisuudesta  loppuisivat  alkuunsa.  Olisi  lähdet 
tävä  siitä,  —  jos  nim.  perusteellinen  periaatteellinen  seli¬ 
tys  katsottaisiin  tarpeelliseksi  —  että  osotettaisiin  osuus¬ 
toiminnan  asema  sitä  vipuamatta  sinne  tai  tänne. 

Unionistinenkaan  liike  ilman  poliittista  liikettä  ei  me¬ 
nesty,  siitähän  meillä  on  loistavana  todistuksena  American 
Federation  of  Labor.  Vihamielisyyttään  taistelevaa  val- 

tiollista  liikettä  vastaan  se  tuo  esille  jokaisessa  mahdolli¬ 
sessa  tilaisuudessa. 


Osuustoiminnallinen  liike  on  takapajulla  olevan  työ¬ 
väestön  kokoamista  edes  jommoiseenkin  järjestöön;  sa¬ 
maten  unionistinen  liike.  Tämä  ei  ole  päämäärä,  vaan 
väliaste.  Tuo  joukko  on  kasvatettava  myöskin  poliittisesti 
kypsäksi  ottamaan  osaa  valtiolliseen  toimintaan,  opetet¬ 
tava  sille  valtiollisen  toiminnan  menetelmät.  Sekään  ei 
ole  päämäärä,  vaan  keino  johonkin  päämäärään  pyrit¬ 
täessä.  Kaikki  aatteethan  ovat  keinoja  pyrkiä  johonkin 
päämäärään,  toteuttaa  joku  ihanne.  Syrjäisimmänkin 
osuuskunnan  tulee  ymmärtää  tämä  ja  valistuneen  ainek¬ 
sen  tulee  selittää  selittämästä  päästyäänkin  nämä  seikat; 
onhan  siihen  rajaton  tilaisuus,  oma  kauppakin  kun  on 
samojen  kapitalistisen  järjestelmän  lakien  alainen  kuin 
kaikki  muukin  ja  siis  sitä  kohtaa  sama  vaino,  sama  puris¬ 
tus,  luoton  puute,  rajotettu  kauppavapaus,  porvarillisen 
diktatuurin  asetukset,  luokkalainlaadinta  —  siis  nylkemi¬ 
nen  suuressa  mittakaavassa;  ellei  koko  järjestelmää  pois¬ 
teta,  niin  riisto  säilyy  ja  paraskaan  osuuskauppa  ei  sitä 
voi  edes  lieventää  kovina  puristusaikoina.  Ei  osuuskauppa 
voi  kapitalistisen  järjestelmän  aikana  muuttaa  hintalakeja, 
se  ei  järkytä  lainlaadintaa,  se  ei  voi  taistella  pelkkänä 
osuusliikkeenä  valtiollista  taistelua.  Siinä  tarvitaan  jo 
työväenluokan  valtiollinen  puolue,  jonka  jäsenyyteen 
osuustoimintaväki  on  valistettava. 


Sellainen  on  lyhyesti  sanoen  osuuskuntien  nykyinen 
tehtävä.  Ja  ettei  siinä  taistelussa  kelpaa  edes  yksinäiset, 
pyrstötähden  tapaiset  poliittiset  lennot,  sitä  todistaa  non- 
partisan-liiton  kuihtuminen.  Siinä  taistelussa  menestyy 
vain  luokkataistelupuolue,  joka  kokoaa  kaikki  työläiset 
samaan  järjestöön  taistelemaan,  ei  odottelemaan  etuja 
taistelematta. 

Workers  Partyn  suomalaiselle  jäsenelle  tarjoutuu 
osuuskunnissa  erinomainen  tilaisuus  tehdä  valistustyötä 
edellämainittuun  suuntaan.  Uskon,  että  tuo  suunta  on 
juuri  Kolmannen  Kansainvälisen  kanssa  yhtäpitävä. 
Suomalaisissakin  osuusliikkeissä  on  väsymättä  tehtävä 

valistustyötä,  asetettava  osuustoimintaliike  oikeaan  ase¬ 
maan,  lietsottava  valtiollisen  toiminnan  välttämättömyyttä. 
Onhan  meillä  siihen  tilaisuus  jo  sen  kautta,  kun  meillä 
ilmestyy  erikoinen  osuustoimintalehti,  Työmiehen  viikko- 
numero,  joka  on  osuusliikkeiden  käytettävissä. 

Älkäämme  tehkö  osuustoiminnallisesta  liikkeestä  mitä 
i.  w.  w-läiset  tekivät  liikkeestään  ja  jota  on  American 
Federation  of  Labor:  taloudellista  opportunistista  liikettä. 
Tehkäämme  siitä  vallankumouksellinen  ja  kypsä  liike, 
niin  että  tulevissa  suurtaisteluissa  sekin  kantaa  osan  työ¬ 
väenluokan  suurta  kuormaa.  Jos  annamme  osuuskuntien 
olla  “rauhassa”  emmekä  mene  niiden  jäsenyyteen,  niin 
niistä  kylläkin  muodostuu  vastustajiammekin  loppukädessä 
tai  ainakin  “puolueettomia”  sivustakatsojia.  Olkoon 
osuusliike  harjotuskoulu.  Sen  kautta  tutustuu  kapitalis¬ 
tiseen  talousjärjestelmään.  Se  on  arvokas  tutustuminen, 
sillä  siten  jokainen,  joka  kättensä  työllä  elää,  ymmärtää, 
ettei  kapitalistista  järjestelmää  kukisteta  pelkällä  osuus¬ 
kaupalla,  vaan  tarvitaan  siihen  koko  työväenluokan  voi¬ 
ma,  ja  sellaisen  pystyy  kokoamaan  vain  poliittisvaltiol- 
linen  työväenliike.  O.  M-ä. 


Yksi  osotteenhoitaja  Työmiehessä  pitää  huolen  noin 
25,000  osotteesta  ja  nimestä  —  eikä  senkään  enempää 
erehdyksiä  satu. 

*  *  * 

Työmies  on  enimmin  levinnyt  suom.  lehti  Amerikassa. 
Sen  tilaajamäärä  on  suurempi  kuin  keskivaltioiden  suo¬ 
menkielisten  päivälehtien  yhteensä. 

*  *  * 

Punikilla  on  tilaajia  m.m.  Venäjällä,  Austraaliassa, 

Cubassa,  Kiinassa,  Saksassa,  Englannissa,  Etelä-Afrikassa, 

puhumatta  Amerikasta  ja  Suomesta! 

HAJAMUISTELMIA 

Kirj.  Richard  Pesola. 

TYÖMIEHEEN  TUTUSTUMISENI 

Olin  silloin  noin  kahdeksantoista  ikäinen  nuorukainen, 
kun  sain  ensi  kerran  tilaisuuden  tutustua  Työmieheen, 
joka  ilmestyi  silloin  Hancock’issa,  Mich.,  yhden  kerran 
viikossa,  toimittajana  ollen  Kaapro  Murros.  Vasta  vähän 
olin  silloin  saanut  tilaisuutta  tutustua  sosialismiin  ja 
luokkataisteluoppeihin,  johtuen  se  siitä,  että  Suomessa, 
Pohjanmaan  pientalonpoikaisoloissa,  joista  olin  Ameri- 
kaan  siirtynyt,  ei  niistä  paljoakaan  puhuttu  eikä  kirjoi¬ 
tettu.  Kuitenkin  oli  minulla  harras  halu  tutustua  kaikkiin 
erinäisiin  aatevirtauksiin.  Santeri-alkiolainen  nuoriso¬ 
seuraliike  oli  johtanut  minut  jonkunlaiseen  vapaamieli¬ 
syyteen.  Tutkin  uskontokysymyksiä  ja  ateismia  rinnak¬ 
kain.  Mieleni  oli  monenmoisia  ristiriitaisia  asioita,  aat¬ 
teita  ja  ihanteita  täynnä.  Mutta  minulta  puuttui  vakiin¬ 
tunut  maailmankatsomus.  Sitä  tosin  oli  Amerikan  siirto- 
laistyöläisen  raskas  tosielämä  alkanut  kasvattaa,  mutta 
tapahtui  se  hitaasti,  kun  ei  ollut  tarpeellista  ohjausta. 
Tällöin  Työmieheen  tutustumiseni  oli  minulle  pelastus 
jonkunlaisesta  sekavasta  kaaoksesta.  Se  kertoi  asiat  ja 
tapahtumat  historian  materialistisen  käsityksen  valossa. 
Se  johti  minua  laajemmin  tutustumaan  työväenliikkee¬ 
seen  ja  Karl  Marx’in  oppeihin. 

SADOILLE  MUILLE  ON  KÄYNYT  SAMALLA 

TAVALLA 

Tätä  Työmieheen  tutustumistani  en  suinkaan  kerro 
siksi,  että  se  olisi  mikään  harvinainen  asia,  enkä  siksi, 
että  se  tuottaisi  minulle  mitään  erikoista  tunnustusta, 

vaan  siksi,  että  se  on  tyypillinen  tapaus  Amerikan  suoma¬ 
laisten  työläisnuorukaisten  keskuudesta  silloisena  aikana. 
Sadoille  muille  on  käynyt  samalla  tavalla.  He  ovat  tul¬ 
leet  ahtaista  talonpoikaisoloista  Amerikaan  “rikastu¬ 
maan”,  pää  täynnä  yksilöllisiä  unelmia.  Mutta  sitte  tosi¬ 
elämä  on  alkanut  säälittömästi  käsitellä  noita  unelmia  ja 
ne  ovat  rikkoutuneet  kuin  vaahtokuplat.  Silloin  he  ovat 
tulleet  akteiksi  luokkataistelun  opeille.  Satoja  ja  tuhan¬ 
sia  Amerikan  suomalaisia  työläisnuorukaisia  ja  -neitosia 
on  Työmies  täten  johtanut  oman  luokkansa  maailman¬ 
katsomukseen. 

TYÖMIES  TAISTELUASEENA 

Mutta  Työmies  ei  ole  ollut  ainoastaan  herättäjä  ja 
johtaja,  vaan  se  on  ollut  työläisten  käsissä  yksi  heidän 
parhaimmista  taisteluaseistaan.  Jo  1906  johti  Työmies 
erästä  melkoisen  laajaa  taistelua  työläisten  puolesta. 
Rocklandissa,  Midi.,  oli  lakko,  jonka  osanottajina  olivat 
etupäässä  suomalaiset  työläiset.  Tänne  lakkopaikalle 
kuljetti  kupariyhtiö  hurttia,  jotka  provoseerasivat  tappe¬ 
lun  lakkolaisia  vastaan.  Tappelussa  muistaakseni  yksi 
hurtta  kaatui  ja  muutamia  haavottui-  Muutamia  lakko¬ 
laisia  asetettiin  syytteeseen  murhasta.’  Porvarit  pitivät  yllä 
voimakasta  agitatsioonia  lakkolaisia  vastaan-  Mutta  Työ¬ 
mies  nousi  silloin  rohkeasti  taisteluun  työläisten  puolesta. 
Se  järjesti  aivan  nykyajan  malliin  yhteisen  rintaman 
kapitalistien  hyökkäyksiä  vastaan.  Se  pani  sellaisen 
melun  ja  varojen  keräyksen  (tosin  toisten  laitosten 
kautta),  että  se  saattoi  porvarit  epäröimään  Kun  sitten 
laaja  oikeustaistelu  päättyi  syytettyjen  työläisten  vapaut¬ 
tamiseen,  niin  tuli  koko  kuparialueen  työväestö  huomaa¬ 
maan,  että  kaikista  valheista  ja  parjauksista  huolimatta, 
joita  Työmiestä  vastaan  heitetään,  on  se  heidän  oma 
lehtensä. 

Mutta  porvaristo  oli  sen  jo  sitä  ennen  käsittänyt.  Kun 
Työmies  oli  julkaissut  erään  uutisen  otsakkeella  “Roisto- 
maista  sairaanhoitoa”,  jossa  väitettiin  erään  Calumetin 

suomalaisen  lääkärin  muuan  leikkaus  aiheettomaksi  ja 
rikolliseksi,  niin  vedettiin  Työmiehen  toimittaja  (Mur¬ 
ros  siitä  oikeuteen  ja  tuomittiin  3,000  dollarin  sakkoon. 
Tämä  juttu  oikeastaan  oli  tähdätty  Työmiestä  vastaan 
sillä  tarkotuksella,  että  saataisi  Murros  poistetuksi  lehden 
toimituksesta,  sillä  porvarit  uskoivat  ei  Amerikan  suoma¬ 
laisten  keskuudesta  löytyvän  toista  niin  hyökkäävää  ja 
kaikin  puolin  terävää  sosialistista  sanomalehtimiestä  kuin 
Murros. 

Kuitenkin  tämä  juttu  vain  lisäsi  Työmiehen  vaikutus¬ 
valtaa  työläisten  keskuudessa,  sillä  se  osotti,  että  sanottu 
lehti  kaikissa  asioissa  taistelee  työläisten  puolesta  porva¬ 
rien  roistomaisuksia  vastaan.  Ja  vaikka  Murros  sen  kautta 
saatiinkin  lehdestä  poistetuksi,  niin  Työmies  ei  kadottanut 
taistelevaa  luonnettaan.  Kun  sitte  tulivat  Rocklandin 
jutut  ja  monet  lakkotaistelut,  ja  Työmies  niissä  aina 
taisteli  työläisten  puolesta,  niin  laajentui  ja  varmistui 
suomalaisten  työläisten  keskuudessa  käsitys,  että  Työ¬ 
mies  on  heidän  välttämätöin  taisteluaseensa.  Ilman  sitä 
he  eivät  voisi  tulla  toimeen- 


TYÖMIES  KOLME  KERTAA  VIIKOSSA  ILMES¬ 
TYVÄNÄ.  TOIMITTAJAKYSYMYKSIÄ. 

Kasvaneen  kannatuksen  ja  laajentuneiden  tehtävien 
vuoksi  oli  Työmies  laajennettava  kolme  kertaa  viikossa 
ilmestyväksi.  Sen  asian  hyväksi  mitä  päättäväisemmin 
silloin  työskenteli  V.  S.  Holmstein.  Mutta  niihin  aikoihin, 
kun  tämä  unelma  toteutui,  hän  kuoli.  Kun  lehdestä  oli 
juuri  lähtenyt  Suomeen  tunnustettu  ja  vakiintunut  toimit¬ 
taja,  ja  kuoleman  kautta  menetettiin  työskentelyintoinen 
taloudenhoitaja,  niin  näytti  lehden  laajentaminen  vähän 
rohkealta  askeleelta.  Mutta  vain  hetkisen,  sillä  lehti 
kolmipäiväisenä  alkoi  mennä  hyvin  eteenpäin.  Toimitta¬ 
jista  tietystikin  tähän  aikaan  oli  huutava  puute,  kun  n-  s. 
johtavissa  piireissä  pyrki  olemaan  vakiintuneena  se  käsi¬ 
tys,  että  työväenlehdenkin  toimittajan  täytyy  olla  jonkun¬ 
laisen  tittelin  omaavan  henkilön.  Mutta  niitä  kun  ei  ollut 

saatavissa,  niin  oli  turvauduttava  tittelittömiin  ja  joukko¬ 
jen  painostuskin  alkoi  kulkea  sinnepäin.  Tällöin  me 
tapaammekin  Työmiehen  toimituksessa  ensikerran  entisen 
suoranaisen  ruumiillisen  työntekijän.  Tarkotan  toveri 
Santeri  Mäkelää.  Hän  oli  työskennellyt  metsissä,  kaivok¬ 
sissa  ja  rautateillä,  siis  niissä  oloissa,  missä  Amerikan 
suomalainen  proletariaatti  silloin  pääasiallisesti  työsken¬ 
teli.  Kynänkäyttäjänä  hän  oli  etevä.  Hänen  kirjotuk- 
sillaan  oli  suunnatoin  agitatorinen  merkitys;  ne  lähtivät 
työläissydämestä  ja  pystyivät  työläissydämiin.  Moni 
Amerikan  suomalaisen  työväenliikkeen  silloisista  mukana¬ 
olijoista  vielä  tänäkin  päivänä  muistelee  Santeri  Mäke¬ 
lää  yhtä  lennokkaana  kirjottajana  kuin  joukkoja  mu¬ 
kaansa  tempaavana  agitaattorinakin.  (Tässä  yhteydessä 
on  sopivaa  muistaa,  että  hän  on  tätä  nykyä  Venäjällä 
ja  innokas  kommunisti,  niinkuin  kaikki  todelliset  työläis- 
taistelij at  ovat.  Häntä  ei  siis  lukemattomat  kärsimykset 
ja  kokemukset  ole  herpaisseet,  vaan  sydämensä  sykkii 
edelleenkin  vallankumoukselle  ja  maailman  prole¬ 
tariaatille*) 


TYÖVÄENLIIKKEEN  EDISTYMINEN. 

SUURI  TAISTELU 

Vuosi  1907  oli  suuri  edistysvuosi  Amerikan  suoma¬ 
laiselle  työväenliikkeelle.  Kun  v.  1906  eri  osissa  Yhdys¬ 
valtoja  olevat  suomalaiset  sosialistiosastot  eli  s.  s.  osastot, 
kuten  niitä  alettiin  merkitä,  olivat  saaneet  yhdyssiteen 
Hibbingin  kokouksessa,  nimittäin  S.  S*  Järjestön,  niin 
alkoi  niiden  toiminta  nopeasti  vilkastua,  uusia  jäseniä 
yhtyi,  haaleja  rakennettiin  j.n.e.  Samoin  uusia  osastoja 
perustettiin  kaikkialle,  missä  vain  jokunenkaan  määrä 
luokkakannalta  valveutunutta  suomalaista  työväestöä 
asusti.  Kuitenkin  valtavin  tämä  edistys  oli  keskivaltiois- 
sa,  etupäässä  Michiganissa  ja  Minnesotassa.  Mainittujen 
valtioiden  kaivoksissa  ja  muissa  raskaissa  töissä  olivat 
suomalaiset  huomattavina  tekijöinä.  Ennen,  ilman  luok- 
kasivistystä  ollen,  olivat  he  alistuneet  äärimmäiseen  työ- 

'kilpailuun  työpaikoilla  toisten  kansallisuuksien  kanssa. 
Se  oli  johtanut  työsuhteiden  suunnattomaan  kurjistumi¬ 
seen.  Oli  luonnollista,  että  saatuaan  nyt  luokkatietoi¬ 
suuden  alkeet,  he  alkoivat  yhä  suuremmassa  määrin  ka¬ 
pinoida  kurjistuneita  työsuhteita  vastaan-  He  alkoivat 
suunnitella  taloudellisten  parannusten  saantia.  He  alkoi¬ 
vat  neuvotella  toisten  kansallisuuksien  työläisten  kanssa 
ja  huomasivat  niiden  olevan  samalla  kannalla.  Mutta 
oli  ensin  rakennettava  taloudellinen  taistelujärjestö.  Niin 
pantiin  pohja  Lännen  Kaivosmiesliiton  osastojen  perus¬ 
tamiselle. 

Työmies  oli  tässä  kaikessa  työläisten  mukana  ja  apu¬ 
na.  Se  avasi  palstansa  L.K.L:n  agitatsioonille  ja  työläiset 
liittyivät  unioon.  Näin  kehittyivät  asiat  siksi  kunnes 
puhkesi  Minnesotassa  raudankaivajien  suuri  lakko. 

Lakko  muodostui  ankaraksi  taisteluksi  terästrustin 
valtaa  vastaan,  mutta  päättyi  kuitenkin  työläisten  saamat¬ 
ta  ajetuksi  vaatimuksiaan  lävitse-  Mutta  samalla  se 
nostatti  kaivosisännät  ja  heidän  kätyreikseen  havaitut 
pikkuporvarit  —  etupäässä  suomalaiset  —  katsomaan  toi¬ 
silla  silmillä,  paljon  entisiä  vihaisemmilla,  sosialistista 
liikettä  yleensä,  mutta  suomalaista  sosialistista  toimintaa 
eritoten.  Kun  Työmies  oli  kaikissa  vaiheissaan  ollut 
taistelussa  työläisten  mukana  ja  puolesta,  niin  sai  se  etu¬ 
päässä  herrojen  vihat  osakseen.  Niinpä  Minnesotan  lak- 
komainingeissa  syntyneissä  ja  sitte  ylitse  Amerikan  levin¬ 
neissä  n.  s.  kätyrikokouksissa,  joiden  toimeenpanijoina 
olivat  kimpautuneet  suomalaiset  pikkuporvarit,  syytettiin 
etupäässä  S.  S.  Järjestöä  ja  sen  pää-äänenkannattajaa, 
Työmiestä,  kaikesta  siitä  villityksestä,  mikä  Amerikan 
työläisten,  etenkin  suomalaisten  työläisten,  keskuudessa 
raivosi.  Näiden  kokousten  ponsissa,  joita  me  sosialistit 
kutsuimme  “juudasponsiksi”,  vaadittiin  kaikkien  suoma¬ 
laisten  sosialistien  Amerikasta  karkottamista,  sosialistis¬ 
ten  lehtien  lakkauttamista  j-n.e.  Kuitenkaan  ei  silloin, 
pikkuporvareille  suureksi  mieliharmiksi,  eletty  Palmer- 
Dougherty  ajanjaksossa,  jotenka  viranomaisten  taholta 
“juudasponsien”  vaatimukset  jäivät  huomioon  ottamatta. 

ENSIMÄISIÄ  S UU NTAERIMI ELIS  YYKS I EN 

OIREITA 

Vaikkapa  S.  S.  Järjestön  perustavassa  eli  Hibbingin 
kokouksessakin  jo  tapaamme  selviä  mielipide-eroavai¬ 
suuksia  esim.  taloudellisen  ja  poliittisen  toiminnan  suh¬ 
teista,  niin  nämä  erimielisyydet  eivät  vielä  johtaneet 
mihinkään  selvästi  toisistaan  eroaviin  suuntiin.  Kaikki 
tarkottivat  edustaa  vallankumouksellista  eli  marxilaista 
sosialismia.  —  Eivätkä  Raivaajassa  käydyt  kapteeni 
Kock’in  ja  hänen  ystäviensä  toiselta  puolen  ja  Syrjälä- 
Hahlin  ystävineen  toiselta  puolen  riidat  johtaneet  vielä 
mihinkään  suuntakysymyksiin,  ollen  siihen  aiheuttajana 
sekin,  että  “vallasta  suistettu”  Kook  ystävineen  heittäytyi 
hiljaisuuteen,  koettamatta  mitenkään  saada  johtoasemaa 
itselleen  Amerikan  suomalaisten  työläisten  keskuudessa. 

Vakavampia  suuntaerimielisyyksiä  S.  S-  Järjestön  kes¬ 
kuudessa  alkoi  ilmetä  v.  1909.  Jonkunlaisena  sytykkeenä 
niille  oli  A.  M.  Stirton’in  “Köyhälistön  Nuijassa”  julkai¬ 
sema  kirjotus  “Opportunismi  ja  impossibilismi”,  jossa  kä¬ 
siteltiin  näiden  kahden  Amerikan  sosialistipuolueessa  il¬ 
menevän  suuntavirtauksen  pääpiirteitä  ja  jossa  kirjotta- 
ja  asettui  impossibilismia  puolustavalle  kannalle. 

Suuntaerimielisyydet,  joita  me  tämän  jälkeen  yhä 
laajemmin  S.  S.  Järjestössä  tapaamme,  eivät  suinkaan 
olleet  suoraviivaisesti  joko  opportunistisia  tai  impossi- 
bilistisia.  Mutta  myönnettäköön  tässä  avoimesti  se  tosi¬ 
seikka,  että  niiden  kehittymiselle  tällöin  antoi  suuren 
sysäyksen  eteenpäin  se  ilmiö,  että  järjestön  vaikutusval¬ 
taisimmat  miehet  asettuivat  avoimesti  opportunismin  eli 
“sosialismin  rakentavan  ohjelman”  kannalle,  joka  ohjel¬ 
ma  tukikohdakseen  Amerikassa  oli  saanut  pikkuporvaril¬ 
lista  sosialismia  edustavan  Milwaukeen  seideleineen  ja 
bergereineen- 

Impossibilismi  sellaisenaan  kuin  se  silloin  Amerikan 
sosialistisessa  liikkeessä  ilmeni,  varsinkin  Länsi-Canadas- 
sa,  ei  oikeastaan  koskaan  ole  saanut  suomalaisten  työ¬ 
läisten  kannatusta.  Impossibilismi  oli  sanoissa  jyrkkää 

ja  eikä  suinkaan  marxilaisen  teorian  tarkkailun  puute 
ollut  sen  heikoimpia  puolia,  mutta  se  väkisten  johti  lah¬ 
kolaisuuteen,  eroon  laajoista  työläisjoukoista,  joita  ilman 
ei  voi  minkäänlainen  vallankumous  tapahtua.  Mutta 
sillä  oli  opportunismiin  nähden  se  etuisuus,  että  se  piti 
aina  työväenluokan  vallankumouksellista  päämäärää  etu¬ 
alalla  porvarillisen  yhteiskunnan  “parantamisen”  rinnal¬ 
la,  josta  oli  tullut  opportunismille  suorastaan  päämäärä. 
Mutta  huolimatta  siitä,  ettei  suomalaisessa  työväenliik¬ 
keessä  ollut  juuri  ketään  varsinaisesti  impossibilismin 
kannalla,  tekemällä  tehtiin  opportunistien  toimesta  siitä 
kirosana,  jolla  leimattiin  jokainen,  kuka  vain  uskalsi  vä¬ 
hänkään  näiden  pikkuporvarillisuuteen  vajonneiden  her¬ 
rojen  katsomuksia  tai  menettelyjä  arvostela. 


TYÖMIEHEN  “JÄTKÄ-STAAPI” 


Edellä  olemme  jo  kertoneet,  mitenkä  Työmies  monien 
työläisten  puolesta  käymiensä  taistelujen  vuoksi  oli  jou¬ 
tunut  eritoten  Amerikan  suomalaisen  pikkuporvariston 
vihanesineeksi,  mutta  samalla  yhä  laajempien  työläis¬ 
joukkojen  tunnustamaksi.  Olemme  myös  maininneet 
siitä,  miten  tov.  S.  Mäkelä  varsinaisena  työläistoimitta- 
jana  oli  saanut  suurten  joukkojen  suosion  osakseen. 
Kun  siihen  vielä  lisäämme,  että  lehdissämme  pyrki  ole¬ 
maan  toimittajapula,  niin  helppo  on  ymmärtää,  miten 
Työmieheen  “jätkä-staapi”  muodostui  ja  mistä  se  sai 
nimensä. 


Kun  Amerikan  suomalaiset  pikkuporvarit  ja  heidän 
johtavin  äänenkannattajansa,  Calumetissa  silloin  ilmes¬ 
tyvä  “Päivälehti”,  luulivat  Työmiehen  menettävän  “ku¬ 
tinsa”  siitä  poistuessa  koulusivistyksen  saaneet  toimit¬ 
tajat,  niin  tuotti  heille  sanomatonta  pettymystä  se  seikka, 
että  toimittajatuoleille  istutettiin  vain  tavallisia  työmiehiä, 
jotka  eivät  olleet  saaneet  mitään  korkeampaa  koulusi¬ 
vistystä,  mutta  siitä  huolimatta  osasivat  hyökätä  porva¬ 
reita  vastaan  terävämmin  kuin  n.  s.  “sivistyneet”  toimit¬ 


tajat.  Suuttuneena  näihin  työläistoimittajiin,  “Päivälehti” 

alkoi  kutsua  niitä  jätkiksi,  jätkätoimittaj iksi  j.n.e.  Mutta 
nuo  “Päivälehden”  nimitykset  eivät  vähääkään  vaikutta¬ 
neet  työläisten  poisvetämiseksi  Työmiehen  kannatusjou- 
kosta,  jota  tahkotusta  varten  ne  olivat  keksityt  —  päin¬ 
vastoin,  ne  vain  vetivät  uusia  työläisjoukkoja  oman  leh¬ 
tensä  taakse.  Vv.  1909 — 10  muodostuikin  Työmiehen 
toimitus  kokonaan  tällaisista  korkeampaa  koulusivistystä 
saamattomista  työläisistä.  Tätä  toimitusta  “Päivälehti” 
alkoi  'karahteerata  “jätkä-staapiksi”,  eikä  Työmiehen  toi¬ 
mitus  ensinkään  ottanut  siitä  pah^stuakseen,  vaan  alistui 
tuohon  omintakeista  ajattelu-  ja  kirjotustaitoa  omaamat- 
tornien  “Päivälehden”  maisterien  nimitykseen,  joskus 
käyttäen  sitä  itsekin.  Kun  myöhemmin  sitte  toimitukseen 
liittyi  T.  Hiltunen,  joka  kuvitteli  itseään  “puolivillaisek¬ 
si”,  vaikka  ei  ollut  saanut  korkeampaa  koulusivistystä 
hänkään,  alkoi  hän  protesteerailla  “jätkä-staapi”-nimitys- 
tä  vastaan  ja  antoi  ymmärtää,  ettei  hän  ole  mikään  jätkä, 
vaan  sivistynyt  herrasmies.  Niinpä  hän  Työmiehen  10- 
vuotisjulkaisussa  vääristelee  asioita  siten,  että  sanoo  tuon¬ 
aikaisen  toimittajakunnan  itse  ottaneen  itselleen  “jätkä- 
staapin”  nimen,  vaikka  se,  kuten  ylläolevasta  ilmenee, 
oli  “Päivälehden”  keksintö. 


Yhtä  ja  toista  on  “jätkä-staapista”  sanottu  ja  kirjo- 
tettu,  mutta  yksi  asia  kuitenkin  pitää  paikkansa,  nimit¬ 
täin  se,  että  sen  aikana  Työmiehen  tilaajamäärä  kasvoi 
huikeasti,  nousten  seitsemästä  tuhannesta  kolmeentoista 
tuhanteen,  joka  saattoi  mahdolliseksi  Työmiehen  kuusi- 
kertaa  viikossa  ilmestyväksi  muuttamisen.  Tietystikään  ei 
siitä  ansio  lankea  enempää  “jätkä-staapille”  kuin  muil¬ 
lekaan  toimitsijoille,  mutta  kuitenkin  osottaa  se  selvästi, 
että  lehden  toimituksen  ja  joukkojen  välillä  vallitsi  ko¬ 
kolailla  laaja  yhteisymmärrys. 

“Jätkä-staapi”  ei  ollut  pitkäaikainen  Työmiehessä. 
Ainoastaan  yksi  sen  jäsenistä,  nimittäin  A-  O.  Sarell, 
oli  Työmiehen  toimituksessa  kuolemaansa  asti.  Yksi  on 
oikeistolaisten  sakissa,  nimittäin  J.  Välimäki.  Toiset  ovat 
sen  jälkeen  olleet  “maailmanrannalla”  ja  etupäässä  teol¬ 
lisuuden  palveluksessa,  ottaen  vointinsa  mukaan  osaa 

vallankumouksellisen  työväenliikkeen  edistämiseen  Ame¬ 
rikassa,  ollen  Kommunistisen  kansainvälisen,  Workers 
Partyn  ja  S.  S.  Järjestön  pyrkimysten,  aatteiden  sekä  toi¬ 
minnan  mukana  ja  kannalla. 

Tällöin  m.m.  pantiin  alulle  Kuparisaaren  työläisten 
myöhemmin  tapahtuneen  joukkonousun  järjestäminen. 
Perustettiin  kaivostyöläisten  unio-osastoja  ja  koetettiin 
liittää  niihin  työläisiä-  Ja  m.m.  Hancockissa  olivat  Työ¬ 
miehen  henkilökunnan  jäsenet  tärkeitä  tekijöitä  kaivos¬ 
työläisten  union  ylläpitämisessä  silloin,  kun  kaivostyöläi¬ 
siä  siihen  oli  vielä  vaikea  saada.  Sitte  olosuhteiden  kyp¬ 
syttyä,  kantoi  tämä  työ  hedelmän:  Kuparialueen  kaivos¬ 
työläisten  joukkonousun,  jossa  Työmies  taaskin  oli  tär¬ 
keänä  tekijänä. 


SUUNTATAISTELUT,  NIISSÄ  TEHDYT  VIRHEET 
JA  NIISTÄ  VAPAUTUMINEN. 


Mainitsimme  jo  suuntaerimielisyyksistä  eli  sellaisista 
oireista  järjestössämme.  Ne  kehittyivät  ja  laajentuivat 
ja  Työmies  joutui  niiden  temmellyskentäksi.  Tulee 
muistaa,  että  tällöin  oli  S.  S.  Järjestön  painopiste  keski- 
valtioissa,  josta  se  myöhemmin  muuttui  itään.  Sen  kun 
muistaa,  niin  silloin  on  helppo  käsittää  se  seikka,  miksi 
vuoden  1914  S.  S-  J  :n  hajaannukseen  johtaneet  suunta- 
taistelut  käytiin  etupäässä  Työmiehen  ympärillä. 

Raivaaja  on  joskus  koettanut  vetää  itselleen  tunnus¬ 
tusta  siitä,  että  se  muka  pelasti  Työmiehen  ja  S.  S.  J  :n 
johdon  joutumasta  noissa  suuntataisteluissa  syndikalistien 
käsiin.  Tosiasia  on  se,  että  tämäkin  Raivaajan  ja  sen  joh- 
tajasakin  pelastustyö  oli  enempi  karhunpalvelus  S.  S.  Jär¬ 
jestölle  kuin  mitään  muuta.  Työmiehen  ja  järjestön 
enemmistön  virhe  oli  siinä,  että  Raivaaja  ensinkään  pääs¬ 


tettiin  sorkkimaan  Työmiehen  asioissa,  vaikka,  ne  olivat¬ 
kin  samalla  järjestön  yhteisiä  asioita.  Tosiasiallisesti  ei 
silloin  vielä  ollenkaan  ollut  kysymyksessä  syndikalismi, 
vaan  jonkunlainen  radikalismi,  joka  vaati  uudistuksia 
sosialistipuolueessa-  Eikä  se  ollut  ominaista  ainoastaan 

S.  S.  Järjestössä,  vaan  sitä  enempi  itsessään  emäjärjes- 
tössä.  Vasta  myöhemmin,  kun  v.  1912  opportunistit  löivät 
alas  kaikki  radikaalien  vaatimukset  Indianapolisin  kon- 
ventsionissa  ja  laateivat  kuuluisat  kuuluisat  sabodage- 
pykälät  puolueen  sääntöihin,  nousivat  syndikalistit  pin¬ 
nalle.  Ilman  tuota  opportunismin  voittoa  Indianapolisin 
konventsionissa  tuskin  koskaan  syndikalistiset  katsomuk¬ 
set  olisivat  päässeet  vaikutusvaltaan  n.  s.  radikaalisen 
siiven  keskuudessa. 

S.  S-  Järjestön  suuntataisteluissa  eivät  syndikalistit 
olleet  radikaalien  puolella  johdossa  niin  kauan  kuin  tuo 
taistelu  keskittyi  S.  S.  Järjestöön  ja  Työmiehen  ympärille. 
Valtavin  osa  radikaaleista  oli  valtiollisen  toiminnan  tun¬ 
nustajia.  Tuntuupa  nyt  jälestä  ajatellen  varmalta,  että 
jos  Työmiehen  vastaavan  toimittajan  vaalissa  silloin,  kun 
Alanne  ja  Viita  olivat  ehdokkaina,  olisi  viimeksimainittu 
tullut  valituksi,  joka  oli  radikaalien  ehdokas,  ei  esim. 
Sosialistin  (nykyisen  Industrialistin)  perustamisesta  olisi 
tullut  mitään  .ja  Työmies  siitä  huolimatta  olisi  pysynyt 
poliitillisen  toiminnan  tunnustajien  käsissä.  Mutta  itä- 
läisten  opportunistien  painostuksesta  asia  ratkaistiin  toi¬ 
sin  ja  se  merkitsi  sitä,  valtiollisen  toiminnan  tunnustajain 
voimat  jaettiin,  josta  oli  seurauksena  se,  että  radikaalien 
keskuudessa  ne  jäivät  liian  heikoiksi  pitääkseen  puoliaan 
yksinomaisen  taloudellisen  toiminnan  tukijain  pyrkimyk¬ 
siä  vastaan.  Kun  syndikalistit  sitte  nousivat  johtoon 
radikaalien  keskuudessa,  voivat  he  pitää  mukanaan  koko¬ 
naan  toisilla  tunnuksilla  vallotetut  joukot,  vaikkapa  huo¬ 
mattavimmat  n.s.  poliittiset  radikaalit  jättivätkin  liik¬ 
keen,  palaten  S.  S.  Järjestöön,  johon  olivat  jääneet  suu¬ 
rimmat  työläisjoukot  ja  niiden  mukana  suuri  määrä  radi¬ 
kaalin  tunnuksia  omaavia  aineksia,  jotka  jo  silloin  käsit¬ 
tivät  eristäytymispolitiikan  turmiollisuuden. 

Mutta  meillä  ei  ole  syytä  lähteä  historiaa  mestaroi¬ 
maan.  Mitä  erehdyksiä  on  tehty,  ne  pysyvät  tehtyinä, 
pääasia  on  se,  että  koetamme  niitä  vastaisuudessa  välttää, 
emmekä  asetu  tehtyjä  erehdyksiä  puolustamaan  ja  sitä 
tietä  tekemään  yhä  suurempia  virheitä  ja  erehdyksiä. 

Ilahduttavaa  on  tietää,  että  niin  S.  S.  Järjestö  kuin  Työ- 
mieskin  on  tarmolla  koettanut  vapautua  niistä  virheistä 
ja  erehdyksistä,  mitä  noinna  kriitillisinä  aikoina  tuli  teh¬ 
dyksi-  Se  on  ollut  mahdollista  vain  siksi,  että  järjes¬ 
tömme  jäsenistö  aina  on  muodostunut  sataprosenttisesti 
työläisistä,  jotka  historian  pakosta  täytyvät  kulkea  vallan¬ 
kumouksellisen  liikkeen  eturintamassa.  Juuri  tämä  vai¬ 
kutin  on  johtanut  järjestöämme,  sen  lehtiä  ja  laitoksia 
palvelemaan  Kommunistisen  kansainvälisen,  maailman 
vallankumouksellisten  työläisten  etujoukon,  pyrkimyksiä 
ja  aatteita. 


SANANEN  LOPUKSI 


Olen  tässä  esittänyt  vain  muutamia  hajamuistelmia, 
jotka  melkein  välittömästi  koskevat  Työmiestä  sen  kaksi- 
kymmenvuotista  taivalta  silmäiltäessä.  Niitä  olisi  paljon, 
mutta  rajoitettu  tila  estää  niitä  enempi  tässä  vetämästä 
esille.  Sitäpaitsi  onhan  niillä  tilaa  vielä  toistekin  tulla 
julki  erinäisissä  historiikkikirjoitelmissa. 

Vaivaloista  ja  vastuksellista  on  ollut  Työmiehen 
rakentaminen  siksi  valistus-  ja  taisteluaseeksi,  mikä  se 
Amerikan  suomalaisten  työläisten  käsissä  tänäpäivänä  on. 
Monta  mietintöä,  monta  unetonta  yötä  ja  rajaton  määrä 
uhraantuvaa  ponnistelua  siinä  on  kysytty,  mutta  se  kaikki 
on  maksanut  vaivan,  sillä  meillä  on  nyt  Työmiehessä, 
sen  täyttäessä  kaksikymmentä  vuotta,  sellainen  taistelu- 
ase,  että  sitä  vihollisemmekin  täytyvät  kunnioituksella 
ajatella.  Mutta  sen  tiedon  kannustamina  ei  meidän  suin¬ 
kaan  sovi  jäädä  laakereille  lepäämään,  vaan  innostakoon 
se  meitä  yhä  suurempiin  ponnisteluihin  siksi  kunnes 
koko  maailman  työläiset  ovat  varustetut  vieläkin  voimak- 
kaimmilla  aseilla  ja  kunnes  ne  ovat  saaneet  voiton  otteen 
murhaavasta  ja  hävittävästä  kapitalistisesta  järjestel¬ 
mästä. 

KUINKA  KAUAN  MEIDÄN  ON 
LEVITETTÄVÄ  ÄÄNEN- 
•  KANNATTAJAAMME 
TYÖM1ESTÄ 

Tämän  kirjottaja  ei  lähemmin  tunne  Työmiehen  var¬ 
haisempia  vuosia,  mutta  viimeiset  kymmenen  vuotta  olen 
ollut  Työmiehen  tilaaja  ja  noin  huusi  viimeistä  vuotta 
toiminut  Työmiehen  asiamiehenä,  jolla  ajalla  olen  ollut 
mukana  monessa  levitysryntäyksessä,  tehden  aina  sen 
minkä  olen  voinut  saadaksemme  Työmiehen  yhä  useam¬ 
malle  ja  useammalle  työläiselle  luettavaksi.  Miksi?  Sik¬ 
si,  että  Työmies  rehellisesti  ja  tinkimättömästi  ajaa  työ¬ 
väenluokan  asiaa  taloudellisesti  ja  poliittisesti.  Kuinka 
kauvan  on  sitä  levitettävä?  Niin  kauvan  kun  suomalai¬ 
nen  työläisaines  tässäkin  maassa  tarvitsee  suomenkielistä 
lehteä,  niin  kauvan  kunnes  on  jokaisesta  suomalaisesta 
työläisnaisesta  ja  -miehestä  tullut  Työmiehen  vakituinen 
tilaaja  ja  lukija.  Niin  kauvan  on  Työmiestä  levitettävä, 
että  suomalaiset  porvarilehdet,  joilla  koitetaan  pimittää 
työläisten  tietoisuuden  kasvamista  yksi,  toisensa  jälkeen 
lakkaavat  ilmestymästä  kannattajien  puutteessa.  Niin 
kauvan  on  tehtävä  väsymättömästi  työtä  Työmies-lehtem- 
me  levittämiseksi,  että  kerta  kaikkiaan  koko  suomalainen 
työläisaines  tässä  maassa  tarvitsee  vain  yhden  oman  leh¬ 
tensä  Työmiehen.  Silloin  on  suomalaisen  työläisaineksen 
luokkataisteluvoima  keskitetty  yhdeksi  ja  silloin  me  suo¬ 
malaisina  olemme  tiivistäneet  rivimme  ottamaan  kohdal¬ 
tamme  osaa  koko  maailman  työtätekevän  luokan  kanssa 
yhteisen  vihollisemme,  kapitalismin,  poistamiseksi  ja 
uuden  ja  paremman  yhteiskunnan  luomiseksi. 

Jack  Steele. 

KANSAINVÄLISYYS 


Amerikassa  on  esiintynyt  joukko  työväenliikkeitä,  joi¬ 
hin  suomalaisetkin  ovat  ottaneet  osaa.  Muutamissa  tapauk¬ 
sissa  ovat  suomalaiset  ottaneet  osaa  niihin  niin  suuressa 
määrässä,  että  ovat  muodostaneet  liikkeen  varsinaisen 
käyntivoiman.  I.  W.  W.  on  eräs  sellainen  liike.  Sen 
aikaisempi  ja  nykyinen  kokoonpano  on  lujasti  suoma¬ 
laisten  työläisten  värittämä.  Jopa  asiantuntijain  taholta 
väitetään,  että  jos  suomalaisia  ei  siinä  olisi,  niin  liike 
olisi  aikoja  sitten  menettänyt  sen  vähäisen  joukkoliikkeen 
leiman,  joka  sillä  vielä  on.  Suomalaiset  muodostivat 
myöskin  Sosialistipuolueessa  voimakkaimman  ja  parhaiten 
järjestetyn  osan.  Lisäksi  voisi  mainita  nonpartisan- 
liikkeen,  jota  suomalaiset  farmarit  ovat  tukeneet  hyvin 
raskailla  taloudellisilla  uhrauksilla;  liike  nousi  kuin 
myrskypilvi  ja  huolimatta  siitä,  että  oli  pelkkä  farmari- 
liike,  se  kuitenkin  joutui  taistelemaan  elämästään  maan 
kapitalistien  kanssa,  varsinkin  pankkipääomia  vastaan. 

Jokainen  edelläolevista  liikkeistä,  ellei  ota  lukuun  sitä 
kautta,  jolloin  Sosialistipuolue  oli  toisen  internationalen 
kanssa  yhteydessä,  on  ollut  vain  kansallista  liikettä. 

Kansallisella  liikkeellä  tarkotetaan  sellaista  liikettä, 
joka  ei  kuulu  johonkin  maailmanlaajuiseen  liikkeeseen 
elimillisenä  osana  tai  ainakin  sen  ohjelman  toteuttajana 
ja  työntekijänä  omassa  maassaan.  I.  W.  W.  on  kansal¬ 
lista  liikettä  juuri  siksi,  kun  se  ei  ole  voinut  liittyä  Punai¬ 
seen  Taloudelliseen  teollisuustyöväestön  järjestöön.  Kun 
aikaisemmin  tuollaista  yhtymismähdollisuutta  tarjottiin, 
ei  liitto  yleisäänestyksellään  päättänyt  siihen  liittyä.  Ja 
sen  myöhäisempi  agitatsioonikin  on  ohjattu  Punaista 
Taloudellista  järjestöä  vastaan.  Nonpartisan-liikettä  vas¬ 
taavia  liikkeitä  olisi  vanhan  mantereen  puolella,  mutta 
eivät  ne  ole  koskaan  kansainvälisesti  järjestyneet.  Muuta- 

mia  vanhan  mantereen  talonpoikien  ja  vuokratilallisten 
vapausliikkeitä  on  puhjennut  hyvin  radikaalisella  ohjel¬ 
malla,  mutta  ne  eivät  ole  koskaan  ymmärtäneet  kansain¬ 
välisyyttä,  vaan  eläneet  aikansa  kansallisina  liikkeinä, 
kunnes  jotkut  muut  kansalliset  puolueet  ovat  ne  sulatta¬ 
neet  itseensä.  Pääasiassa,  ellei  ota  lukuun  Workers 
Party’a,  Amerikan  kaikki  työväenliikkeen  tähänastiset 
ilmiöt  ovat  enemmän  kansallista  laatua.  American  Fede¬ 
ration  of  Labor  kammoaa  kaikkia  kansainvälisiä  liikkeitä; 
riittävän  vanhoillista  kansainvälistä  sen  siihen  liittyä  ei 
ole  ilmaantunut  vanhan  mantereen  puolella. 

Mikään  työväenliike  pelkkänä  kansallisena  liikkeenä 
ei  voi  luoda  sellaista  ohjelmaa,  että  se  pitäisi  liikkeen 
koossa  ja  tyydyttäisi  siihen  liittyneitä  työläisiä.  Huoli¬ 
matta  meluavista  oppilauseista  ja  tulenkuumasta  kotimai¬ 
sesta  agitatsioonista  niiden  toimintapohja  on  tyhjän  päällä 
niin  kauan  kuin  ne  eivät  ole  kansainvälisesti  muun  maail¬ 
man  köyhälistöliikkeiden  kanssa  tekemisissä.  Ne  voivat 
julistaa  luokkataistelua  kaikkein  jyrkimmässä  muodossa, 
mutta  toiminta  rajottuu  vain  kotimaiseen  hommailuun. 
Nonpartisanin  taistelut  Wall-kadun  rahavaltiaita  vastaan 
eivät  ulkomailla  herättäneet  huomiota  muuna  kuin  kansal¬ 
lisena  pikkurähäkkänä  ja  I.  W.  W:n  juhlalliset  julistukset 
m.  m.  julistaa  kauppasaarto  työläisten  toimesta  valko- 
terrorimaita  vastaan  eivät  tietenkään  päättyneet  mihin¬ 
kään  käytännölliseen  taisteluun.  Samallaisia  kuin  non- 
partisan-liike  voidaan  osottaa  paljonkin  ja  vieläpä  paljon 
kapinallisempia,  jopa  aktiivisiakin  liikkeitä,  jotka  kuiten¬ 
kin  ovat  kuihtuneet  ja  hävinneet  näyttämöltä,  niiden 
todella  proletaarisen  osan  kun  sulattaa  itseensä  kansain¬ 
välinen  työväenliike  ja  pikkuporvarillinen  osa  jää  tavalli¬ 
sesti  kansalliseksi  maalaispuolueeksi  tai  muuksi  sellai¬ 
seksi. 

Työväenliike  ei  ole  kansainvälistä  vain  sillä,  että  joku 
julistaa  olevansa  kansainvälinen  liike.  Kansainvälisyys 
on  toimintaa,  proletaarista  toimintaa  kielestä,  maan- 
rajoista  ja  tavoista  huolimatta.  Kansainvälisyydellä  tarko- 
tetaan,  että  ei  ainoastaan  olla  myötätuntoisia  toisen  maan 

taistelevia  työläisiä  kohtaan,  vaan  toimitaan  heidän  kans¬ 
saan  samallaisten  päämäärien  ajamiseksi  kaikkialla. 
Maailman  tilanne  muuttuu  nopeasti  ja  kapitalismi  kan¬ 
sainvälisesti  järjestyneenä  liikkeenä  eli  järjestelmänä 
tietenkin  soisi,  että  työväenliike  ei  kansainvälistyisi. 
Kansainvälisen  riiston  hedelmänä  tulee  syntyä  kansain¬ 
välinen  työväenliike. 

Sellainen  on  olemassa. 

Kolmas  Kansainvälinen  on  laajin  ja  suurin  työläisten 
luokkatietoinen  maailmanjärjestö.  Siihen  kuuluu  jokai¬ 
sesta  maasta  tehokkaimmat,  luokkatietoiset  ja  taistelu- 
kypsät  järjestöt.  Sen  ohjelma  on  luokkataisteluohjelma. 
Punanen  Taloudellinen  Kansainvälinen  toimii  sen  yhtey¬ 
dessä  kooten  jokaisen  maan  luokkatietoiset  taloudelliset 
järjestöt  yhteen. 

Suotta  Amerikan  suomalainenkaan  farmari  pelkän 
kansallisen  liikkeen  avulla  yrittelee  huojennusta  ase¬ 
maansa.  Suotta  turvaa  pelkkään  kansalliseen  unioon 
Amerikan  suomalainen  teollisuustyöläinen.  Jo  vuosia 
sitten  on  amerikalaiselle  työläiselle  ojennettu  europalai- 
sen  työläisen  karkea  käsi,  veljeskäsi,  ja  jos  siihen  ei  ole 
tartuttu,  osottaa  se  vain,  ettei  tässä  maassa  vielä  ymmär¬ 
retä  kansainvälisyyttä.  Mutta  nopeasti  kulkee  kehitys 
eteenpäin.  Nyt  jo  kymmenet  tuhannet  Amerikan  työläiset 
ymmärtävät  kansainvälisyyttä,  ymmärtävät  Kolmatta 
Kansainvälistä. 

Vain  sen  maailmanjärjestön  jäsenyydessä  ollen  voi¬ 
daan  sanoa,  että  joku  liike  on  kansainvälistä.  Kun  kan¬ 
salliset  liikkeet  kuolevat  ja  joutuvat  kansainvälisesti  jär¬ 
jestyneen  amerikalaisen  kapitalismin  poljettavaksi,  kan¬ 
sainvälinen  liike,  Kolmas  Internationale,  kokoaa  työläisiä 
todellisen  kansainvälisyyden  lipun  alle  ja  se  tulee  suorit¬ 
tamaan  taistelun  ei  ainoastaan  kansallisessa,  vaan  kan¬ 
sainvälisessä  mittakaavassa.  V.  A. 

TUNTEMATTOMAT 


Osa  niistä,  jotka  kaksikymmentä  vuotta  sitten  alkoi¬ 
vat  Työmiehen  liikkeen,  on  kuolema  noutanut  pois.  Mut¬ 
ta  osa  elää.  Ja  ne  näkevät,  olkoon  heidän  katsomuksensa 
nyt  mikä  tahansa,  sen  päämäärän,  jota  palvelemaan  Ame¬ 
rikan  ensimäinen  työväenlehti,  Työmies,  perustettiin,  lä¬ 
hempänä.  Ihmiset  kuolevat,  mutta  ihanteet  jäävät. 

Luja  usko  täytyi  olla  niillä,  jotka  työväenlehteä  kaksi¬ 
kymmentä  vuotta  sitten  ajattelivat  käytännöllisenä,  toteu¬ 
tuneena  asiana. 

Mutta  ne  ihmiset  ovatkin  sitä  samaa  sukujuurta,  joka 
tä.llä  hetkellä  m.  m.  Venäjällä  hallitsee,  tekee  työtä  — 
niitä  jotka  nurisematta  ohjaavat  proletaarivaltiota  tai  te¬ 
kevät  kaikkein  suurinta  työtä,  tuottavaa  työtä.  Sitä  työtä 
voidaan  tehdä  virastoissa,  viilapenkin  ääressä,  aurankur- 
jessa  tai  taistelutantereella. 

Taistelutantereella  ovat  ne,  jotka  enimmin  uskaltavat, 
jotka  ikäänkuin  herkemmin  tuntevat  velvollisuutensa. 

Tuhansia  heitä  on  kaatunut,  tuhansia  tulee  vielä  kaa¬ 
tumaan.  Ei  somista  heidän  hautaansa  omaisen  käsi,  ei 
kylvä  kukkia  ystävä.  Pitkin  aroja  ja  rotkoja  voisi  löytää 
heidän  luurankojaan  —  tai  valkopyöveleiden  sorakuopista. 
Eivät  he  kysyneet  palkkiota,  kun  lähtivät  suurta  työtään 
tekemään.  He  ymmärsivät,  että  velvollisuus  kutsuu. 

Koruttomasi,  ilman  juhlapuheita,  he  lähtivät  matkaan, 
ja  moni  ei  palannut  lainkaan.  Kukin  yksilö  heistä  oli 
vain  kuin  pisara  merestä,  kappale  taistelevaa  luokkaa. 
Sen  he  käsittivät  hyvin.  He  eivät  arvioineet  olemassa¬ 
oloaan  niin  suureksi,  etteikö  sitä  voi  suuren  päämäärän 
hyväksi  uhrata. 

Työväenluokan  taistelut  ovat  kaikkialla  samallaisia. 
Järjestöjen  perustaminen,  lehtien  luominen,  työ  puoluees¬ 
sa  on  kaikki  sitä  samaa  suurtyötä.  Sen  tuloksia  ei  odo- 


—  106  — 


teta  tänään,  vaan  tuonnempana.  Siksi  tuodaankin  luja 
peruste.  Mutta  kun  joukko  kokonaisuudessaan  ottaa 
osaa,  eivät  yksilöt,  paitsi  harvoissa  tapauksissa,  esittäydy 
“pinnalla.” 

Työväenlehtien  perustaminen  ei  tarjoa  henkilökohtai¬ 
sia  mukavuuksia.  Tuhannet  asiamiehet,  joiden  nimeä  ei 
kukaan  enää  muistaisi,  ovat  tehneet  tehtävänsä,  tuhannet 
kirjeenvaihtajat  kertoneet  työväenluokan  huolista  ja  pyr¬ 
kimyksistä.  Päivän  raskaan  työn  jälkeen  on  alkanut 
aatteellinen  työ:  lehtien  levitys,  niiden  tukeminen,  työ¬ 
väenliikkeen  valistustyön  tekeminen.  Eikä  ole  kukaan 
odottanut  nopeita  tuloksia.  Työtä  on  tehty  tulevaisuutta 
varten. 

Luokkana  he  säilyvät  muiden  mukana.  Mussolinit, 
Clemenceaut,  pershingit,  rooseveltit,  mannerheimit,  hort- 
hyt  ja  muut  senkaltaiset  kuplat  unohdetaan,  mutta  nou¬ 
sevaa  ja  taistelevaa  työväenluokkaa  ei  unohdeta. 

Työväen  taisteluiden  eturintamassa  kaatuneiden  nimiä 
ei  muisteta,  mutta  heidän  työnsä  on  pysyvää;  tulevat 
polvet  kiittävät  onnellisemmasta  elämästään  juuri  heitä, 
nimettömiä  vainajia,  jotka  uskollisesti  taistelivat  ja  val¬ 
mistivat  voittoa. 

He  tekivät  historiaa  osaltaan. 

Siinä  heidän  suuri  osuutensa. 


Työmiehen  painamiseen  vuosittain  käytetään  yli  kuusi 
vaunulastia  paperia  ja  mustetta  4,500  paunaa. 

*  *  ❖ 

Työmiehen  kustannuksella  ilmestyviä  joulukortteja 
painetaan  ja  myydään  vuosittain  28,000  kpl. 

*  *  * 

Punikki  kuluttaa  vuosittain  paperia  kuusi  ja  puoli 
tonnia. 

A.  B.  MÄKELÄ 

A.  B.  MÄKELÄ  60  VUOTIAS 


Heinäk.  12  p.  1923  täytti  A-  B.  Mäkelä  60  vuotta. 
Hän  on  syntynyt  heinäk.  12  p.  1863  Kustavissa  (uloin 
saaristopitäjä,  ennenkuin  varsinainen  saaristo  alkaa). 

Mäkelän  kirjallinen  työ  ja  hänen  vaikutuksensa  en¬ 
nenkaikkea  kirjallisena  kasvattajana  ja  sanomalehtimie- 
henä  on  siksi  huomattava,  että  kannattaa  tutustua  hä¬ 
neen  henkilökohtaisestikin- 

Mäkelän  isä  oli  seppä,  joka  Jyväskylän  seminaarin 
avattua  innostui  menemään  sinne,  vaikka  oli  jo  nainut 
mies.  Koko  suku  isän  ja  äidin  puolelta  merimiehiä. 
Mäkelä  yritti  kuuden  vuoden  ikäisenä  kahdentoistavuo- 
tiaan  enonsa  mukana  karata  merille,  mutta  ei  huolittu 
laivaan;  eno  kyllä  pääsi.  Myöhemminkin  hautoi  poika 
karkaamissuunnitelmia,  meri  kun  veti  puoleensa,  mutta 
isä  muutti  kansakoulunopettajaksi  Kuopioon,  jossa  poika 
paremmin  saattoi  taistella  suolaisen  veden  kiusausta  vas¬ 
taan.  Kuopion  katupojat  opettivat  pieksämällä  “oikeeta 
suomee”,  josta  kai  johtuu,  että  Mäkelää  pidetään  savo¬ 
laisena.  Ylioppilaaksi  päästyään  innostui  ‘‘kuolleihin” 
klassillisiin  kieliin,  niiden  kirjallisuuden  takia,  aikoen 
koulualalle.  Toiset  toverit  kuitenkin  lukivat  lakitiedettä, 
ja  heidän  opintojaan  seuratessaan  kiintyi  siihen,  niin  että 
muutti  suunnitelmaa,  voidakseen  filosofian  kanditaattitut- 
kinnon  suoritettuaan  päästä  lakitieteen  kanditaatiksi.  Suo¬ 
ritti  sen  vuoksi  laajemman  kurssin  pohjoismaiden  histo¬ 
riassa  kuin  ensin  oli  aikonut.  Hän  oli  jokseenkin  val¬ 
mis  lähtemään  fil.  kanditaatintutkintoa  suorittamaan,  kun 
isä  parhaassa  iässään  äkkiä  kuoli,  joten  pojan  täytyi  ryh¬ 
tyä  perheenelättä  jaksi-  Perheessä  oli  neljä  tyttöä,  kaikki 
nuorempia,  kaksi  varsin  pientä.  Oli  ensin  väliaikaisena 
isältä  jääneessä  opettajatoimessa,  kävi  Sortavalassa  suo¬ 
rittamassa  asetuksenmukaiset  opetusnäytteet  ja  tuli  sitten 
vakinaiseksi. 

Hän  alkoi  niinä  aikoina  jo  kirjallisenkin  työskentelyn. 
Toimitti  sivutöikseen  vanhaa  “Tapiota”  (ilmestyi  kah¬ 
desti  viikossa)  ja  julkaisi  Minna  Canthin  kanssa  “Vapaita 
Aatteita”  niin  kapinallisessa  hengessä,  että  joutui  alitui¬ 
siin  rettelöihin  rutivanhoillisen  kansakoulujen  tarkastajan 
kanssa.  Vaikka  tarkastaja  ei  kuitenkaan  voinut  sanoma- 
lehtityössä  häiritä  —  kouluhallitus  esiintyi  nim.  “vapaa¬ 
mielisenä”  —  niin  katsoi  kuitenkin  parhaaksi  siirtyä 
kokonaan  sanomalehtialalle,  kun  siihen  tuli  tilaisuus  “Sa¬ 
von”  toimitukseen  päästyään.  Muutti  sittemmin  Matti  Ku¬ 
rikan  “Viipurin  Sanomiin”  ja  sen  keikahdettua,  kun  ei 
oikein  sopinut  lehden  omistajan  Lylyn  kanssa  palkasta  ja 
ohjelmasta,  perusti  pikimältään  “Itä-Suomen  sanomat” 
Lappeenrantaan,  jossa  ei  kuitenkaan  kauan  viihtynyt.  Kun 
päivälehteläiset  perustivat  pilalehden  “Velikullan”,  siirtyi 
sen  toimittajaksi  ja  samalla  alakerturiksi  “Päivälehteen”, 
joka  ilmestyi  Helsingissä.  Nyt  kävi  kuitenkin  niin,  ettei 
hän  jyrkkien  mielipiteittensä  takia  sopinutkaan  päiväleh- 
teläis-leiriin,  joten  kyllästyneenä  lähti  kansakoulunopetta¬ 
jaksi  Lappajärvelle  — •  osaksi  siitäkin  syystä,  kun  halusi 
tutustua  Pohjolaan  ja  Pohjolaisiin.  Menestyi  siellä  mai¬ 
niosti,  mutta  kun  Kurikka  tuli  “Työmieheen”  ja  lehti 
muuttui  jokapäiväiseksi,  sai  Matti  houkutelluksi  hänet 
toverikseen  sinne-  Että  sittemmin  liittyi  vielä  hänen  Soin- 
tula-hommaansakin,  siihen  ei  niin  paljo  vaikuttanut  innos¬ 
tus  itse  siihen  asiaan  —  jonka  käytännöllisyyttä  hän  alun 
alkaen  epäili  —  kuin  Suomen  sietämättömät  sensuuriolot 
ja  että  oli  joutunut  erikoisen  santarmivalvonnan  alaiseksi. 
Käyttäen  hyväkseen  sukulaisuus-  ja  tuttavuussuhteitaan 
saaristolaivurien  kanssa  hän  oli  saanut  järjestetyksi  venä¬ 
läisille  pakolaisille  koko  turvallisen  pakotien  saariston 
kautta,  samaten  kuin  venäläisen  maanalaisen  kirjallisuu¬ 
den  tuonnin  laivalastittain.  Hänen  lankonsa  kapt.  Kock 
oli  heidän  uskottunsa  ja  sai  Mäkelänkin  tuohon  vaaralli¬ 
seen  puuhaan  innostettua.  Santarmit  kai  jotain  epäilivät. 

Samanaikaisesti  ennemmin  hankitut  lainopilliset  tiedot 
tulivat  hyvään  tarpeeseen  lukemattomissa  painokanteissa, 
joilla  hänet  yritettiin  läkähyttää  ja  myöhemmin  kaikenlai¬ 
sissa  lakko-  y.m.  jutuissa. 

Mäkelä  kirjotteli  pilalehtiin  jo  ylioppilasvuosinaan. 
Kuopiolainen  humoristi  A*  J.  Mela,  tunnettu  luonnontie¬ 
teilijä,  joka  toimitti  ensin  “Pilkkakirvestä”  ja  sitten 
“Matti  Meikäläistä”,  piti  aina  lujilla  kirjotuksista  ja  mak¬ 
soi  hyvin.  Mäkelä  asuikin  hänen  luonaan  Helsingissä 
pitkät  ajat.  Seurustelusta  oli  se  hyöty,  että  hataranlaisiksi 
jääneet  koulutiedot  eläin-  ja  kasviopissa  suuresti  varme- 
nivat;  Mela  oli  sitäpaitsi  polveutumisopin  (darwinismin) 
ensimäisiä  tienraivaajia  Suomessa.  Toiseksi  Mäkelä  oppi 
häneltä  suomentamistaidon.  Hän  osasi  tietysti  maan 
molempia  kieliä,  mutta  ei  pystynyt  kääntämään  kielestä 
toiseen  ajatuksia,  vaan  sanoja;  säälimättömällä  haukku¬ 
misella  Mela  sai  hänet  oikealle  tolalle.  Käännöstyö  ei  ole 
mitään  helppoa  työtä  ja  siksi  tapaakin  käännöksiä,  joista 
on  vaikea  saada  selkoa;  Mäkelän  ajatuksen  mukaan  oli¬ 
sikin  viisainta  opettaa  Suomen  kouluissa  lapsille  joku 
sivistyskieli  kuin  sellaiselle  nurkkakielelle  kääntää  kirjal¬ 
lisuutta. 

Amerikassa  on  Mäkelä  ollut  pariinkin  otteeseen  ja 
jonkun  ajan  lehdissämmekin,  viimeksi  sotavuosina  Tove¬ 
rissa.  Asuntonsa  on  ollut  Sointulassa  B.  C.  ja  siellä 
hän  on  toiminut  mm.  rauhantuomarina,  majakanvartijana 
ja  mahdollisesti  kaikenlaisissa  muissakin  toimissa.  Ny¬ 
kyisin  elelee  “vapaana  kirjailijana”,  kirjottaen  m.m.  Pu¬ 
nikkiin  tyylikkäitä  pakinoitaan. 

Suomalainen  työväki  tuntee  hänet  humoristisista  kir- 
jotuksistaan  sekä  näytelmäsuomennoksistaan,  jotka  kielel¬ 
lisesti  tekevän  alkuperäisen  vaikutuksen,  mutta  ennen¬ 
kaikkea  hänen  satiireistaan  ja  kertomuksistaan. 


Mäkelä  ei  kuulu  puolue-elämämme  usein  synnyttämiin 
tekopyhiin  lörpöttelijöihin  ja  palokirj ailijoihin  (joita  ovat 
m.m.  Lehtimäki,  ja  useat  runoilijat,  varsinkin  Venäjällä 
olevat;  K.  Valli  oikein  tehdasmaisella  tuotannolla  aiheut¬ 
taa  omaa  henkistä  kehitystään  huonoon  suuntaan).  Mä¬ 
kelän  kirjailijaominaisuudet  ovat  kansanomaiset;  hän  ei 
viitsi  pöyhkeillä,  ei  liehakoida  tehtävästään  tietämättömiä 
joukkoja,  ja  samalla  hän  kuitenkin  on  syvästi  haavoitta¬ 
nut  suomalaisen  porvariston  itserakkautta  ja  pöyhkeyttä 
tekemällä  sen  kirjallisilla  keinoillaan  naurunalaiseksi- 

Työmiehen  alakerrat  aikoinaan  olivat  kirjallisesti  ja  asial¬ 
lisesti  parasta  mitä  tuotettiin  työväenlehtiin  ja  kirjallisesti 
katsoen  monin  kerroin  ylittivät  porvarilehtien  alakerrat. 
Työmiehen  levikki  niinä  aikoina  kasvoi  ja  osalta  siihen 
vaikutti  juuri  hänen  alakertansa. 

Ennenkaikkea  henkilökohtaisesti  pidän  Mäkelän  kir¬ 
jallista  tuotantoa  suuressa  arvossa  juuri  siksi,  kun  hän 
versovaan  kirjallisuuteen  vaikutti  rehdillä  tuotannollaan. 
Hyvään  tyyliin  liittyi  harrastus  käyttää  yhteiskunnallisia 
aiheita.  “Tollukkalan  torakkareformin”  tapaiset  kirjotuk- 
set  olivat  oloissamme  uutta  ja  vapauttavaa.  Samanaikai¬ 
sesti  kuin  kirjallinen  herrastuotanto  “eristeli”  ja  analy- 
seerasi”  pappilaneitosten  rakkaussuruja  tai  tuotti  kilvan 
juhaniahomaista  roskaa  yhdessä  “uudemmanaikaisen”  sy- 
filiskirjallisuuden  kanssa,  työväenkirjallisuus  toi  esille 
sorretun  luokan  ajatuksia  ja  toiveita,  ja  Mäkelällä  oli 
parhaat  kirjalliset  keinot  niiden  esittämiseksi.  Oman 
vaatimattoman  kirjallisen  työskentelynsä  aikana  allekir- 
jottanut  piti  ikäänkuin  helpotuksena,  kun  jo  tunnettu 
toveri  rohkeni  ylittää  tavanmukaisia  senaikaisten,  usein 
kirjallisesti  'kepsunlaisen  si/istyksen  omaavia  puolue- 
pamppujen  “kirjallisia  mielipiteitä”,  laskien  tulemaan 
jotain  sellaista,  joka  jo  sanonnassa  erosi  —  ja  joka  ei 
pyrkinyt  olemaan  vaan  pelkkää  pateettista  ja  tai  naivia 
tuotantoa,  vaan  joka  pyrki  ottamaan  elämää  itsestään 
elämästä.  Mäkelä  on  pyrkinyt  varistamaan  kirjallisuu¬ 
destamme  tuon  pateettisen  sananhelinän  ja  hassutukset 
ja  tuomaan  tilalle  köyhälistön  elämää  ihan  sellaisena, 
kuin  arkipäivä  sitä  tarjoaa. 

Toveri  Mäkelän  täyttäessä  kuusikymmentä  vuotta,  us¬ 
kon  jokaisen  kirjallisuuden  ystävän  tervehtivän  häntä 
toivomuksella,  että  filosofisessa  yksinäisyydessä  elelevä 
mies  edelleenkin  rikastuttaisi  kirjallisuuttamme  tuotteil¬ 
laan.  Kuusikymmentä  vuotta  ei  ole  vielä  ikä  eikä  mi¬ 
kään-  Siinä  iässä,  arvelen,  voi  ikäänkuin  laajasti  ymmär¬ 
tämyksellä  tarkastella  elämää  ja  valtaannousevan  työväen 
ponnistuksia,  sen  kärsimyksiä,  sen  pateettisuudesta  vapaa¬ 
ta  taistelua,  sen  uskoa  uuteen  yhteiskuntaan.  Mäkelä  on 
ymmärtänyt  harvapuheisia,  hieman  karkeita,  itsekseen 

filosofeeraavia  kertomustensa  henkilöitä.  Mäkelä  on 
nähnyt  työväenliikkeen  hajaantuvan  ja  jälleen  liittyvän 
yhteen.  Nuo  hänen  kertomustensa  “Esa  Huttuset”  ja 
monet  muut,  aikansa  mietiskeltyään,  ovat  mukana  kan¬ 
sainvälisessä  luokkataistelussa,  ja  ne,  jotka  eivät  ole  tul¬ 
leet  mukaan,  ovat  sortuneet  tietoisesti  tai  tietämättään 
porvariston  kelkkaan.  K.  R. 


SURU  MUISTO 

(Sov.  säv.  “Sä  seiso  vankkana  suomalainen. . .”) 

Vei  nälkä  raatajan  korpisoihin 
ja  eestä  rakkaiden  taisteluun, 
kun  sorto  lohduton  uurtajalle 
ees  suojaa  suonut  ei  leipäpuun 

Kun  suotu  leipää,  ei  oikeutta, 
vaan  työstä  palkaksi  nälkää  vaan 
ja  kylmää  katsetta,  uhkausta; 
ties ’  työmies  taistelun  parhaanaan. 

Vaan  ase  vieraiden  murhamiesten 
kun  taistelussa  se  voittoon  sai, 
niin  kodit  köyhien  täytti  kauhu, 
sai  kurjain  Golgatan  perjantai. 

Sai  surman  raataja  harmaapäinen 
ja  nuorukainen  ja  neitokin .  — 

Ken  eessä  luodin  sai  kuolemansa, 
ken  turtui  tyrmien  kauhuihin. 

Käy  tuulen  henkäys  kylmä s  jäinen 
saloilla  kauhun  ja  sorron  maan, 
kun  äidit  itkevät  yksinänsä 
ja  orvot  kuolevat  kehdoissaan. 

Niin  tuskan  täydet  on  kyynelvirrat , 
mist3  otti  turvaajan  surma  pois , 
sielV  on  nyt  kylmennyt  kodin  liesi, 
ei  huoltajaa,  joka  leipää  tois’. 

Käy  mieron  tietä  nyt  pienokaiset, 
on  heillä  nälkä  ja  kylmä  lyö. 

On  polku  täynnänsä  tuiskulunta, 
ja  hankivuode  kun  joutuu  yö- 

Sa,  Suomen  raadeltu  köyhä  kansa 
oi,  minkä  työstäsi  palkan  sait! 

Vaikk3  maasi  rikkaaksi  työllä  nostit 
kuin  uhrilammas  sai  kuolla  vait. 

Ja  turman  luolissa,  vankiloissa 
sait  viettää  kauneimmat  kesäyöt. 

Sait  siellä  taistella  taudin  kanssa 
ja  tuta  kauheat  koston  työt. 

Sai  työläisäidit  he  palkkioksi 
nyt  eläimellisen  kohtelun 
siif  että  kansaa  he  kasvattivat 
tääir  alla  köyhyyden  kirotun. 

Voi  tuskan  tuntea  sydämessä. 

On  täällä  työläisten  ristinpuu. 

Vaan  silloin  eessä  on  aika  toinen , 
kun  aukee  suljettu  haudan  suu. 

Se  päivä  saava  on  vielä  kerran, 
ett ’  onnen  voittavat  köyhätkin, 
ett 3  ompi  kummuilla  kukkiamme, 
ja  tuskat  häipyvät  muistoihin. 

Toivo  Pirstale¬ 

TYÖMIES  JA  EUROPAN 
VALLANKUMOUS 


Puhkesi  maailmansota  vuonna  1914.  Ihmiskunnan 
sydänvaltimo  aukaistiin  ja  annettiin  juosta  sen  sydän- 
veren  hiekkaan  ja  se  juoksi.  Europan  joet,  järvet,  kun¬ 
naat  ja  laaksot  olivat  tulvillaan  punaista  sydänverta. 
Kansojen  parhainta  ainesta  kaadettiin  kuin  heinää. 
Kaikki  se  mitä  vuosisadoissa  oli  rakennettu,  tuhottiin 
muutamassa  vuodessa.  Kauniit  maaseutukylät  hävitet¬ 
tiin.  Sotaratsut  tallasivat  viljavainioita.  Kaupungit  lyö¬ 
tiin  raunioiksi.  Verimeri  lainehti-  Ilman  täytti  naisten, 
lasten  ja  vanhuksien  sydäntä  vihlova;  tuskainen  parku. 
Nälkää,  vilua,  ruttoa,  kuolemaa. 

Yhteiskuntaelämä  joutui  umpikujaan.  Ja  kun  tällai¬ 
seen  umpikujaan  jouduttiin,  uskottiin:  sota  päättyy  maail¬ 
man  vallankumoukseen.  Työväenluokka  ottaa  ohjakset 
omiin  käsiinsä. 

Mutta  ei  tapahtunut  näin.  Ei  syttynyt  maailman  val¬ 
lankumous,  Ei  tuntenut  vielä  maailman  proletaaria  oman 
luokkavoimansa  suuruutta.  Pirstaleina  ja  hajanaisena 
se  oli  silloin  kun  olisi  ollut  lyönnin  aika-  Keskenään 
riiteli  ja  saivarteli  työväestö.  Juudaksia  oli  meidän  kes¬ 
kuudessa  liian  paljon.  Juudakset  pettivät  asiamme  ja 
tuolla  pettämisellänsä  saivat  hajaannuksen  ja  sekasotkun 
aikaan  riveissämme,  juuri  silloin  kun  olisi  ollut  lyönnin 
aika.  Toisen  Internationalen  johtajat  olivat  näitä  juu- 
daksia.  Nämä  möivät  proletaarian  asian  muutamasta 
hopeapenningistä.  Huusivathan  nämä  aikoinaan,  huusi¬ 
vat  vielä  vuonna  1912,  jolloinka  jo  vaistottiin  maailman 
sodan  tulevan:  “Jos  maailmansota  syttyy,  niin  maailman 
proletaarian  täytyy  vastata  siihen  samalla  tulella.  Meillä 
ei  ole  mitään  isänmaata,  jota  meidän  tarvisisi  puolustaa; 

meidän  isänmaamme  on  koko  maailma.”  Mutta  kun  sota 
syttyi,  silloin  muuttui  myöskin  ääni  kellossa,  nämä  her¬ 
rat  alkoivat  huutaa:  “Meidän  isänmaamme  on  vaarassa, 
se  on  “puolustus-sodassa”;  meidän  on  annettava  kaik¬ 
kemme  “isänmaamme  puolesta”.  Heistä  tuli  yltiöisän- 
maallisia.  Näin  pettivät  toisen  internationalen  sankarit 
työväenluokan  vallankumousasian,  pienemmästä  suurem¬ 
paan  saakka- 

Ketä  olivat  ne  Jotka  sodan  aikana  alkoivat  luihuilla 
meidän  järjestössämme?  Ketä  olivat  ne,  jotka  eivät 
sodan  aikana  yrittäneetkään  sanoa  edes  sitä  mitä  olisi 
voinut  sanoa,  mutta  sensijaan  möivät  työväenluokan  asian 
salapoliisi  Hamiltonin  ja  fitchburgilaisten  liikemiesten 
kautta?  Kuka  oli  se,  joka  istui  ja  puhui  liikemiesten 
yhdistyksen  juhlakekkereissä  kauniisti  siitä,  kuinka  suo¬ 
malaiset  tulevat  uhraamaan  maan  avustamiseksi  sen  so¬ 
tiessa  kaikkensa,  kuinka  meidän  lehtemme  kehottaa  ja 
velvoittaa  ostamaan  lukijansa  sotalainoja?  Kuka  oli  se, 
joka  kutsui  kaikki  lehtiliikkeessä  työskentelevät  työläiset 
lehden  toimitukseen  ja  piti  siellä  tuntehikkaan  puheen? 
“Meidän  velvollisuutemme  on  jokaisen  ostaa  ainakin  yksi 
ja  asiaa  ymmärtäväiset  ostavat  useampiakin  sotabondeja, 
ja  tämän  sisältöisen  puheen  jälkeen  velvoitettiin  työläiset 
ostamaan  sanottuja  bondeja.  Raivaajassa  sitä  kaikkea 
yllälueteltua  puuhailtiin.  Raivaaja  on  ollut  ja  on  yhä 
edelleenkin  toisen  internationalen  kannalla. 

Mutta  mitäs  teki  Työmies?  Maailman  sodan  kireäm- 
pänäkin  aikana  se  pysyi  uskollisena  työväenluokan  val- 
lankumousasialle.  Se  ei  pettänyt  sitä.  Ei  horjahdellut 
Työmies  kovimpienkaan  puuskien  aikana,  pelkäämättä 
se  puhui.  Sankarillinen  oli  Työmies  silloinkin,  kuten 
se  on  nytkin-  Sanon  sankarillinen  ja  sen  tahdon  sanoa 
oikein  alleviivaten.  Sillä  todellakin  sankarillinen  oli 
Työmies-lehti,  joka  sodankin  aikana,  ihmiskunnan  histo¬ 
rian  kireimpänä  ajanjaksona,  on  hirveistä  koettelemuk¬ 
sista  huolimatta  urheasti  pitänyt  pystyssä  köyhälistön 
lippua. 

Kaunis  on  tässäkin  suhteessa  taipaleesi  —  TYÖMIES. 

Kaunis  on  sinun  koko  20-vuotias  taipaleesi,  ei  ole  tum¬ 
mat  täplät  sitä  tahrimassa.  Eläköön  Työmies ! 

Venäjällä  tapahtui  työväenluokan  vallankumous.  Ve¬ 
näjän  työväestö  nousi  valtaan.  Suuret  joukot  kautta 
maailman  tervehtivät  riemulla  köyhälistöhallitusta. 

Oli  tapahtunut  jotakin  suurta  —  odottamatonta.  Kaik¬ 
ki  olimme  kuin  puulla  päähän  lyötynä.  Hämmästyksen 
ilme  oli  jokaisen  kasvoilla,  mutta  raivaajalaisten  eritoten- 
Oltiin  jännittyneitä.  Ei  puhuttu  paljon.  Odotettiin.  Jän¬ 
nitys  laukeaa  vihdoin  viimein.  Ja  kun  se  vihdoin  tapah¬ 
tunut  oli,  sitten  alkoi  vuolaana  vyörynä  ennustuksen  vä¬ 
kevä  virta  .  . . 

Liian  aikaisen  tekivät,  sanovat  raivaajalaiset.  Se  oli 
hullutusta,  sillä  eihän  maailma  ole  vielä  kypsä  köyhä¬ 
listön  vallankumoukselle,  toteilivat  nämä  profeetalliset 
johtajat.  Laskivat  numeroilla  —  vallankumouksen  tuloa 
ja  viisaasta  käyvät  profeetat  tahtoivat  nyt  osottaa:  “Vouh- 
kien  vallankumouksellinen  houhotus  on  nyt  tällä  hetkellä 
saavuttanut  sille  itselleen  välttämättömän  korkeuden  ja 
että  se  alkaa  nyt  juuri  tästä  hetkestä  alkaen  laskeua- 
Bolshevikien  kumous  oli  aallon  harja,  sen  valkea  lakka, 
joka  oman  hataruutensa  takia,  kuten  aalto  ainakin,  pian 
särkyy  pisaroiksi,  pudoten  tämän  kiinteän  paljouden  hel¬ 
maan.  Hetkisen  vielä  velloo  vesi,  sitten  vähitellen  tyyn¬ 
tyy,  asettuu  aalloilleen  ja  kaikki  on  taasen  kuin  oli  en¬ 
nenkin  .  .  • 

Mutta  profeteeraus  ei  ole  pitänyt,  eikä  pidä  kutiansa. 
Vallankumous  eli  ja  elää.  Se  on  elänyt  lähes  kuusi 
vuotta.  Tämän  kuusi  vuotta  on  Raivaaja  ja  Industrialisti 
laskeneet  saastaa  sen  silmille.  Bernin  mielikuvitusro¬ 
maanit  ehdottomasti  kalpenevat  niiden  nerontuotteiden 
rinnalla  Joita  Raivaajan  ja  Industrialaistin  iivarit  ovat 
laskeneet  köyhälistön  Venäjästä.  He  ovat  tahtoneet  mer¬ 
kitä  Venäjän  vallankumouksen  johtohenkilöt  ryöväreiksi 
ja  paatuneiksi  roistoiksi.  Tällä  tavalla  ovat  huutaneet 
lehdet,  jotka  mukamas  tekeytyvät  työväestön  asianaja¬ 
jiksi  —  porvareiden  kanssa  kilpaa. 

Olemme  eläneet  viimeiset  puolikymmentä  vuotta 
suurta  aikaa-  Venäjän  vallankumous  on  ollut  maailman 

historian  valtavin  tapahtuma.  Se  on  viitoittanut  tien 
jota  köyhälistön  tulee  kulkea.  Maailmassa  on  ollut  suuret 
joukot  työläisiä,  jotka  ovat  kulkeneet  sen  mukana.  Työ¬ 
mies  on  ollut  tämän  tapahtumasarjan  suurin,  parhain 
opettaja  ja  selittäjä  Amerikan  suomalaisten  keskuudessa. 
Työmies  on  tajunnut  täysin  selvästi  aikamme  tapahtuma¬ 
sarjojen  suuruuden.  Työmies  seurasi  maailmansodan 
aikana  Europan  tapahtumia  suurimmalla  mielenkiinnolla 
kuin  yksikään  tämän  mantereen  toisista  suomalaisista 
lehdistä.  Työmies  oli  se,  joka  selosti  suurimmalla  tark¬ 
kuudella  Venäjän  vallankumoustapahtumat.  Työmies  se¬ 
losti  perusteellisesti  Kolmannen  Kansainvälisen  synnyn, 
sen  periaatteet  ja  menettelytavat,  on  selostanut  aina  juur¬ 
ten  jaksaen  sen  kongressien  päätökset.  Työmies  on  aina 
ymmärtänyt,  että  nyt  ei  voi  olla  kysymystäkään  luokka¬ 
taistelun  herpoutumisesta,  että  se  ei  enään  koskaan  voi 
kehittyä  niin  vaarattomaksi,  miksi  sosialidemokratit  ovat 
sen  muokanneet-  Aikamme  tapahtumasarjojen  syvä  ym¬ 
märtäminen,  vallankumouksellinen  tietoisuus  on  juurtunut 
syvälle  Työmies-lehteen  ja  se  pysyy  siinä  siksi  kunnes 
köyhälistön  vapautumiselle  välttämätön  työ  on  suoritettu. 

Tuntematon  luokkatoveri,  Työmies  täyttäessään  kaksi- 
kymmenvuotisen  taipaleensa,  lähettää  sinun  matalaan  ma¬ 
jaasi  parhaimman  proletaarisen  tervehdyksen,  tarjoaa  si¬ 
nulle  luokkahengen  aiheuttamaa  lämpöistä  käden  puris¬ 
tusta,  pyytää  päästä  sinun  toveriksesi,  ystäväksesi.  Ota 
tuo  tarjous  vastaan,  sillä  se  on  se  ystävä,  joka  ei  sinua 
koskaan  petä.  Se  on  vihkiytynyt  sinua  puolustamaan, 
se  on  vihkiytynyt  ajamaan  sinun  asiaasi. 

Lauri  Prusila. 


—  118  — 


PORVAR1LEHTI 


Omistavalla  luokalla  on  käytössään  sanomattoman 
monia  keinoja,  joiden  avulla  se  pitää  työväenluokkaa  or¬ 
juudessa.  Tuotantovälineiden  omistajana  pakottaa  kapi- 
talistiluokka  miljoonat  ja  taas  miljoonat  työtätekevät 
lakkaamattomaan  raadantaan  rikkauksien  kartuttamiseksi 
kouralliselle  ahnaalle  joutilasjoukolle.  Nälkä,  mitä  an¬ 
karin  puute,  epätietoisuus,  kolkko  roikkuminen  päivästä 
toiseen  —  siinä  miljoonain  arpa.  Yltäkylläisyys,  loisto, 
mitä  valituimamt  nautinnot  —  siinä  yläluokan  “oikeus”. 

Nälkä  ajaa  ruoskallaan  kansanjoukot  yhä  syvemmälle 
orjuuden  ikeen  alle.  Ja  jos  taakka  on  jo  niin  raskas, 
jos  kurjuus  tulvii  jo  yli  äyräiden,  niin  että  proletaarit 
nousevat  vihan  vimmoin  sortajiaan  vastaan  —  silloin 
komentaa  yläluokka  esiin  suojakaartinsa,  silloin  pannaan 
asearsenaalit  käyntiin !  Sen  asearsenaalit  ovatkin  rik¬ 
kaasti  lajitellut:  konekiväärejä,  miinanheittäjiä,  pistimiä 
ja  hirsipuita,  kuritushuoneita  ja  vankiloita,  ohranoita  ja 
tuomareja,  poliiseja  ja  lahtareja.  Kaikkien  näiden  tehtä¬ 
vänä  on  raa’asti  tukahuttaa  jokainen  yritys  ikeen  pois- 
ravistamiseksi. 

Mutta  yksistään  näillä  verisillä,  raaoilla  mahtikeinoilla 
ei  riistäjät  onnistuisi  pysyttämään  ylivaltaansa.  In  or¬ 
juutettava  työläisen  sielu  ja  mieli ,  niin  että  köyhä  saatana 
pitäisi  tätä  nurinkurista  kirottua  yhteiskuntajärjestystä” 
ikuisesti  kestävänä,  “jumalan  määräämänä”  laitoksena. 
Ja  niin  on  omistavalla  luokalla  esineellisen  kuristuskoneis- 
tonsa  rinnalla  toiminnassa  toinen  mahtikoneisto  orjain 
tylsistyttämiseksi  henkisesti,  mikä  koneisto  on  sitä  tehok¬ 
kaampi  mitä  muodollisesti  vähemmän  raaka-  Koulu  ja 
kirkko,  opettajat  ja  papit,  kirjat  ja  sanomalehdet,  kaikki 
ne  ovat  kansanjoukkojen  tylistyttämisen  palveluksessa. 
Kaikista  näistä  porvarillisten  aseista  suorittaa  sen  sano- 

malehdistö  tärkeintä  osaa-  Sanomalehdistö  on  yläluokan 
käsissä  tällä  haavaa  voimakkain  miljoonain  työtätekeväin 
orjuutuskeino.  Päivästä  toiseen,  aamuin  ja  olioin,  her- 
keämättömästi  ja  sitkeästi,  tuskin  huomattavasti  mutta 
sitä  itsepintaisemmin  valaa  se  myfkkyään  proletaareihin, 
miehiin  ja  naisiin. 

Porvarillisen  yhteiskunnan  niinkutsuttu  “yldnen  mie¬ 
lipide”  on  teollisuusparoonien  ja  rahavaltiaiden  palkkaa¬ 
ma  lutka.  Suurporvaristo  älyää  sanomalehdistön  suuren 
merkityksen,  ja  sen  takia  ovat  kaikkien  porvarillisten 
lehtien  takana  suuremmat  tai  pienemmät  kapitalistit, 
kassakirstut  mutta  eivät  aatteet.  Ja  tällä  lehdistöllä,  min¬ 
kä  palveluksessa  etupäässä  käytetään  kunniallisuuden 
tieltä  poikennutta,  tolaltaan  loksahtanutta  yläluokan  heit- 
tiöainesta,  on  vain  yksi  tarkoitus:  työtätekevän  kansan 
pysyttäminen  orjuudessaan. 

Samaa  jaloa  tarketusta  palvelevat  myös  keltaiset  n. k. 
työväenlehdet  salakavalasti  uskotellessaan  työläisille  kat¬ 
sovansa  heidän  parastaan,  mutta  tosiasiassa  pyrkimällä 
vain  salaamaan  luokkain  väliset  ristiriidat,  estämään 
niiden  puhkeamisen  ilmi,  pitämään  johdettaviaan  edel¬ 
leenkin  orjuudessa  —  toisin  sanoen- 

Ja  surullisinta  kaikesta:  tuhannet  ja  taas  tuhannet 
näiden  lehtien  lukijoista  ja  tilaajista  ovat  proletaareja. 
Proletaarit  itse  siis  lujentavat  verivihollisensa  mahtia 
tuhansin  kerroin.  Tolkuttomuudessa  tietenkin,  tylsyy¬ 
dessä  taikka  ajattelemattomuudessa. 

Jokainen  työläinen,  joka  oman  proletaarilehtensä  ase¬ 
masta  tilaa  muita,  tekee  henkisen  itsemurhan,  rikkoo 
veljiään  vastaan,  kavaltaa  luokkansa.  Omistavan  luokan 
käsissä  on  lehdistö  orjuutuksen  väline,  proletariaatin  kä¬ 
sissä  vapautukseen  kohottava  vipusin. 

Pois  siis  työväenasunnoista,  työmailta  ja  tehtaista 
porvarilliset  lehdet, 

Ja  tilalle  proletaarilehti , 

joka  kouluttaa  proletaarin  siihen  historialliseen  tehtävään, 
joka  sillä  ja  sen  luokalla  on  täytettävänä; 

joka  auttaa  häntä  täysin  kehittämään  henkiset  voi- 

mansa  ja  mobiliseeraa  hänet  taisteluun  kapitalistista  yh¬ 
teiskuntaa  ja  sen  ihmissyöjälehdistöä  vastaan; 

joka  osottaa  hänelle  taistelujen,  millä  työväenluokka 
voi  murtaa  vallitsevan  luokan  ankaran  vastarinnan,  jolla 
ei  tehdä  mitään  konikauppoja  kapitalistien  kanssa,  vaan 
jolla  käydään  jääväämätöntä  luokkataistelua; 

joka  tukee  proletaaria  kaikissa  sen  taisteluissa,  ei 
milloinkaan  hyökkää  hänen  selkäänsä,  kuten  luopiolehdet, 
vaan  auttaa  häntä  tunnustelemaan  vapaustaistelun  edel¬ 
lytyksiä  ja  toimimaan  sen  mukaan. 

Vain  sellaisella  lehdellä  olkoon  paikkansa  työläisko¬ 
deissa  työmailla  ja  tehtaissa.  Vain  proletaarilehti  täyttää 
nämä  vaatimukset. 


Työmiehen  levitysosasto  lähetti  vuoden  1923  alkupuo¬ 
liskolla  noin  35,000  kiertokirjettä,  persoonallista  kirjettä, 
reklaamikirjasta  ja  yleensä  liikettäkoskevaa  ilmaista  kir¬ 
jallisuutta. 

*  *  * 

Työmiehelle  keskivaltioissa  on  350  asiamiestä  ja  150 

paikkakuntakirjeenvaihtajaa. 

*  *  * 

Kutakin  Työmiehen  Joulua  leviää  vuosittain  15,000  kpl. 

SPARTAKUKSEN  PUHE 
GL  ADI  AT  OREILLE 


Spartakus,  orjakapinan  johtaja  vanhan  ajan  Roomassa, 
piti  vuonan  73  e.  Kr.  ennen  kapinan  alkua  seuraavan  pu¬ 
heen  Rooman  ulkopuolelle  kokoontuneille  gladiatoreille: 

“Te  kutsutte  minua  päälliköksenne,  se  on  oikein-  Te 
teette  oikein  kutsuessanne  päälliköksi  minua,  joka  kaksi¬ 
toista  vuotta  perätysten  olen  arenalla  taistellut  kaiken¬ 
laisten  villieläinten  ja  miesten  kanssa,  jotka  suuri  Roo¬ 
man  valtakunta  vain  voi  saada  hankituksi,  enkä  minä  ole 
vielä  kertaakaan  heittänyt  aseitani  maahan.  Jos  teidän 
joukossanne  on  joku,  joka  voi  sanoa,  että  minä  olen  ker¬ 
rankaan  julkisessa  taistelussa  tahi  ottelussa  mies  miestä 
vastaan  menetellyt  toisin,  kuin  minä  olen  tässä  teille  pu¬ 
hunut,  astukoon  hän  heti  esiin  ja  sanokoon  sen.  Ja  jos 
teidän  joukossanne  on  kolmea  miestä,  jotka  uskaltavat 
kohdata  minua  verisellä  hietikolla,  astukoot  he  esiin.  Ja 
kuitenkin  en  minä  aina  ole  ollut  tällainen  —  pestattu  teu¬ 
rastaja,  villi  päällikkö  itseään  vielä  villimpiä  miehiä  joh¬ 
tamassa.  Minun  esi-isäni  tulivat  vanhasta  Spartasta  ja 
asettuivat  asumaan  Syrasellan  viiniköynnöspeitteisille  kal¬ 
lioille  ja  sitruunalehtoihin.  Minun  lapsuus-  ja  nuoruus- 
vuoteni  kuluivat  hiljaisesti,  kuni  puron  juoksu,  jonka  par¬ 
tailla  minä  ajoin  kokoon  lampaani,  joita  minä  paimensin 
kallioiden  suojassa,  oli  minulla  siellä  ystävä,  naapurimme 
poika  viettämässä  vapaahetkiään  kanssani.  Me  ajoimme 
lampaamme  samoihin  raja-aituuksiin  sekä  nautimme  yh¬ 
dessä  yksinkertaiset  ateriamme. 

Eräänä  iltana  ajatettuamme  lampaat  aitaukseen  ja  loi- 
koillessamme  myrttipuun  alla,  joka  varjosti  majaamme,  jut- 
teli  isäkultani,  jo  vanha  mies,  Maratonista  ja  Leuktrasta 
sekä  siitä  kuinka  entisaikaan  kourallinen  sparttalaisia  oli 
muutamassa  vuorisolassa  pitänyt  puoliansa  kokonaista  ar- 

meijaa  vastaan.  Minä  en  tietänyt  vielä  silloin  mitä  sota 
oli,  mutta  kasvojani  poltti.  Minä  en  ymmärtänyt  miksi, 
ja  minä  syleilin  kunnianarvoisaa  isävanhustani-  Äitini 
pyyhkäsi  kiharat  otsaltani,  suuteli  ja  hyväili  jyskyttäviä 
ohimoitani  ja  pyysi  minun  käymään  levolle  sekä  olemaan 
ajattelematta  sen  enempää  noita  historioita  ja  raakoja 
sotia. 

Samana  yönä  nousivat  roomalaiset  maihin  meidän  ran¬ 
noillamme. 

Minä  näin  ne  rinnat,  jotka  olivat  imettäneet  minut, 
sotahevosten  kengitettyjen  kavioiden  ruhjomina  ja  isäni 
verta  vuotavan  ruumiin  roikkumassa  palavain  hirsien  lo- 
massa5  jotka  olivat  enää  jälellä  kodistamme! 

.  .  .  Tänään  arenalla  tapoin  minä  muutaman  miehen, 
ja  kun  minä  olin  riisunut  häneltä  kypärin,  näin  minä  että 
se  olikin  lapsuustoverini !  Hän  tunsi  samaten  jälleen  mi¬ 
nut,  hymyili  hiukan  ja  heitti  henkensä  —  sama  suloinen 
hymyily  huulillaan,  jonka  minä  aina  ilmielävästi  niin  hy¬ 
vin  muistan  lapsuusajoiltamme,  kun  me  kiipeilimme  ylös 
kallioita  pitkin  poimiaksemme  ensimäiset  kypsät  hedel¬ 
mät,  jotka  me  juoksujalkaa  töytyytimme  kotia,  lapselli- 
sesti  riemuiten  ja  ilakoiden!  Minä  sanoin  roomalaiselle 
preetorille,  että  surmaamani  henkilö  oli  lapsuudenystävä¬ 
ni,  jaloluontoinen,  urhea  ja  kelpo  mies. 

Minä  pyysin  saada  kantaa  ystäväni  kuolleen  ruumiin 
pois,  polttaakseni  sen  hautuumaalla  ja  osoittaakseni  hä¬ 
nen  tomullensa  viimeisen  palveluksen-  Ah,  voi!  Polvistu¬ 
neena  hänen  jalkoihinsa  arenalle  ja  vertatihkuvana  pyy¬ 
sin  minä  tätä  vähäistä  suosionosotusta  sillä  aikaa  kun 
kooman  kokoontuneet  naikkoset,  ylhäiset  rouvat  ja  pyhät 
neitsyet,  joita  kutsutaan  Vestan  papitariksi  ja  rahvas  kir¬ 
kui  ja  ulvoi  raivosta  ja  nähtävästi  heillä  oli  nyt  aivan  eri¬ 
koinen  huvi  ja  nautinto  saada  nähdä  Rooman  peljätyim- 
män  gladiatorin  (miekkailijan)  seisovan  ihmisruumiin 
ääressä!  Mhtta  preetori  käänsi  minulle  selkänsä,  ikään¬ 
kuin  jollekin  rutonsaastuttamalle,  ja  sanoi  vain  ivallisesti: 
“Anna  raadon  siinä  mädätä!  jalosukuisia  miehiä  ei  ole 
ketään  muita,  paitsi  roomalaiset  yksin!” 

Ja  niin  ollen  siis  olette  te,  toverit,  gladiatorit,  ja  minä 

koiria!  Oi  Rooma!  Rooma!  Sinä  olet  ollut  kauhea  imet¬ 
täjä  ja  kasvattaja  minulle.  Niin,  sinähän  olet  antanut 
tälle  perin  hiljaiselle  ja  siivolle  palkkarenkipoloiselle, 
joka  ei  ollut  siihen  asti  ennen  kuullut  mitään  räikeämpää 
ääntä,  kuin  paimenhuilun  sävelet,  sinähän  olet  antanut  hä¬ 
nelle  rautaiset  lihakset  ja  piikivisen  sydämen,  sinähän  olet 
opettanut  hänet  työntämään  miekkansa  palmikoidun  pans- 
sarirautapaidan  läpi  ja  lämmittämään  sitä  vastustajansa 
sisälmyksissä  —  opettanut  hänet  tuijottamaan  Numidian 
peloittaviin  leijoniin  silmästä  silmään  yhtä  huolettomasti 
kuin  nuorukainen  katsoo  hymysuiseen  impeensä!  Mutta 
tämän  kaiken  hän  on  sinulle  jälleen  korvaava,  kunnes 
keltainen  Tiibervirta  punottaa  kuten  kuohuva  viini  ja  sy- 
dänveresi  on  maksoittuneena  ja  kivettyneenä  iskostunut 
syvimpiin  liejukerrostumiin ! 

Te  seisotte  nyt  siinä,  taistelijoita  kun  te  kerta  olette! 
Käsivarsienne  jänteet  ovat  sitkeät  kuin  teräs.  Mutta  huo¬ 
menna  aikoo  yksi  ja  toinen  roomalainen  hieno,  hyvätuok- 
suisista  hajuvesistä  löyhkäävä  keikari  pikkusormellaan 
tunnustella  ja  kopeloida  teidän  voimakkaita  lihaksianne 
ja  ryvettää  hopeiset  sestertsikolikkonsa  teidän  verellänne- 
Hys!  Ettekö  kuule,  miten  leijona  alhaalla  häkissään  kar- 
jahtelee?  Kolmeen  päivään  se  ei  ole  maistanut  lihaa, 
vaan  huomenna  aikoo  se  sammuttaa  nälkänsä  teillä  —  ja 
herkullinen  ateria  sille  pitäisi  teistä  tulla. 

Jos  te  pidätte  itsenne  elukkain  veroisina,  niin  seiskaa 
siinä  kuten  syötetyt  härät,  odottamassa  lahtarin  puukkoa! 
Mutta  jos  te  pidätte  itseänne  miehinä,  niin  seuratkaa  mi¬ 
nua!  Iskekää  vartijanne  kuoliaiksi,  asettukaa  vuoren¬ 
soliin  ja  jatkakaa  siellä  veristä  työtänne,  kuten  esi-isänne 
Termobylaissa.  Onko  Sparta  kuollut?  Onko  muinaisen 
Kreikan  henki  jäähtynyt  teidän  suonissanne,  kun  te  kerta 
nyt  ryömitte  ja  matelette  kuin  piiskatut  koirat? 

Toverit!  Sotilaat!  Jos  kerta  on  teurastettava,  teurasta¬ 
kaamme  silloin  sortajiamme!  Ja  jos  meidän  kerta  on 
kuoltava,  laittakaamme  silloin  niin,  että  se  tapahtuu  kirk¬ 
kaan  taivaan  alla,  kimmeltävien  vetten  partaalla,  avoimes¬ 
sa  julkisessa  ja  kunniallisessa  taistelussa.” 

Kal^s  kymmen -vuotiaalle 

MieValan  tulkkina  raatajarahvaan 
ollut  sä  oot  elonaikasi  vaikeen; 
tukena  turvattomain,  osa  joiden 
ollut  on  vain  elämän  kuorma  haikee. 

Sua  vasten  kilpistyi  moni  syytös 
ilkeämielisten  viha ,  uhka  ja  voima 
sana  painettu  sä,  yhä  tulkiten  tunnettu  rahvaan, 
piestyn  ja  lyhistyneen  oot  orjan  sä  voima, 
joit ’  oikeuden,  elon  riemun  ja  nautinnon  hurman 
hyvän  kaiken  muun  ylimielinen  riistäjä  kahmass; 
onnen  ja  rikkaudet,  joit  ahkerat  kädet  tuotti, 
väkivalloin,  viekkauksin  kaikk’  ahmuri  ahmas. 

Sen  syömmehen  valoa  loit,  loit  toivoa  uutta 
min 5  edessä  ain *  nälkäkuolema  meuraten  uhos; 
min ’  osa  on:  taipua  vain  ja  anteeksi  antaa, 
vaik’  iki  toivehet  sen  aiky  ankea  tuhos. 

Ainy  yhä  eellehen  sä  valotähtenä  kauniina  välkä} 
mieliä  innostaos  ajan  uuden  puhdistustyössä, 
sytytä,  kutsui  Kutsuos  kuulevat  kalvaat, 
jotka  nyt  nääntyvät  itkien,  voihkien  yössä • 

Mikael  Rutanen. 

tervehdys  työläis Venäjälle 

Sävel:  Työväen  Marssi. 

Oi,  terve  sankarisiskoset , 
oi,  terve  veikot  Venään. 

Te  katkaisitte  kahlehet 
ja  iestä  teilT  ei  enään. 

Te  nousitte  kuin  jättiläät, 
nous  ikeen  alta  pysty  päät, 
ja  alkoi  vapauden  häät. 

Mut  kallis  veri  vuotanut 
on  vapautenne  tähden, 
mies  mieheltä  on  kaatunut 
muun  orjamaailman  nähden 3 
mut,  ah ,  ken  riensi  auttamaan , 
kun  verta  vuosi  haavoistaan 
suur  pohjakerta  Venäänmaan? 

Ja  sentään,  sentään  voittohon 

vei  taistotienne  ylhä 

ies  murskattuna  maassa  on 

ja  vainovalta  jylhä, 

ja  kautta  kaiken  maailman,  oi, 

jo  virsi  vapaudelle  soi, 

min  Idän  uljas  joukko  loi. 


Henkipatto. 

Kuule  Ihminen!! 

Sinäkin  olet  kehityksenalainen,  jos  vain  et  lyö 
laimin  niitä  mahdollisuuksia,  joita  hyvin  valikoitu 
kirjallisuus  tarjoaa  sinulle.  Käytä  siis  vähäiset 
joutohetkesi,  mitä  työsi  lomassa  sinulla  on,  sellaisen 
kirjallisuuden  lukemiseen,  josta  on  hyötyä  itsellesi. 
Seuraavassa  on  muutamia  parhaita  kaunokirjallisia 
teoksia,  joita  suosittelemme : 


Harhapoluilla,  kirj.  R.  W.  Kauffman,  sid .  $1.50 

Kalavartion  Seikkailut,  Jack  London,  sid .  $1.00 

Klondyken  Kuningas,  Jack  London,  sid .  $1.00 

Lumikenttien  tytär,  Jack  London,  sid .  $1.10 

Martin  Eden,  Jack  London,  sid .  $1.50 

Neljännen  Ulottuvaisuuden  Mies,  H.  R.  Halli . 50 

Palvelusnainsen  Poika,  Aug.  Strindberg,  sid .  $1.50 

Pamela  Vainottuna,  Richardson,  kirjastokans.  $1.50 
Pamela  Naimisissa,  Richardson,  kirjastokans.  $1.50 

Punainen  Rutto,  Jack  London,  nid . G0 

Tyhjien  Paikkojen  Matkustajat,  sid .  $1.00 

Sama  paperikansissa  , . 75 

Taistelija,  Konrad  Lehtimäki  (uutuus) . 90 


Pyytäkää  kirjaluetteloamme,  joka  lähetetään 
vapaasti.  Ellette  saa  näitä  kirjoja  asiamiehiltämme, 
niin  tilatkaa  suoraan  kirjakaupastamme,  osotteella : 

TYÖMIEHEN  KIRJAKAUPPA,  . 

Box  553, 

Superior,  Wis. 

Koti-  ja  lainakirjastoille 

suosittelemme  seuraavia  tieto-  ja  oppikirjoja.  Kir¬ 
jastoille  samoinkuin  asiamiehille  myönnetään  20% 
alennus  kirj  aluettelohinnoista. 


Kristinuskon,  Alkuperä,  sid . $2.00 

Kommunistinen  Manifesti,  sid.  . . 75 

Lyhyt  Taloustieteen  Oppikirja,  Bogdanoff,  sid.  $1.50 

Kehitysopin  Aakkoset  .  $1.00 

Natsaretin  Kirvesmies,  sid .  $1.50 

Sosialidemokratian  Vuosisata,  2  osaa .  $4.00 

Tiede  ja  Elämä,  kaikki  4  osaa  sid.  eri  kirjoiksi, 

kirjasto  kansissa  . $10.25 

Venäjän  Vallankumous,  nid . 50 

Yleinen  Historia,  Lindeqvist,  korukansissa . $10.00 

Sama  vaatekansissa  .  $8.00 

Yhdysvaltain  Valtiolliset  Puolueet .  $1.25 

Yhdysvaltain  Sosialismin  Historia .  $1.50 

Englanninkielen  oppikirja  ja  kielioppi,  Oksanen  $1.75 
Kodin  Lääkärikirja,  864  siv.,  337  tekstikuvaa 

ja  10  värillistä  liitetaulua .  $5.00 

Lasten  Kirja  .  $1.00 

Suoni. -Engl.  Sanakirja,  toim.  S.  Alanne .  $7.50 

Uusi  Lääketiede,  Kuhne .  $1.75 


Pyytäkää  täydellistä  kirjaluetteloamme,  joka 
lähetetään  vapaasti  pyydettäissä. 

Lähettäkää  tilaukset  osotteella: 

TYÖMIEHEN  KIRJAKAUPPA, 

Box  553, 

Superior,  Wis. 

LC  ACQUISITIONS 


0  014  885  290  A 


Suomalais-Englantilainen 


SANAKIRJA 


Toim.  SEVERI  ALANNE. 


Käsittää  957  sivua  ja  noin  75 
tuhatta  hakusanaa.  Laajin  ja 
täydellisin  sanakirja,  mitä  on 
koskaan  valmistettu. 


VÄLTTÄMÄTÖN  KIRJA  JOKAISELLE,  JOKA 
HALUAA  EDES  OMIKSI  TARPEIKSEEN 
OPETELLA  ENGLANNINKIELTÄ  JA 
KUKAPA  EI  SITÄ  TARVITSEISI? 


Saatavana  lukuisilta  asiamiehiä 
tämme,  tai  suoraan  os otteella: 


Työmiehen  Kirjakauppa 

Superior,  Wis. 


